CELEX: 32020R0688
Language: mt
Date: 2019-12-17 00:00:00
Title: Regolament Delegat tal-Kummissjoni (UE) 2020/688 tas-17 ta’ Diċembru 2019 li jissupplimenta r-Regolament (UE) 2016/429 tal-Parlament Ewropew u tal-Kunsill, fir-rigward tar-rekwiżiti tas-saħħa tal-annimali għall-movimenti fl-Unjoni ta’ annimali terrestri u bajd għat-tifqis (Test b’rilevanza għaż-ŻEE) (Test b’rilevanza għaż-ŻEE)

3.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 174/140
               
            
         REGOLAMENT DELEGAT TAL-KUMMISSJONI (UE) 2020/688
         tas-17 ta’ Diċembru 2019
         li jissupplimenta r-Regolament (UE) 2016/429 tal-Parlament Ewropew u tal-Kunsill, fir-rigward tar-rekwiżiti tas-saħħa tal-annimali għall-movimenti fl-Unjoni ta’ annimali terrestri u bajd għat-tifqis
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (il-“Liġi dwar is-Saħħa tal-Annimali (1)”) u, b’mod partikolari, it-tieni subparagrafu tal-Artikolu 3(5), l-Artikolu 125(2), l-Artikolu 131(1), l-Artikolu 132(2), l-Artikolu 135, l-Artikolu 136(2), l-Artikolu 137(2), l-Artikolu 140, l-Artikolu 144(1), l-Artikolu 146(1), l-Artikolu 147, l-Artikolu 149(4), l-Artikolu 154(1), l-Artikolu 156(1), l-Artikolu 160, l-Artikolu 162(3) u (4), l-Artikolu 163(5)(b) u (c) u l-Artikolu 164(2) tiegħu,
         Billi:
         
                     (1)
                  
                  
                     Ir-Regolament (UE) 2016/429 jistabbilixxi regoli għall-prevenzjoni u l-kontroll tal-mard tal-annimali li huwa trażmissibbli lill-annimali jew lill-bnedmin. Fil-Kapitoli 3-5 tat-Titolu I tal-Parti IV, jistabbilixxi r-rekwiżiti tas-saħħa tal-annimali għall-movimenti fl-Unjoni ta’ annimali terrestri miżmuma u selvaġġi u l-prodotti ġerminali tagħhom. Ir-Regolament jagħti s-setgħa wkoll lill-Kummissjoni sabiex tadotta regoli li jissupplimentaw ċerti elementi mhux essenzjali ta’ dak ir-Regolament permezz ta’ atti delegati. Għalhekk, huwa xieraq li jiġu adottati dawn ir-regoli sabiex jiġi żgurat il-funzjonament bla xkiel tal-qafas legali l-ġdid stabbilit mir-Regolament (UE) 2016/429.
                  
               
                     (2)
                  
                  
                     Ir-regoli u l-miżuri ta’ mitigazzjoni tar-riskji stipulati f’dan ir-Regolament huma meħtieġa sabiex jissupplimentaw ir-rekwiżiti tas-saħħa tal-annimali stipulati fil-Kapitoli 3-5 tat-Titolu I tal-Parti IV tar-Regolament (UE) 2016/429 fir-rigward tal-movimenti fl-Unjoni ta’ annimali terrestri miżmuma u selvaġġi u ta’ bajd għat-tifqis, sabiex jiġi żgurat li dawk il-komoditajiet ma jippreżentaw l-ebda riskju sinifikanti ta’ tixrid tal-mard elenkat imsemmi fl-Artikolu 5(1) u fl-Anness II tal-istess Regolament, kif emendat mir-Regolament Delegat tal-Kummissjoni (UE) 2018/1629 (2) u kkategorizzat f’konformità mal-Artikolu 9(1)(d) tar-Regolament (UE) 2016/429 mir-Regolament ta’ Implimentazzjoni tal-Kummissjoni (UE) 2018/1882 (3). Ir-Regolament (UE) 2016/429 għandu l-għan li jipprovdi qafas regolatorju aktar sempliċi u flessibbli, imqabbel ma’ dak li kien japplika qabel l-adozzjoni tiegħu, filwaqt li fl-istess ħin jiżgura approċċ aktar ibbażat fuq ir-riskji għar-rekwiżiti tas-saħħa tal-annimali, kif ukoll titjib fit-tħejjija, il-prevenzjoni u l-kontroll tal-mard tal-annimali. Għandu wkoll l-għan li jiġbor ir-regoli dwar il-mard tal-annimali f’att wieħed, minflok ma jkunu mxerrdin f’għadd ta’ atti differenti. Ir-regoli stipulati f’dan ir-Regolament dwar ċerti prodotti ġerminali, b’mod partikolari l-bajd għat-tifqis, isegwu l-istess approċċ. Il-kontenut tar-regoli huwa sostanzjalment marbut, minħabba li dawn ir-regoli għandhom japplikaw għall-operaturi kollha li jċaqilqu annimali terrestri miżmuma jew selvaġġi jew bajd għat-tifqis. Fl-interessi tas-sempliċità u tat-trasparenza, kif ukoll sabiex tiġi ffaċilitata l-applikazzjoni tar-regoli u tiġi evitata kwalunkwe duplikazzjoni, jenħtieġ li jiġu stipulati f’att wieħed minflok f’għadd ta’ atti separati b’referenzi inkroċjati.
                  
               
                     (3)
                  
                  
                     L-Artikolu 5(1) u l-Anness II tar-Regolament (UE) 2016/429, kif emendat mir-Regolament Delegat tal-Kummissjoni (UE) 2018/1629, jipprovdu l-lista ta’ mard tal-annimali ta’ rilevanza speċjali għal intervent tal-Unjoni, filwaqt li r-Regolament ta’ Implimentazzjoni tal-Kummissjoni (UE) 2018/1882 jikkategorizzahom abbażi tal-miżuri speċifiċi li għandhom jiġu applikati għalihom u jelenka l-ispeċijiet ta’ annimali li għalihom jenħtieġ li japplikaw dawk ir-regoli. Il-mard tal-kategorija D huwa meqjus li jippreżenta riskju konsiderevoli ta’ tixrid meta l-annimali jiġu mċaqilqa bejn l-Istati Membri.
                  
               
                     (4)
                  
                  
                     Jeżistu programmi ta’ eradikazzjoni għall-eradikazzjoni tal-mard tal-kategorija B jew C. Ir-regoli għal dawn il-programmi huma stipulati fir-Regolament Delegat tal-Kummissjoni (UE) 2020/689 (4). Dawn il-programmi ta’ eradikazzjoni japplikaw għal stabbiliment, żona jew Stat Membru, skont il-marda inkwistjoni, u l-miżuri meħtieġa jinkludu ċerti garanziji tas-saħħa tal-annimali għall-movimenti tal-annimali. Ir-Regolament Delegat imsemmi hawn fuq jistabbilixxi wkoll ir-regoli għar-rikonoxximent tal-Istati Membri u ż-żoni ħielsa mill-mard wara t-tlestija b’suċċess tal-programm ta’ eradikazzjoni rispettiv. Għalhekk, dan ir-Regolament jenħtieġ li jipprovdi wkoll għal tali garanziji tas-saħħa tal-annimali fir-rigward ta’ movimenti ta’ annimali lejn Stati Membri jew żoni oħra li jwettqu programmi ta’ eradikazzjoni jew li għandhom stat ta’ ħelsien mill-mard rikonoxxut.
                  
               
                     (5)
                  
                  
                     Sabiex jitnaqqas ir-riskju tat-tixrid tal-mard bejn l-Istati Membri, huwa meħtieġ li f’dan ir-Regolament jiġu stabbiliti rekwiżiti supplimentari tas-saħħa tal-annimali li jikkonċernaw il-mard imsemmi fil-premessi (3) u (4) hawn fuq, l-ispeċijiet tal-annimali elenkati għall-marda rispettiva fir-Regolament ta’ Implimentazzjoni (UE) 2018/1882 u l-programmi ta’ eradikazzjoni u l-istat ta’ ħelsien mill-mard. Jenħtieġ li jiġu kkunsidrati wkoll l-istandards rilevanti rrakkomandati fil-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE).
                  
               
                     (6)
                  
                  
                     L-Artikolu 125 tar-Regolament (UE) 2016/429 jistabbilixxi l-miżuri ta’ prevenzjoni tal-mard meħtieġa fir-rigward tat-trasport tal-annimali u jagħti s-setgħa lill-Kummissjoni sabiex tistabbilixxi rekwiżiti supplimentari għat-tindif u d-diżinfezzjoni tal-mezzi tat-trasport ta’ annimali terrestri miżmuma u miżuri ta’ bijosigurtà sabiex jitnaqqsu r-riskji possibbli li jirriżultaw mill-operazzjonijiet tat-trasport tal-annimali fl-Unjoni. Għalhekk, huwa meħtieġ li f’dan ir-Regolament jiġu stabbiliti regoli aktar dettaljati dwar ir-rekwiżiti strutturali għall-mezzi tat-trasport u l-kontenituri u rekwiżiti ta’ bijosigurtà aktar dettaljati għall-operazzjonijiet tat-trasport tal-annimali, kif ukoll li jiġu previsti ċerti eżenzjonijiet. Japplikaw ukoll regoli simili għall-operaturi involuti fit-trasport ta’ ċerti prodotti ġerminali, b’mod partikolari bajd għat-tifqis tal-pollam u għasafar miżmuma, u dawn ir-regoli jenħtieġ li jiġu stabbiliti wkoll f’dan ir-Regolament abbażi tal-Artikolu 157(3) tar-Regolament (UE) 2016/429.
                  
               
                     (7)
                  
                  
                     Ġew stabbiliti rekwiżiti għat-tindif u d-diżinfezzjoni tal-mezzi tat-trasport u miżuri ta’ bijosigurtà biex jiġu mmitigati r-riskji possibbli li jirriżultaw minn ċerti operazzjonijiet tat-trasport tal-annimali fir-regoli li kienu japplikaw qabel ir-Regolament (UE) 2016/429, b’mod partikolari d-Direttivi tal-Kunsill 64/432/KEE (5), 91/68/KEE (6), 2009/156/KE (7) u 2009/158/KE (8) għal operazzjonijiet tat-trasport ta’ annimali bovini, porċini, ovini, kaprini u ekwini, pollam u bajd għat-tifqis. Dawk ir-rekwiżiti wrew li huma effettivi fil-prevenzjoni tar-riskju tat-tixrid ta’ mard tal-annimali fl-Unjoni permezz tal-operazzjonijiet tat-trasport. Għalhekk, huwa xieraq li tinżamm is-sustanza ta’ dawk ir-rekwiżiti u li dawn jiġu adattati għall-operazzjonijiet tat-trasport tal-annimali terrestri miżmuma kollha u tal-bajd għat-tifqis.
                  
               
                     (8)
                  
                  
                     L-Artikolu 132(2) tar-Regolament (UE) 2016/429 jesiġi li l-Kummissjoni tiddetermina perjodu ta’ żmien massimu li matulu l-operatur ta’ biċċerija li tirċievi ungulati u pollam miżmuma għall-iskarnar minn Stat Membru ieħor jenħtieġ li jiżgura li dawk l-annimali jiġu skarnati. Għalhekk, dan ir-Regolament jenħtieġ li jipprevedi perjodu ta’ żmien massimu bħal dan li fih jenħtieġ li l-annimali jiġu skarnati, sabiex jiġi żgurat li l-istat tas-saħħa tal-annimali ma jikkompromettix l-istat tas-saħħa tal-annimali fil-post tad-destinazzjoni. Ir-Regolament (UE) 2016/429 jistabbilixxi wkoll regoli għall-moviment ta’ konsenji ta’ ungulati suxxettibbli għal infezzjoni bil-virus tal-ilsien blu (is-serotipi 1-24), li jista’ jkollhom riskju speċifiku ta’ tixrid minħabba t-trażmissjoni tal-marda li tinġarr minn vettur. Għalhekk, dan ir-Regolament jenħtieġ li jistabbilixxi ċerti dispożizzjonijiet speċifiċi dwar l-iskarnar ta’ dawk l-annimali.
                  
               
                     (9)
                  
                  
                     Fir-rigward tal-movimenti lejn Stati Membri oħrajn ta’ ungulati u pollam miżmuma, l-Artikolu 131(1) tar-Regolament (UE) 2016/429 jagħti s-setgħa lill-Kummissjoni sabiex tistabbilixxi regoli dwar il-perjodi ta’ residenza, il-perjodu ta’ żmien meħtieġ sabiex tiġi llimitata l-introduzzjoni tal-ungulati jew tal-pollam miżmuma fl-istabbilimenti qabel il-moviment, kif ukoll rekwiżiti supplimentari tas-saħħa tal-annimali sabiex jitnaqqas ir-riskju ta’ tixrid tal-mard elenkat kif imsemmi fl-Artikolu 9(1)(d) tiegħu. Għalhekk, huwa meħtieġ li jiġu stabbiliti miżuri xierqa f’dan ir-Regolament sabiex tiġi ssalvagwardjata s-saħħa tal-annimali u jiġi evitat it-tixrid tal-mard permezz tal-movimenti ta’ ungulati, pollam u għasafar miżmuma. Dawn il-miżuri jenħtieġ li jqisu r-regoli li kienu japplikaw qabel l-applikazzjoni tar-Regolament (UE) 2016/429. Tali regoli għall-ungulati, il-pollam u l-għasafar miżmuma ġew stipulati fid-Direttivi tal-Kunsill 64/432/KEE, 91/68/KEE u 2009/158/KE, 2009/156/KE u, parzjalment, 92/65/KEE (9). Fejn rilevanti, dawk ir-regoli jenħtieġ li jintroduċu rekwiżiti ġodda jew differenti, b’mod partikolari sabiex jitqiesu l-istandards jew l-iżviluppi xjentifiċi ġodda jew il-lista ta’ mard prevista fl-Artikolu 5(1) tar-Regolament (UE) 2016/429 u r-Regolament Delegat (UE) 2018/1629 u l-kategorizzazzjoni tal-mard soġġetta għar-Regolament ta’ Implimentazzjoni (UE) 2018/1882.
                  
               
                     (10)
                  
                  
                     Bl-istess mod, l-Artikoli 160(2) u 164(2) tar-Regolament (UE) 2016/429 jagħtu s-setgħa lill-Kummissjoni sabiex tadotta atti delegati li jistabbilixxu rekwiżiti tas-saħħa tal-annimali għal movimenti lejn Stati Membri oħrajn ta’ prodotti ġerminali ta’ pollam u għasafar miżmuma, jiġifieri bajd għat-tifqis. Għalhekk, dan ir-Regolament irid jipprevedi wkoll għal dawk ir-regoli.
                  
               
                     (11)
                  
                  
                     Bħala linja bażi, il-movimenti ta’ annimali terrestri lejn Stat Membru ieħor jenħtieġ li jsiru mill-istabbiliment tal-oriġini direttament lejn il-post tad-destinazzjoni f’dak l-Istat Membru. Madankollu, b’deroga, dan il-moviment jista’ jiġi interrott u l-annimali jistgħu jgħaddu minn operazzjonijiet ta’ assemblaġġ. Dawn l-operazzjonijiet jirrappreżentaw riskju speċifiku għat-tixrid tal-mard tal-annimali. L-Artikolu 135 tar-Regolament (UE) 2016/429 jesiġi li l-Kummissjoni tadotta atti delegati li jistabbilixxu regoli li jissupplimentaw dawk previsti fl-Artikoli 133 u 134 tiegħu għall-operazzjonijiet ta’ assemblaġġ fir-rigward tal-ungulati u l-pollam miżmuma, meta dawk l-annimali jkunu qegħdin jiġu mċaqilqa lejn Stat Membru ieħor. Għalhekk, huwa meħtieġ li jiġu stabbiliti rekwiżiti bħal dawn f’dan ir-Regolament.
                  
               
                     (12)
                  
                  
                     Skont ir-regoli applikabbli qabel ir-Regolament (UE) 2016/429, stabbiliti fid-Direttivi 64/432/KEE, 91/68/KEE u 2009/156/KE, xi konsenji ta’ ungulati ma ġewx imċaqilqa direttament minn stabbiliment tal-oriġini għal stabbiliment tad-destinazzjoni. In-negozjanti, iċ-ċentri tal-assemblaġġ u ċ-ċentri ta’ raggruppament rraggruppaw l-annimali tal-istess stat ta’ saħħa, li waslu f’konsenji minn stabbilimenti differenti, sabiex jintbagħtu lejn id-destinazzjonijiet rispettivi tagħhom. Ir-regoli stipulati f’dawk id-Direttivi wrew li huma effettivi fil-prevenzjoni tat-tixrid ta’ mard trażmissibbli tal-annimali fl-Unjoni. Għaldaqstant, is-sustanza prinċipali ta’ dawk ir-regoli jenħtieġ li tinżamm, iżda jenħtieġ li tiġi aġġornata sabiex tqis l-esperjenza miksuba fl-applikazzjoni tagħhom u l-għarfien xjentifiku attwali. Jenħtieġ li jittieħed kont tal-Artikolu 133 tar-Regolament (UE) 2016/429, li jipprevedi li l-operaturi jistgħu jissoġġettaw lill-ungulati u lill-pollam miżmuma għal massimu ta’ tliet operazzjonijiet tal-assemblaġġ matul moviment minn Stat Membru tal-oriġini lejn Stat Membru ieħor.
                  
               
                     (13)
                  
                  
                     Barra minn hekk, jenħtieġ li tiġi prevista deroga mir-regoli dwar l-operazzjonijiet ta’ assemblaġġ skont l-Artikolu 140(b) tar-Regolament (UE) 2016/429 għall-ungulati li jipparteċipaw f’wirjiet u avvenimenti sportivi, kulturali u simili, billi l-miżuri alternattivi ta’ mitigazzjoni tar-riskji fis-seħħ inaqqsu r-riskju li joħolqu dawk l-operazzjonijiet f’termini tat-tixrid tal-mard elenkat. Dawn id-derogi huma previsti f’dan ir-Regolament.
                  
               
                     (14)
                  
                  
                     L-Artikolu 136(2) tar-Regolament (UE) 2016/429 jagħti s-setgħa lill-Kummissjoni sabiex tistabbilixxi regoli dettaljati għall-moviment bejn l-Istati Membri ta’ ċerti annimali terrestri miżmuma minbarra ungulati u pollam.
                  
               
                     (15)
                  
                  
                     Qabel l-applikazzjoni tar-Regolament (UE) 2016/429, ir-regoli tal-Unjoni għall-moviment bejn l-Istati Membri ta’ ċerti annimali terrestri miżmuma, inklużi primati, għasafar miżmuma, naħal tal-għasel u naħal bagħli, klieb, qtates u inmsa ġew stipulati fid-Direttiva 92/65/KEE. Dawk ir-regoli wrew li huma effettivi sabiex jitnaqqas ir-riskju tat-tixrid tal-mard elenkat bejn l-Istati Membri. Għaldaqstant, is-sustanza prinċipali ta’ dawk ir-regoli jenħtieġ li tinżamm f’dan ir-Regolament, iżda jenħtieġ li tiġi aġġornata sabiex tqis l-esperjenza prattika miksuba fl-applikazzjoni tagħhom. Barra minn hekk, dan ir-Regolament jenħtieġ li jipprovdi possibbiltajiet għal derogi f’każijiet fejn jiġu implimentati miżuri alternattivi ta’ mitigazzjoni tar-riskji.
                  
               
                     (16)
                  
                  
                     L-Artikolu 3(5) tar-Regolament (UE) 2016/429 jagħti s-setgħa lill-Kummissjoni sabiex tistabbilixxi r-regoli li jiżguraw li l-Parti IV tiegħu tiġi applikata b’mod korrett għall-movimenti ta’ annimali domestiċi, għajr il-movimenti mhux kummerċjali. Għalhekk, dan ir-Regolament irid jipprevedi ċerti regoli bħal dawn.
                  
               
                     (17)
                  
                  
                     Ir-Regolament ta’ Implimentazzjoni (UE) 2018/1882 jelenka l-ispeċijiet ta’ karnivori li jippreżentaw riskju konsiderevoli ta’ tixrid ta’ Echinococcus multilocularis u tal-virus tar-rabja meta jiġu mċaqilqa bejn l-Istati Membri. Għalhekk, jenħtieġ li jiġu pprovduti rekwiżiti supplimentari tas-saħħa tal-annimali għal karnivori oħrajn sabiex jitnaqqas ir-riskju tat-tixrid ta’ dak il-mard bejn l-Istati Membri.
                  
               
                     (18)
                  
                  
                     L-Artikolu 137(2) tar-Regolament (UE) 2016/429 jirrikjedi li l-Kummissjoni tistabbilixxi regoli dettaljati minbarra dawk imsemmija fl-Artikolu 137(1) tiegħu għal movimenti ta’ annimali terrestri miżmuma fi stabbilimenti konfinati u għal movimenti ta’ annimali terrestri miżmuma f’dawk l-istabbilimenti konfinati, fejn ikunu fis-seħħ miżuri ta’ mitigazzjoni tar-riskju biex jiggarantixxu li dawn il-movimenti ma joħolqux riskju sinifikanti għas-saħħa tal-annimali terrestri miżmuma fi ħdan dak l-istabbiliment konfinat u fl-istabbilimenti tal-madwar.
                  
               
                     (19)
                  
                  
                     Qabel l-applikazzjoni tar-Regolament (UE) 2016/429, fid-Direttiva 92/65/KEE ġew stabbiliti regoli tal-Unjoni għall-movimenti ta’ annimali terrestri miżmuma f’korpi, istituti jew ċentri approvati. L-Artikoli 95 u 137 tar-Regolament (UE) 2016/429 jistabbilixxu l-kunċett ta’ “stabbiliment konfinat”, li jikkorrespondi għal “korp, istitut jew ċentru approvat” kif imsemmi fl-Artikolu 2(1)(c) tad-Direttiva 92/65/KEE. Għaldaqstant, is-sustanza prinċipali ta’ dawk ir-regoli preċedenti jenħtieġ li tinżamm, iżda jenħtieġ li tiġi aġġornata sabiex tqis l-esperjenza prattika miksuba fl-applikazzjoni tagħhom. Jenħtieġ li jittieħed kont ukoll tal-istandards rilevanti rrakkomandati għall-primati fil-Kodiċi tas-Saħħa tal-Annimali Terrestri tal-OIE.
                  
               
                     (20)
                  
                  
                     L-Artikolu 138(3) tar-Regolament (UE) 2016/429 jagħti s-setgħa lill-Kummissjoni sabiex tistabbilixxi regoli għall-għoti ta’ derogi mill-awtorità kompetenti tal-post tad-destinazzjoni, li jissupplimentaw dawk imsemmija fl-Artikolu 138(1) u 138(2) tiegħu fir-rigward tal-moviment tal-annimali terrestri miżmuma għal skopijiet xjentifiċi. Qabel l-applikazzjoni tar-Regolament (UE) 2016/429, id-Direttiva 92/65/KEE pprevediet li l-klieb, il-qtates u l-inmsa li għandhom jiġu mċaqilqa għal skopijiet xjentifiċi lejn Stat Membru ieħor ma għandhomx bżonn jiġu mlaqqmin kontra r-rabja u li l-klieb ma hemmx bżonn li jkunu ngħataw trattament kontra infestazzjoni bl-Echinococcus multilocularis meta dawn l-annimali jkunu destinati għal korpi, istituti jew ċentri approvati. Jenħtieġ li dan ir-Regolament jipprevedi deroga simili.
                  
               
                     (21)
                  
                  
                     L-Artikolu 140(a) tar-Regolament (UE) 2016/429 jagħti s-setgħa lill-Kummissjoni sabiex tistabbilixxi rekwiżiti speċifiċi li jissupplimentaw ir-regoli stipulati fl-Artikoli 126 sa 136 tiegħu għall-movimenti ta’ annimali terrestri miżmuma maħsuba għal ċirkli, wirjiet u avvenimenti sportivi.
                  
               
                     (22)
                  
                  
                     Qabel l-applikazzjoni tar-Regolament (UE) 2016/429, ir-regoli tal-Unjoni għall-movimenti tal-annimali terrestri miżmuma fiċ-ċirkli u l-wirjiet tal-annimali kienu stipulati, abbażi tad-Direttiva 92/65/KEE, fir-Regolament tal-Kummissjoni (KE) Nru 1739/2005 (10) imħassar bir-Regolament Delegat tal-Kummissjoni (UE) 2019/2035 (11) mill-21 ta’ April 2021. Minħabba li dawk l-annimali bħalissa qegħdin jiġu mċaqilqa għal Stati Membri oħrajn mingħajr ċertifikat tas-saħħa tal-annimali ta’ akkumpanjament meta ċ-ċirklu jew il-wirja tal-annimali li għalihom jappartjenu jivvjaġġaw, ir-Regolament preżenti jenħtieġ li jżomm il-possibbiltà ta’ tali movimenti fi ħdan l-Unjoni. Għalhekk, huwa xieraq li f’dan ir-Regolament jiġu stabbiliti r-rekwiżiti tas-saħħa tal-annimali għall-movimenti lejn Stati Membri oħrajn tal-annimali terrestri miżmuma fiċ-ċirkli jew fil-wirjiet tal-annimali itineranti u li tiġi prevista deroga mir-rekwiżiti taċ-ċertifikazzjoni tas-saħħa tal-annimali kif previst fl-Artikolu 143(1) tar-Regolament (UE) 2016/429.
                  
               
                     (23)
                  
                  
                     Qabel l-applikazzjoni tar-Regolament (UE) 2016/429, ġew stabbiliti fid-Direttiva 92/65/KEE u f’atti oħrajn regoli tal-Unjoni għall-movimenti ta’ għasafar miżmuma maħsuba għall-wiri fi Stat Membru ieħor.
                  
               
                     (24)
                  
                  
                     Sabiex jiġi evitat ir-riskju tat-tixrid tal-mard elenkat relevanti għall-movimenti tal-għasafar miżmuma bejn l-Istati Membri, huwa xieraq li f’dan ir-Regolament jinżammu r-regoli tal-Unjoni għall-movimenti tal-għasafar miżmuma maħsuba għall-wiri fi Stat Membru ieħor. Barra minn hekk, dan ir-Regolament jenħtieġ li jistabbilixxi wkoll dispożizzjonijiet speċifiċi għall-għasafar tal-priża li jattendu wirjiet tal-kaċċa waqt it-titjir fi Stat Membru ieħor u għall-ħamiem tat-tiġrija li għandhom jiġu mċaqilqa għal avvenimenti sportivi fi Stati Membri oħrajn.
                  
               
                     (25)
                  
                  
                     L-Artikolu 144(1)(a) tar-Regolament (UE) 2016/429 jagħti s-setgħa lill-Kummissjoni sabiex tagħti derogi mir-rekwiżiti taċ-ċertifikazzjoni tas-saħħa tal-annimali, previsti fl-Artikolu 143(1) tiegħu, għall-annimali terrestri miżmuma mċaqilqa bejn l-Istati Membri.
                  
               
                     (26)
                  
                  
                     Bħalissa, f’konformità mar-regoli stipulati fid-Direttiva 2009/156/KE, l-annimali ekwini rreġistrati jistgħu jiġu mċaqilqa mingħajr ċertifikat tas-saħħa tal-annimali ta’ akkumpanjament bejn l-Istati Membri li, fuq bażi reċiproka, implimentaw sistema ta’ kontroll alternattiva li tipprovdi garanziji tas-saħħa tal-annimali rilevanti ekwivalenti għal dawk stipulati fiċ-ċertifikat tas-saħħa tal-annimali. Jenħtieġ li dan ir-Regolament jipprevedi deroga simili. Madankollu, jenħtieġ li jiġu stabbiliti kundizzjonijiet speċjali għall-moviment ta’ dawk l-annimali, inkluż il-kunsens tal-Istat Membru tad-destinazzjoni.
                  
               
                     (27)
                  
                  
                     L-Artikolu 144(1)(c) tar-Regolament (UE) 2016/429 jagħti s-setgħa lill-Kummissjoni sabiex tistabbilixxi r-rekwiżiti għaċ-ċertifikazzjoni tas-saħħa tal-annimali għall-movimenti lejn Stati Membri oħrajn ta’ annimali terrestri miżmuma minbarra ungulati, pollam u annimali maħsuba għal stabbilimenti konfinati f’każijiet fejn ċertifikat tas-saħħa tal-annimali jkun imperattiv sabiex jiġi żgurat li l-moviment inkwistjoni jkun konformi mar-rekwiżiti tas-saħħa tal-annimali previsti fl-Artikoli 124 sa 142 tar-Regolament (UE) 2016/429. Għalhekk, dan ir-Regolament jenħtieġ li jistabbilixxi r-rekwiżiti għaċ-ċertifikazzjoni tas-saħħa tal-annimali li jippermettu l-movimenti lejn Stati Membri oħrajn ta’ konsenji ta’ għasafar miżmuma, naħal tal-għasel, naħal bagħli (għajr naħal bagħli minn stabbilimenti tal-produzzjoni ta’ naħal bagħli ambjentalment iżolati approvati), primati, klieb, qtates, inmsa u karnivori oħrajn.
                  
               
                     (28)
                  
                  
                     L-Artikolu 164(2) tar-Regolament (UE) 2016/429 jagħti wkoll is-setgħa lill-Kummissjoni sabiex tistabbilixxi rekwiżiti ta’ ċertifikazzjoni tas-saħħa tal-annimali u ta’ notifika għal movimenti lejn Stati Membri oħrajn ta’ prodotti ġerminali ta’annimali terrestri miżmuma minbarra annimali bovini, ovini, kaprini, porċini u ekwini u prodotti ġerminali tal-pollam. Għalhekk, dan ir-Regolament jenħtieġ li jistabbilixxi rekwiżiti għaċ-ċertifikazzjoni tas-saħħa tal-annimali li jippermettu movimenti lejn Stati Membri oħra ta’ konsenji ta’ bajd għat-tifqis ta’ għasafar miżmuma.
                  
               
                     (29)
                  
                  
                     Il-movimenti lejn Stati Membri oħrajn ta’ karnivori oħrajn minbarra klieb, qtates u inmsa jenħtieġ li jkunu permessi wkoll f’każijiet fejn ma jkun hemm ebda vaċċin awtorizzat kontra r-rabja għal dawk il-karnivori fl-Istat Membru tal-oriġini u meta t-tilqim jitwettaq f’konformità mal-Artikolu 10(1) tad-Direttiva 2001/82/KE tal-Parlament Ewropew u tal-Kunsill (12) li tipprevedi l-użu tal-prodotti mediċinali barra mit-termini tal-awtorizzazzjoni tal-kummerċjalizzazzjoni.
                  
               
                     (30)
                  
                  
                     L-Artikolu 146(1) tar-Regolament (UE) 2016/429 jesiġi li l-Kummissjoni tistabbilixxi regoli dettaljati u informazzjoni addizzjonali dwar il-kontenut taċ-ċertifikati tas-saħħa tal-annimali għal speċijiet u kategoriji differenti ta’ annimali terrestri miżmuma u għal tipi speċifiċi ta’ movimenti. L-Artikolu 162(3) tal-istess Regolament jesiġi li l-Kummissjoni tadotta atti delegati dwar l-informazzjoni li għandu jkun hemm fiċ-ċertifikat tas-saħħa tal-annimali għall-movimenti bejn l-Istati Membri tal-bajd għat-tifqis, filwaqt li titqies l-informazzjoni minima li trid tiġi inkluża f’dak iċ-ċertifikat tas-saħħa tal-annimali skont l-Artikolu 162(1). Għalhekk, huwa meħtieġ li jiġi stabbilit il-kontenut taċ-ċertifikati li għandhom jakkumpanjaw il-konsenji ta’ annimali terrestri miżmuma u tal-bajd għat-tifqis meta dawk il-konsenji jiġu mċaqilqa lejn Stat Membru ieħor.
                  
               
                     (31)
                  
                  
                     L-Artikolu 147 tar-Regolament (UE) 2016/429 jagħti s-setgħa lill-Kummissjoni sabiex tadotta atti delegati dwar miżuri speċifiċi li jidderogaw minn, jew li jissupplimentaw, l-obbligu tal-operaturi li jiżguraw li l-annimali jkunu akkumpanjati minn ċertifikat tas-saħħa tal-annimali għat-tipi partikolari ta’ movimenti tal-annimali terrestri miżmuma. Għalhekk, dan ir-Regolament jenħtieġ li jistabbilixxi regoli għaċ-ċertifikazzjoni tas-saħħa tal-annimali għall-movimenti ta’ ungulati u ta’ pollam minn ġo stabbilimenti li jwettqu operazzjonijiet ta’ assemblaġġ previsti fl-Artikolu 133 tar-Regolament (UE) 2016/429 qabel ma jaslu fil-post tad-destinazzjoni finali tagħhom.
                  
               
                     (32)
                  
                  
                     Sabiex jiġi żgurat li l-annimali terrestri miżmuma ċċertifikati għall-esportazzjoni lejn pajjiż terz u li jkunu ttrasportati minn ġo Stat Membru ieħor sal-fruntiera esterna tal-Unjoni jissodisfaw ir-rekwiżiti tas-saħħa tal-annimali għall-moviment fl-Unjoni, l-operaturi jenħtieġ li jiżguraw li l-konsenji ta’ dawk l-annimali jkunu akkumpanjati minn ċertifikati tas-saħħa tal-annimali li jipprovdu attestazzjonijiet li jkunu mill-inqas stretti daqs dawk meħtieġa għall-moviment tal-ungulati jew tal-pollam miżmuma maħsuba għall-iskarnar fl-Istat Membru fejn jinsab il-punt tal-ħruġ.
                  
               
                     (33)
                  
                  
                     L-Artikolu 149(4) tar-Regolament (UE) 2016/429 jagħti s-setgħa lill-Kummissjoni sabiex tadotta atti delegati li jistabbilixxu regoli dwar il-kontrolli dokumentarji, tal-identità u fiżiċi u l-eżamijiet li għandhom jitwettqu mill-veterinarju uffiċjali fir-rigward tal-ispeċijiet u l-kategoriji differenti ta’ annimali terrestri miżmuma sabiex tiġi vverifikata l-konformità mar-rekwiżiti tas-saħħa tal-annimali. B’kunsiderazzjoni tal-kamp ta’ applikazzjoni ta’ dan ir-Regolament, li jestendi għall-bajd għat-tifqis, dan ir-Regolament jeħtieġ għalhekk li japplika din id-dispożizzjoni billi jistabbilixxi r-regoli meħtieġa għal dan l-iskop, inklużi l-perjodi ta’ żmien għat-twettiq ta’ dawn il-kontrolli u l-eżamijiet u għall-ħruġ taċ-ċertifikati tas-saħħa tal-annimali mill-veterinarju uffiċjali qabel il-moviment tal-konsenji tal-annimali terrestri miżmuma u tal-bajd għat-tifqis, kif ukoll id-durata tal-validità taċ-ċertifikati tas-saħħa tal-annimali, inklużi l-kundizzjonijiet għall-estensjoni tiegħu.
                  
               
                     (34)
                  
                  
                     L-Artikoli 152, 153 u 163 tar-Regolament (UE) 2016/429 jesiġu li l-operaturi jinfurmaw lill-awtorità kompetenti fl-Istat Membru tal-oriġini tagħhom bil-quddiem dwar il-moviment maħsub lejn Stat Membru ieħor tal-annimali terrestri miżmuma u tal-bajd għat-tifqis, kif ukoll jipprovdu l-informazzjoni kollha meħtieġa sabiex l-awtorità kompetenti tkun tista’ tinnotifika l-moviment tal-annimali terrestri miżmuma u tal-bajd għat-tifqis lill-awtorità kompetenti tal-Istat Membru tad-destinazzjoni. Għalhekk, dan ir-Regolament jenħtieġ li jistabbilixxi regoli dettaljati dwar ir-rekwiżiti għan-notifika bil-quddiem mill-operaturi, l-informazzjoni meħtieġa sabiex jiġu nnotifikati tali movimenti u l-proċeduri ta’ emerġenza għal tali notifiki.
                  
               
                     (35)
                  
                  
                     L-Artikoli 153(2) u (4), 154(1)(c) u 163(2) tar-Regolament (UE) 2016/429 jipprevedu l-użu tas-sistema ‘Traces’ għall-finijiet ta’ notifika meta l-konsenji ta’ annimali terrestri miżmuma u tal-bajd għat-tifqis ikunu maħsuba sabiex jiġu mċaqilqa lejn Stati Membri oħrajn. Traces hija s-sistema kompjuterizzata veterinarja integrata kif prevista fid-Deċiżjonijiet tal-Kummissjoni 2003/24/KE (13) u 2004/292/KE (14). Billi l-Artikolu 131 tar-Regolament (UE) 2017/625 tal-Parlament Ewropew u tal-Kunsill (15) jipprevedi l-istabbiliment ta’ sistema ta’ ġestjoni tal-informazzjoni għall-kontrolli uffiċjali (IMSOC), li ser tinkorpora l-funzjonalitajiet tas-sistema Traces, dan ir-Regolament jenħtieġ li jirreferi għall-IMSOC minflok għal Traces.
                  
               
                     (36)
                  
                  
                     L-Artikolu 155 tar-Regolament (UE) 2016/429 jistabbilixxi l-kundizzjonijiet għall-moviment ta’ annimali terrestri selvaġġi minn ħabitat fi Stat Membru wieħed għal ħabitat jew stabbiliment fi Stat Membru ieħor. Dan ir-Regolament jenħtieġ li jistabbilixxi r-rekwiżiti taċ-ċertifikazzjoni tas-saħħa tal-annimali u tan-notifika għal tali movimenti f’konformità mas-setgħat stipulati fl-Artikolu 156(1) tar-Regolament (UE) 2016/429.
                  
               
                     (37)
                  
                  
                     Dan ir-Regolament jenħtieġ li jibda japplika mill-21 ta’ April 2021 f’konformità mad-data tal-applikazzjoni tar-Regolament (UE) 2016/429,
                  
               ADOTTAT DAN IR-REGOLAMENT:
         PARTI I
         
            REGOLI ĠENERALI
         
         
            Artikolu 1
            Suġġett
            Dan ir-Regolament jissupplimenta r-regoli għall-prevenzjoni u l-kontroll ta’ mard tal-annimali trażmissibbli lill-annimali jew lill-bnedmin stipulati fl-Artikolu 5(1) tar-Regolament (UE) 2016/429 fir-rigward tal-movimenti fl-Unjoni ta’ annimali terrestri miżmuma, ta’ annimali terrestri selvaġġi u ta’ bajd għat-tifqis.
         
         
            Artikolu 2
            Kamp ta’ applikazzjoni
            
               1.   Dan ir-Regolament japplika għall-:
               
                           (a)
                        
                        
                           l-annimali terrestri miżmuma u selvaġġi u l-bajd għat-tifqis;
                        
                     
                           (b)
                        
                        
                           l-istabbilimenti fejn dawk l-annimali u l-bajd għat-tifqis jinżammu jew jgħaddu minn operazzjonijiet ta’ assemblaġġ;
                        
                     
                           (c)
                        
                        
                           l-operaturi li jżommu dawk l-annimali u dak il-bajd għat-tifqis;
                        
                     
                           (d)
                        
                        
                           l-operaturi li jittrasportaw annimali terrestri u bajd għat-tifqis;
                        
                     
                           (e)
                        
                        
                           l-awtoritajiet kompetenti tal-Istati Membri.
                        
                     
            
               2.   Il-Parti II għandha tapplika għall-movimenti ta’ annimali terrestri miżmuma u bajd għat-tifqis biss meta jseħħu bejn l-Istati Membri, bl-eċċezzjoni tal-Artikoli 4 sa 6 u l-Artikolu 63, li għandhom japplikaw ukoll għall-movimenti ta’ annimali terrestri miżmuma u bajd għat-tifqis fi Stat Membru.
            
         
         
            Artikolu 3
            Definizzjonijiet
            Għall-finijiet ta’ dan ir-Regolament għandhom japplikaw id-definizzjonijiet li ġejjin:
            
                        (1)
                     
                     
                        “mezz tat-trasport” tfisser vettura tat-triq jew vettura ferrovjarja, bastimenti u inġenji tal-ajru;
                     
                  
                        (2)
                     
                     
                        “kontenitur” tfisser kwalunkwe ċestun, kaxxa, reċipjent jew struttura riġida oħra użata għat-trasport tal-annimali jew tal-bajd, li mhumiex il-mezz tat-trasport;
                     
                  
                        (3)
                     
                     
                        “stabbiliment ta’ produzzjoni iżolati ambjentalment” tfisser stabbiliment li l-istrutturi tiegħu kif ukoll il-miżuri stretti ta’ bijosigurtà, jiżguraw iżolament effettiv tal-produzzjoni tal-annimali mill-faċilitajiet assoċjati miegħu u mill-ambjent;
                     
                  
                        (4)
                     
                     
                        “annimal bovin” tfisser annimal tal-ispeċijiet ta’ ungulati li jappartjenu għall-ġeneri Bison, Bos (inklużi s-subġeneri Bos, Bibos, Novibos, Poephagus) u Bubalus (inkluż is-subġeneru Anoa) u l-frieħ tal-inkroċjar tar-razez ta’ dawk l-ispeċijiet;
                     
                  
                        (5)
                     
                     
                        “stabbiliment ħieles mill-‘mard’ 
                           ” tfisser stabbiliment mogħti l-istat tal-ħelsien mill-mard f’konformità mar-rekwiżiti stabbiliti fir-Regolament Delegat (UE) 2020/689;
                     
                  
                        (6)
                     
                     
                        “stat ta’ ħelsien mill-mard” tfisser stat ta’ ħelsien mill-mard ta’ Stat Membru jew żona tiegħu kif approvat mill-Kummissjoni f’konformità mal-Artikolu 36 tar-Regolament (UE) 2016/429;
                     
                  
                        (7)
                     
                     
                        “il-marda” ma ġietx irrapportata” tfisser li l-ebda annimal jew grupp ta’ annimali tal-ispeċijiet rilevanti miżmuma fl-istabbiliment ma kien ikklassifikat bħala każ ikkonfermat ta’ dik il-marda u kwalunkwe każ suspettat ta’ dik il-marda jkun ġie eskluż;
                     
                  
                        (8)
                     
                     
                        “ 
                           ‘annimali’ maħsuba għall-iskarnar” tfisser l-annimali terrestri miżmuma li għandhom jiġu ttrasportati, direttament jew wara li jgħaddu minn operazzjoni ta’ assemblaġġ, lejn biċċerija;
                     
                  
                        (9)
                     
                     
                        “stabbiliment ta’ kwarantina approvat” tfisser stabbiliment mogħti l-approvazzjoni f’konformità mal-Artikolu 14 tar-Regolament Delegat (UE) 2019/2035;
                     
                  
                        (10)
                     
                     
                        “programm ta’ eradikazzjoni approvat” tfisser programm għall-eradikazzjoni ta’ marda implimentat fi Stat Membru jew f’żona tiegħu, kif approvat mill-Kummissjoni f’konformità mal-Artikolu 31(3) tar-Regolament (UE) 2016/429;
                     
                  
                        (11)
                     
                     
                        “annimal ovin” tfisser annimal tal-ispeċi tal-ungulati li tappartjeni għall-ġeneru Ovis u l-frieħ tal-inkroċjar tar-razez ta’ dawk l-ispeċijiet;
                     
                  
                        (12)
                     
                     
                        “annimal kaprin” tfisser annimal tal-ispeċi tal-ungulati li tappartjeni għall-ġeneru Capra u l-frieħ tal-inkroċjar tar-razez ta’ dawk l-ispeċijiet;
                     
                  
                        (13)
                     
                     
                        “annimal porċin” tfisser annimal tal-ispeċi tal-ungulati li tappartjeni għall-familja Suidae elenkata fl-Anness III għar-Regolament (UE) 2016/429;
                     
                  
                        (14)
                     
                     
                        “annimal ekwin” tfisser annimal tal-ispeċi tas-solipedi li tappartjeni għall-ġeneru Equus (inklużi żwiemel, ħmir u żebri) u l-frieħ tal-inkroċjar tar-razez ta’ dawk l-ispeċijiet;
                     
                  
                        (15)
                     
                     
                        “annimal kamelid” tfisser annimal tal-ispeċi ta’ ungulati li tappartjeni għall-familja Camelidae elenkata fl-Anness III għar-Regolament (UE) 2016/429;
                     
                  
                        (16)
                     
                     
                        “annimal ċervid” tfisser annimal tal-ispeċi ta’ ungulati li tappartjeni għall-familja Cervidae elenkata fl-Anness III għar-Regolament (UE) 2016/429;
                     
                  
                        (17)
                     
                     
                        “ungulati miżmuma oħrajn” tfisser ungulati miżmuma minbarra annimali bovini, ovini, kaprini, porċini, ekwini, kamelidi u ċervidi;
                     
                  
                        (18)
                     
                     
                        “stabbiliment protett mill-vetturi” tfisser parti mill-faċilitajiet jew il-faċilitajiet kollha ta’ stabbiliment li huma protetti kontra attakki minn Culicoides b’mezzi fiżiċi u ta’ ġestjoni xierqa, bl-istat ta’ stabbiliment protett mill-vetturi mogħti mill-awtorità kompetenti f’konformità mal-Artikolu 44 tar-Regolament Delegat (UE) 2020/689.
                     
                  
                        (19)
                     
                     
                        “perjodu ħieles mill-vetturi” tfisser, f’żona definita, il-perjodu ta’ inattività ta’ Culicoides iddeterminat f’konformità mat-Taqsima 5 tal-Kapitolu 1 tal-Parti II tal-Anness V tar-Regolament Delegat (UE) 2020/689.
                     
                  
                        (20)
                     
                     
                        “tjur tat-tnissil” tfisser tjur li għandhom 72 siegħa jew aktar, li jkunu maħsuba għall-produzzjoni tal-bajd għat-tifqis;
                     
                  
                        (21)
                     
                     
                        “pollam produttiv” tfisser pollam li għandu 72 siegħa jew aktar, imrobbi għall-produzzjoni tal-laħam, tal-bajd għall-konsum jew ta’ prodotti oħrajn, jew inkella għar-ripopolazzjoni tal-provvisti tat-tjur tal-kaċċa;
                     
                  
                        (22)
                     
                     
                        “qatgħa” tfisser it-tjur u l-għasafar miżmuma kollha tal-istess status ta’ saħħa li jinżammu fl-istess bini jew fl-istess spazju magħluq u li jikkostitwixxu unità epidemjoloġika waħda; il-pollam miżmum f’bini, dan jinkludi l-għasafar kollha li jikkondividu l-istess spazju tal-arja;
                     
                  
                        (23)
                     
                     
                        “flieles ta’ ġurnata” tfisser it-tjur kollu li għandu inqas minn 72 siegħa;
                     
                  
                        (24)
                     
                     
                        “bajd ħieles minn patoġeni speċifikati” tfisser bajd għat-tifqis derivat minn “qatgħat tat-tiġieġ ħielsa minn patoġeni speċifikati”, kif deskritt fil-Farmakopea Ewropea (16) u li huwa maħsub biss għal użu dijanjostiku, farmaċewtiku jew ta’ riċerka;
                     
                  
                        (25)
                     
                     
                        “annimal ekwin irreġistrat” tfisser:
                        
                                    (a)
                                 
                                 
                                    annimal tat-tnissil ta’ razza pura tal-ispeċi Equus caballus jew Equus asinus imdaħħal jew eliġibbli għad-dħul fit-taqsima prinċipali ta’ reġistru tat-tnissil stabbilit minn soċjetà tat-tnissil jew minn korp tat-tnissil rikonoxxuti skont l-Artikoli 4 jew 34 tar-Regolament (UE) 2016/1012;
                                 
                              
                                    (b)
                                 
                                 
                                    annimal miżmum tal-ispeċi Equues caballus irreġistrat ma’ assoċjazzjoni jew organizzazzjoni internazzjonali, jew direttament jew permezz tal-federazzjoni jew il-fergħat nazzjonali tagħha, li tamministra ż-żwiemel għall-kompetizzjoni jew għat-tlielaq (“żiemel irreġistrat”);
                                 
                              
                  
                        (26)
                     
                     
                        “primati” tfisser annimali tal-ispeċi tal-ordni tal-Primati minbarra l-bnedmin;
                     
                  
                        (27)
                     
                     
                        “naħal tal-għasel” tfisser annimal tal-ispeċi Apis mellifera;
                     
                  
                        (28)
                     
                     
                        “naħal bagħli” tfisser annimal tal-ispeċi tal-ġeneru Bombus;
                     
                  
                        (29)
                     
                     
                        “kelb” tfisser annimal miżmum tal-ispeċi Canis lupus;
                     
                  
                        (30)
                     
                     
                        “qattus” tfisser annimal miżmum tal-ispeċi Felis silvestris;
                     
                  
                        (31)
                     
                     
                        “nemes” tfisser annimal miżmum tal-ispeċi Mustela putorius furo;
                     
                  
                        (32)
                     
                     
                        “karnivori oħrajn” tfisser annimali tal-ispeċijiet li jappartjenu għall-ordni Carnivora, minbarra klieb, qtates u inmsa;
                     
                  
                        (33)
                     
                     
                        “ċirku li jivvjaġġa” tfisser eżibizzjoni jew fiera li tinkludi l-annimali jew il-wirjiet tal-annimali u li hija maħsuba biex tivvjaġġa minn Stat Membru għall-ieħor;
                     
                  
                        (34)
                     
                     
                        “wirja tal-annimali” tfisser kwalunkwe att li jieħdu sehem fih l-annimali miżmuma għall-iskop ta’ wirja jew fiera, u li jista’ jkun parti minn ċirklu;
                     
                  
                        (35)
                     
                     
                        “ħamiem tat-tiġrija” tfisser kwalunkwe ħamiema ttrasportata jew maħsuba għat-trasport mill-gallinar tagħha lejn Stat Membru ieħor bl-għan li tinħeles sabiex ittir lura lejn l-Istat Membru tal-oriġini;
                     
                  
         PARTI II
         
            MOVIMENTI FL-UNJONI TA’ ANNIMALI TERRESTRI MIŻMUMA U BAJD GĦAT-TIFQIS
         
         
            KAPITOLU 1
         
         
            
               Rekwiżiti ġenerali għall-movimenti ta’ annimali terrestri miżmuma u bajd għat-tifqis fl-Unjoni
            
         
         
            Taqsima 1
         
         
            
               Miżuri ta’ prevenzjoni tal-mard fir-rigward tat-trasport fl-Unjoni minbarra dawk previsti fir-Regolament (UE) 2016/429
            
         
         
            Artikolu 4
            Rekwiżiti ġenerali rigward il-mezzi tat-trasport
            L-operaturi, inklużi t-trasportaturi, għandhom jiżguraw li l-mezzi tat-trasport użati għat-trasportazzjoni ta’ annimali terrestri miżmuma jew bajd għat-tifqis, bl-eċċezzjoni tal-mezzi tat-trasport għall-annimali terrestri msemmija fl-Artikolu 6:
            
                        (a)
                     
                     
                        jinbnew b’tali mod li
                        
                                    (i)
                                 
                                 
                                    l-annimali jew il-bajd għat-tifqis ma jkunux jistgħu jaħarbu jew jaqgħu;
                                 
                              
                                    (ii)
                                 
                                 
                                    tkun tista’ ssir spezzjoni viżiva tal-ispazju fejn jinżammu l-annimali;
                                 
                              
                                    (iii)
                                 
                                 
                                    jiġi evitat jew minimizzat il-ħruġ tal-eskrementi, tal-imfierex jew tal-għalf tal-annimali;
                                 
                              
                                    (iv)
                                 
                                 
                                    fil-każ tal-pollam u tal-għasafar miżmuma, jiġi evitat jew minimizzat il-ħruġ tar-rix;
                                 
                              
                  
                        (b)
                     
                     
                        jitnaddfu u jiġu diżinfettati malajr kemm jista’ jkun wara kull trasport ta’ annimali, bajd għat-tifqis jew kwalunkwe oġġett li jirrappreżenta riskju għas-saħħa tal-annimali u, jekk ikun meħtieġ, jitnaddfu u jiġu diżinfettati mill-ġdid u, fi kwalunkwe każ, jitnixxfu jew jitħallew jinxfu qabel kwalunkwe tagħbija ġdida ta’ annimali jew bajd għat-tifqis.
                     
                  
         
            Artikolu 5
            Rekwiżiti rigward il-kontenituri li fihom jiġu ttrasportati l-annimali terrestri miżmuma u l-bajd għat-tifqis
            
               1.   L-operaturi, inklużi t-trasportaturi, għandhom jiżguraw li l-kontenituri li fihom jiġu ttrasportati l-annimali terrestri miżmuma u l-bajd għat-tifqis, bl-eċċezzjoni tal-kontenituri għall-annimali terrestri msemmija fl-Artikolu 6:
               
                           (a)
                        
                        
                           ikunu konformi mar-rekwiżiti fl-Artikolu 4(a);
                        
                     
                           (b)
                        
                        
                           ikun fihom biss annimali jew bajd għat-tifqis tal-istess speċi, kategorija u tip, bl-istess stat ta’ saħħa;
                        
                     
                           (c)
                        
                        
                           huma:
                           
                                       (i)
                                    
                                    
                                       kontenituri mhux użati u mhux riutilizzabbli ddisinjati għal skop speċifiku li jinqerdu wara l-ewwel użu;
                                       jew
                                    
                                 
                                       (ii)
                                    
                                    
                                       jitnaddfu u jiġu diżinfettati wara li jintużaw u jitnixxfu jew jitħallew jinxfu qabel kwalunkwe użu sussegwenti.
                                    
                                 
                     
            
               2.   Fil-każ tal-pollam u tal-bajd għat-tifqis, l-operaturi, inklużi t-trasportaturi, għandhom jiżguraw li l-kontenituri li fihom jiġu ttrasportati l-pollam miżmum u l-bajd għat-tifqis fuq il-mezzi tat-trasport ikollhom l-indikazzjonijiet li ġejjin:
               
                           (a)
                        
                        
                           għall-flieles ta’ jum u l-bajd għat-tifqis:
                           
                                       (i)
                                    
                                    
                                       l-isem tal-Istat Membru tal-oriġini;
                                    
                                 
                                       (ii)
                                    
                                    
                                       in-numru tal-approvazzjoni jew tar-reġistrazzjoni tal-istabbiliment tal-oriġini;
                                    
                                 
                                       (iii)
                                    
                                    
                                       l-ispeċi ta’ pollam ikkonċernata;
                                    
                                 
                                       (iv)
                                    
                                    
                                       l-għadd ta’ annimali jew tal-bajd għat-tifqis.
                                    
                                 
                     
                           (b)
                        
                        
                           għall-pollam tat-tnissil u l-pollam produttiv, in-numru tal-approvazzjoni jew tar-reġistrazzjoni tal-istabbiliment tal-oriġini.
                        
                     
            
               3.   Fil-każ tal-irġejjen tan-naħal tal-għasel ittrasportati taħt id-deroga fl-Artikolu 49, l-operaturi, inklużi t-trasportaturi, għandhom jiżguraw li l-kontenituri jew il-konsenja kollha titgħatta b’malja fina ta’ mhux aktar minn 2 mm fid-daqs tal-pori minnufih wara l-eżami viżiv għaċ-ċertifikazzjoni tas-saħħa mill-veterinarju uffiċjali.
            
            
               4.   Fil-każ tan-naħal bagħli minn stabbilimenti tal-produzzjoni ambjentalment iżolati għan-naħal bagħli, l-operaturi, inklużi t-trasportaturi, għandhom jiżguraw li, matul it-trasport, dawn ikunu iżolati f’unitajiet epidemjoloġiċi separati b’ kull kolonja f’kontenitur magħluq li kien ġdid jew imnaddaf u ddiżinfettat qabel l-użu.
            
         
         
            Artikolu 6
            Eżenzjonijiet mir-rekwiżiti rigward il-mezzi tat-trasport u l-kontenituri li fihom jiġu ttrasportati l-annimali terrestri miżmuma u l-bajd għat-tifqis
            
               1.   Ir-rekwiżiti stabbiliti fl-Artikoli 4 u 5 ma għandhomx japplikaw għat-trasport ta’:
               
                           (a)
                        
                        
                           l-annimali terrestri miżmuma fiċ-ċirkli u l-wirjiet tal-annimali itineranti;
                        
                     
                           (b)
                        
                        
                           l-annimali tal-ispeċijiet elenkati fil-Parti A tal-Anness I tar-Regolament (UE) 2016/429 f’numri li jaqbżu dawk awtorizzati f’konformità mal-Artikolu 246(1) u (2) ta’ dak ir-Regolament, jekk jiġu ttrasportati għal skopijiet mhux kummerċjali;
                        
                     
                           (c)
                        
                        
                           l-annimali tal-ispeċijiet elenkati fil-Parti B tal-Anness I tar-Regolament (UE) 2016/429 ittrasportati għal skopijiet mhux kummerċjali f’numri li jaqbżu dawk stabbiliti għal dawk l-ispeċijiet, fejn ir-regoli li jiffissaw in-numru massimu ta’ annimali domestiċi tal-ispeċijiet ikkonċernati ġew adottati f’konformità mal-Artikolu 246(3).
                        
                     
            
               2.   Ir-rekwiżiti stabbiliti fl-Artikolu 4(b) u fl-Artikolu 5(1)(b) u (c) ma għandhomx japplikaw għat-trasport ta’ annimali ekwini fi ħdan Stat Membru, sakemm dawk l-annimali ekwini ma jkunux maħsuba għall-iskarnar.
            
            
               3.   L-awtorità kompetenti tista’ tiddeċiedi li r-rekwiżiti stabbiliti fl-Artikolu 4(b) ma għandhomx japplikaw għat-trasport:
               
                           (a)
                        
                        
                           fi ħdan stabbiliment meta
                           
                                       (i)
                                    
                                    
                                       l-annimali ttrasportati jinżammu fl-istabbiliment u t-trasport jitwettaq mill-operatur ta’ dak l-istabbiliment;
                                       kif ukoll
                                    
                                 
                                       (ii)
                                    
                                    
                                       il-mezzi tat-trasport użati għat-trasportazzjoni tal-annimali terrestri miżmuma jitnaddfu u jiġu ddiżinfettati qabel it-tluq tagħhom mill-istabbiliment;
                                    
                                 jew
                        
                     
                           (b)
                        
                        
                           bejn l-istabbilimenti fl-Istat Membru meta
                           
                                       (i)
                                    
                                    
                                       l-istabbilimenti jkunu jappartjenu għall-istess katina tal-provvista;
                                       kif ukoll
                                    
                                 
                                       (ii)
                                    
                                    
                                       il-mezzi tat-trasport użati għat-trasportazzjoni tal-annimali terrestri miżmuma jitnaddfu u jiġu diżinfettati qabel it-tmiem ta’ kull ġurnata jekk l-annimali jkunu ġew ittrasportati f’dawn il-mezzi ta’ trasport.
                                    
                                 
                     
            
               4.   Ir-rekwiżiti stabbiliti fl-Artikoli 4 u 5(1) u (2) ma għandhomx japplikaw għat-trasport ta’ naħal tal-għasel u naħal bagħli.
            
         
         
            Taqsima 2
         
         
            
               Rekwiżiti supplimentari għall-movimenti ta’ annimali terrestri lejn Stati Membri oħrajn fir-rigward tat-tilqim
            
         
         
            Artikolu 7
            Rekwiżiti għall-movimenti ta’ annimali terrestri u bajd għat-tifqis lejn Stat Membru ieħor fir-rigward tat-tilqim kontra mard tal-kategorija A
            F’każ li l-Istat Membru tal-oriġini jkun introduċa t-tilqim kontra marda tal-kategorija A, l-operaturi għandhom iċaqilqu biss l-annimali terrestri jew il-bajd għat-tifqis lejn Stat Membru ieħor meta dawk l-annimali u l-bajd għat-tifqis jissodisfaw il-kundizzjonijiet speċifiċi stipulati f’konformità mal-Artikolu 47 tar-Regolament (UE) 2016/429 għall-marda tal-kategorija A rilevanti u l-annimali tal-ispeċijiet elenkati għal dik il-marda.
         
         
            Taqsima 3
         
         
            
               Rekwiżiti addizzjonali għall-operaturi ta’ biċċeriji li jirċievu annimali terrestri miżmuma minn Stati Membri oħrajn
            
         
         
            Artikolu 8
            Perjodu ta’ żmien massimu li fih għandhom jiġu skarnati l-ungulati u l-pollam miżmuma minn Stati Membri oħrajn
            L-operaturi tal-biċċeriji għandhom jiżguraw li l-ungulati u l-pollam miżmuma li jaslu minn Stat Membru ieħor jiġu skarnati sa mhux aktar tard minn 72 siegħa mill-wasla tagħhom fil-biċċerija.
         
         
            Artikolu 9
            Miżuri supplimentari ta’ mitigazzjoni tar-riskji għall-operaturi tal-biċċeriji
            
               1.   L-operaturi tal-biċċeriji għandhom jiżguraw li l-annimali tal-ispeċijiet elenkati għal infezzjoni bil-virus tal-ilsien blu (is-serotipi 1-24) jiġu skarnati sa mhux aktar tard minn 24 siegħa mill-wasla tagħhom fil-biċċerija meta jkunu ġejjin minn Stat Membru ieħor u ma jissodisfawx mill-inqas wieħed mill-kriterji li ġejjin:
               
                           (a)
                        
                        
                           jissodisfaw mill-inqas wieħed mir-rekwiżiti għal infezzjoni bil-virus tal-ilsien blu (is-serotipi 1-24) stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689;
                           jew
                        
                     
                           (b)
                        
                        
                           jissodisfaw il-kundizzjonijiet imsemmija fl-Artikolu 43(2) tar-Regolament Delegat (UE) 2020/689 li kienu miftiehma mill-awtorità kompetenti tal-Istat Membru tad-destinazzjoni.
                        
                     
            
               2.   Minbarra r-rekwiżiti stipulati fil-paragrafu 1, meta l-annimali tal-ispeċijiet elenkati għal infezzjoni bil-virus tal-ilsien blu (is-serotipi 1-24) jiġu ttrasportati minn ġo Stat Membru ieħor u ma jissodisfawx mill-inqas waħda mill-kundizzjonijiet stipulati fl-Artikolu 32(1)(a) sa (c) jew fl-Artikolu 32(2), l-operaturi tal-biċċeriji għandhom jiżguraw li dawn l-annimali jiġu skarnati mhux aktar tard minn 24 siegħa mill-wasla tagħhom fil-biċċerija.
            
         
         
            KAPITOLU 2
         
         
            
               Rekwiżiti supplimentari tas-saħħa tal-annimali għall-movimenti tal-ungulati miżmuma lejn Stati Membri oħrajn
            
         
         
            Taqsima 1
         
         
            
               Annimali bovini
            
         
         
            Artikolu 10
            Rekwiżiti għall-movimenti ta’ annimali bovini miżmuma lejn Stati Membri oħrajn
            
               1.   L-operaturi għandhom iċaqilqu biss l-annimali bovini miżmuma lejn Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ilhom residenti kontinwament fl-istabbiliment għal mill-inqas 30 jum qabel it-tluq, jew mit-twelid, jekk ikunu iżgħar minn 30 jum, u matul dan il-perjodu ma kinux f’kuntatt ma’ annimali bovini miżmuma bi stat ta’ saħħa aktar baxx jew soġġetti għal restrizzjonijiet fuq il-moviment minħabba raġunijiet ta’ saħħa tal-annimali, jew inkella ma’ annimali miżmuma li jkunu ġejjin minn stabbiliment li ma kienx jissodisfa r-rekwiżiti stabbiliti fil-punt (b);
                        
                     
                           (b)
                        
                        
                           kwalunkwe annimal li jidħol fl-Unjoni minn pajjiż terz jew territorju matul l-aħħar 30 jum qabel it-tluq tal-annimali msemmija fil-punt (a), u introdott fl-istabbiliment fejn ikunu residenti dawk l-annimali, jinżamm separat sabiex b’hekk jiġi evitat kull kuntatt dirett u indirett mal-annimali l-oħrajn kollha f’dak l-istabbiliment;
                        
                     
                           (c)
                        
                        
                           l-annimali jkunu ġejjin minn stabbiliment ħieles minn infezzjoni bi Brucella abortus, B. melitensis u B. suis mingħajr tilqim rigward annimali bovini, u tiġi ssodisfata waħda mill-kundizzjonijiet li ġejjin:
                           
                                       (i)
                                    
                                    
                                       l-istabbiliment ikun jinsab fi Stat Membru jew żona tiegħu bl-istat ta’ ħieles minn infezzjoni bi Brucella abortus, B. melitensis u B. suis rigward il-popolazzjoni ta’ annimali bovini;
                                       jew
                                    
                                 
                                       (ii)
                                    
                                    
                                       l-annimali jkunu ġew soġġetti għal test għal infezzjoni bi Brucella abortus, B. melitensis u B. suis b’wieħed mill-metodi dijanjostiċi previsti fil-Parti 1 tal-Anness I, imwettqa, b’riżultati negattivi, fuq kampjun meħud fl-aħħar 30 jum qabel it-tluq u, fil-każ ta’ annimali femminili wara li jwelldu, meħud mill-inqas 30 jum wara l-ħlas;
                                       jew
                                    
                                 
                                       (iii)
                                    
                                    
                                       l-annimali jkollhom inqas minn 12-il xahar;
                                       jew
                                    
                                 
                                       (iv)
                                    
                                    
                                       l-annimali jiġu kkastrati;
                                    
                                 
                     
                           (d)
                        
                        
                           l-annimali jkunu ġejjin minn stabbiliment ħieles minn infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis), u tiġi ssodisfata mill-inqas waħda mill-kundizzjonijiet li ġejjin:
                           
                                       (i)
                                    
                                    
                                       l-istabbiliment ikun jinsab fi Stat Membru jew żona tiegħu bl-istat ta’ ħelsien mill-infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis);
                                       jew
                                    
                                 
                                       (ii)
                                    
                                    
                                       l-annimali jkunu ġew soġġetti għal test għal infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) b’wieħed mill-metodi dijanjostiċi previsti fil-Parti 2 tal-Anness I, imwettqa, b’riżultati negattivi, fl-aħħar 30 jum qabel it-tluq;
                                       jew
                                    
                                 
                                       (iii)
                                    
                                    
                                       l-annimali jkollhom inqas minn 6 ġimgħat;
                                    
                                 
                     
                           (e)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja fl-annimali terrestri miżmuma matul l-aħħar 30 jum qabel it-tluq;
                        
                     
                           (f)
                        
                        
                           l-annimali jkunu ġejjin minn stabbiliment li jinsab f’żona b’raġġ ta’ mill-inqas 150 km madwar dak l-istabbiliment fejn ma tkun ġiet irrapportata l-ebda infezzjoni bil-virus tal-marda emorraġika epiżootika f’annimali miżmuma tal-ispeċijiet elenkati għal dik il-marda matul l-aħħar sentejn qabel it-tluq;
                        
                     
                           (g)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                        
                     
                           (h)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata a-surra (Trypanosoma evansi) matul l-aħħar 30 jum qabel it-tluq u fil-każ li jkunu ġejjin minn stabbiliment fejn tkun ġiet irrapportata s-surra (Trypanosoma evansi) matul l-aħħar sentejn qabel it-tluq, wara l-aħħar tifqigħa, l-istabbiliment affettwat ikun baqa’ taħt restrizzjonijiet tal-moviment sakemm:
                           
                                       (i)
                                    
                                    
                                       l-annimali infettati tneħħew mill-istabbiliment;
                                       kif ukoll
                                    
                                 
                                       (ii)
                                    
                                    
                                       l-annimali li kien fadal fl-istabbiliment kienu soġġetti għal test għas-surra (Trypanosoma evansi) b’wieħed mill-metodi dijanjostiċi previsti fil-Parti 3 tal-Anness I, imwettaq, b’riżultati negattivi, fuq kampjuni meħuda mill-inqas 6 xhur wara li l-annimali infettati jkunu tneħħew mill-istabbiliment;
                                    
                                 
                     
                           (i)
                        
                        
                           għajr fil-każ tal-annimali bovini miżmuma msemmija fl-Artikoli 11(4), 12(4) u 13, l-annimali jissodisfaw mill-inqas wieħed mir-rekwiżiti għal infezzjoni bil-virus tal-ilsien blu (is-serotipi 1-24) stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689;
                        
                     
                           (j)
                        
                        
                           jiġu ssodisfati l-kundizzjonijiet stabbiliti fl-Artikoli 32 u 33, fejn applikabbli.
                        
                     
            
               2.   Id-dispożizzjonijiet fil-paragrafu 1 ma għandhomx japplikaw għall-annimali bovini miżmuma maħsuba għall-iskarnar kif imsemmi fl-Artikolu 14.
            
         
         
            Artikolu 11
            Rekwiżiti supplimentari għall-movimenti ta’ annimali bovini miżmuma lejn Stati Membri oħrajn jew żoni tagħhom bi stat ta’ ħelsien mill-mard għal mard speċifiku
            
               1.   L-operaturi għandhom iċaqilqu biss l-annimali bovini miżmuma lejn Stat Membru ieħor jew żona tiegħu bl-istat ta’ ħelsien mil-lewkożi enzootika bovina meta l-annimali jkunu f’konformità mar-rekwiżiti stabbiliti fl-Artikolu 10 u dment li jiġu ssodisfati r-rekwiżiti fil-punt (a) jew fil-punt (b):
               
                           (a)
                        
                        
                           l-annimali jkunu ġejjin minn stabbiliment ħieles mil-lewkożi enzootika bovina;
                           jew
                        
                     
                           (b)
                        
                        
                           jekk l-annimali jkunu ġejjin minn stabbiliment li mhuwiex ħieles mil-lewkożi enzootika bovina, ma tkunx ġiet irrapportata l-lewkożi enzootika bovina f’dak l-istabbiliment matul l-aħħar 24 xahar qabel it-tluq; u
                           
                                       (i)
                                    
                                    
                                       f’każ li l-annimali jkollhom aktar minn 24 xahar, ikunu ġew soġġetti għal test seroloġiku għal-lewkożi enzootika bovina b’wieħed mill-metodi dijanjostiċi previsti fil-Parti 4 tal-Anness I, imwettaq, b’riżultati negattivi
                                       
                                                   —
                                                
                                                
                                                   fuq kampjuni meħuda f’żewġ okkażjonijiet f’intervall ta’ mill-inqas erba’ xhur, filwaqt li jinżammu iżolati mill-annimali bovini l-oħrajn tal-istabbiliment;
                                                   jew
                                                
                                             
                                                   —
                                                
                                                
                                                   fuq kampjun meħud matul l-aħħar 30 jum qabel it-tluq tagħhom, dment li l-annimali bovini kollha ta’ aktar minn 24 xahar miżmuma fl-istabbiliment ikunu ġew soġġetti għal test seroloġiku għal-lewkożi enzootika bovina b’wieħed mill-metodi dijanjostiċi previsti fil-Parti 4 tal-Anness I, imwettaq, b’riżultati negattivi, fuq kampjuni meħuda f’żewġ okkażjonijiet f’intervall ta’ mhux inqas minn erba’ xhur matul l-aħħar 12-il xahar qabel it-tluq tal-annimali;
                                                
                                             jew
                                    
                                 
                                       (ii)
                                    
                                    
                                       f’każ li l-annimali jkollhom inqas minn 24 xahar, ikunu ġew imwielda minn ommijiet, li jkunu ġew soġġetti għal test seroloġiku għal-lewkożi enzootika bovina b’wieħed mill-metodi dijanjostiċi previsti fil-Parti 4 tal-Anness I, imwettaq, b’riżultati negattivi, fuq kampjuni meħuda f’żewġ okkażjonijiet f’intervall ta’ mhux inqas minn erba’ xhur matul l-aħħar 12-il xahar qabel it-tluq tal-annimali.
                                    
                                 
                     
            
               2.   L-operaturi għandhom iċaqilqu biss l-annimali bovini miżmuma lejn Stat Membru ieħor jew żona tiegħu bl-istat ta’ ħelsien mir-rinotrakeite bovina infettiva/il-vulvovaġinite pustulari infettiva meta l-annimali jkunu f’konformità mar-rekwiżiti stabbiliti fl-Artikolu 10, ma jkunux ġew imlaqqmin kontra r-rinotrakeite bovina infettiva/il-vulvovaġinite pustulari infettiva u dment li jiġu ssodisfati r-rekwiżiti fil-punt (a) jew fil-punt (b):
               
                           (a)
                        
                        
                           jekk l-annimali jkunu ġejjin minn stabbiliment ħieles mir-rinotrakeite bovina infettiva/il-vulvovaġinite pustulari infettiva,
                           jew
                           
                                       (i)
                                    
                                    
                                       l-istabbiliment ikun jinsab fi Stat Membru jew żona tiegħu bl-istat ta’ ħelsien mir-rinotrakeite bovina infettiva/il-vulvovaġinite pustulari infettiva;
                                       jew
                                    
                                 
                                       (ii)
                                    
                                    
                                       l-annimali jkunu ġew soġġetti għal kwarantina għal mill-inqas 30 jum qabel it-tluq u jkunu ġew soġġetti għal test seroloġiku għas-sejbien ta’ antikorpi kontra l-virus-1 tal-erpete bovina (BoHV-1) sħiħ b’wieħed mill-metodi dijanjostiċi previsti fil-Parti 5 tal-Anness I, b’riżultat negattiv, imwettaq fuq kampjun meħud matul l-aħħar 15-il jum qabel it-tluq tagħhom;
                                    
                                 
                     
                           (b)
                        
                        
                           jekk l-annimali jkunu ġejjin minn stabbiliment mhux ħieles mir-rinotrakeite bovina infettiva/il-vulvovaġinite pustulari infettiva, jkunu nżammu fi stabbiliment tal-kwarantina approvat għal mill-inqas 30 jum qabel it-tluq u jkunu ġew soġġetti għal test seroloġiku għas-sejbien ta’ antikorpi kontra l-BoHV-1 sħiħ, b’wieħed mill-metodi dijanjostiċi previsti fil-Parti 5 tal-Anness I, b’riżultat negattiv, imwettaq fuq kampjun meħud mhux inqas minn 21 jum wara l-bidu tal-kwarantina.
                        
                     
            
               3.   L-operaturi għandhom iċaqilqu biss l-annimali bovini miżmuma għal Stat Membru ieħor jew żona tiegħu bl-istat ta’ ħelsien mid-dijarea virali bovina meta l-annimali jkunu f’konformità mar-rekwiżiti stabbiliti fl-Artikolu 10, ma jkunux ġew imlaqqmin kontra d-dijarea virali bovina u dment li r-rekwiżiti fil-punt (a) jew fil-punt (b) jkunu ġew issodisfati:
               
                           (a)
                        
                        
                           jekk l-annimali jkunu ġejjin minn stabbiliment ħieles mid-dijarea virali bovina,
                           
                                       (i)
                                    
                                    
                                       l-istabbiliment ikun jinsab fi Stat Membru jew f’żona tiegħu bl-istat ta’ ħelsien mid-dijarea virali bovina jew inkella kien soġġett għal reġim ta’ ttestjar kif imsemmi fil-punt 1(c) (ii) jew (iii) tat-Taqsima 2 tal-Kapitolu 1 tal-Parti VI tal-Anness IV tar-Regolament Delegat (UE) 2020/689, imwettaq, b’riżultati negattivi, fl-aħħar erba’ xhur qabel it-tluq tal-annimali;
                                       jew
                                    
                                 
                                       (ii)
                                    
                                    
                                       l-annimali jkunu ġew ittestjati individwalment sabiex tiġi eskluża l-preżenza tal-virus tad-dijarea virali bovina qabel it-tluq tagħhom;
                                    
                                 
                     
                           (b)
                        
                        
                           jekk l-annimali jkunu ġejjin minn stabbiliment mhux ħieles mid-dijarea virali bovina, ikunu ġew soġġetti għal test għal antiġene jew ġenoma tal-virus tad-dijarea virali bovina b’wieħed mill-metodi dijanjostiċi previsti fil-Parti 6 tal-Anness I, imwettaq b’riżultati negattivi, u
                           jew
                           
                                       (i)
                                    
                                    
                                       l-annimali jkunu nżammu fi stabbiliment tal-kwarantina approvat għal perjodu ta’ mill-inqas 21 jum qabel it-tluq tagħhom u, fil-każ ta’ ommijiet tqal, ikunu ġew soġġetti għal test seroloġiku għas-sejbien ta’ antikorpi kontra l-virus tad-dijarea virali bovina b’wieħed mill-metodi dijanjostiċi previsti fil-Parti 6 tal-Anness I, imwettaq, b’riżultati negattivi, fuq kampjuni meħuda mhux inqas minn 21 jum wara l-bidu tal-kwarantina;
                                       jew
                                    
                                 
                                       (ii)
                                    
                                    
                                       l-annimali jkunu ġew soġġetti għal test seroloġiku għas-sejbien ta’ antikorpi kontra l-virus tad-dijarea virali bovina b’wieħed mill-metodi dijanjostiċi previsti fil-Parti 6 tal-Anness I, imwettaq, b’riżultati pożittivi, fuq kampjuni meħuda jew qabel it-tluq jew inkella, fil-każ ta’ ommijiet tqal, qabel l-inseminazzjoni li tippreċedi l-ġestazzjoni attwali.
                                    
                                 
                     
            
               4.   B’deroga mill-Artikolu 10(1)(i), l-awtorità kompetenti tal-Istat Membru tal-oriġini tista’ tawtorizza l-moviment ta’ annimali bovini miżmuma li ma jissodisfawx mill-inqas wieħed mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu bl-istat ta’ ħelsien mill-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689.
            
            
               5.   Id-dispożizzjonijiet fil-paragrafi 1 sa 4 ma għandhomx japplikaw għall-annimali bovini miżmuma maħsuba għall-iskarnar kif imsemmi fl-Artikolu 14.
            
         
         
            Artikolu 12
            Rekwiżiti supplimentari għall-movimenti ta’ annimali bovini miżmuma lejn Stati Membri oħrajn jew żoni tagħhom bi programmi ta’ eradikazzjoni approvati għal mard speċifiku
            
               1.   L-operaturi għandhom iċaqilqu biss l-annimali bovini miżmuma għal Stat Membru ieħor jew żona tiegħu bi programm ta’ eradikazzjoni approvat għal-lewkożi enzootika bovina meta l-annimali jkunu f’konformità mar-rekwiżiti stabbiliti fl-Artikolu 10 u dment li jiġu ssodisfati r-rekwiżiti fil-punt (a) jew fil-punt (b):
               
                           (a)
                        
                        
                           l-annimali jkunu ġejjin minn stabbiliment ħieles mil-lewkożi enzootika bovina;
                           jew
                        
                     
                           (b)
                        
                        
                           jekk l-annimali jkunu ġejjin minn stabbiliment li mhuwiex ħieles mil-lewkożi enzootika bovina, ma tkunx ġiet irrapportata l-lewkożi enzootika bovina f’dak l-istabbiliment matul l-aħħar 24 xahar qabel it-tluq tal-annimali; u
                           
                                       (i)
                                    
                                    
                                       f’każ li l-annimali jkollhom aktar minn 24 xahar, ikunu ġew soġġetti għal test seroloġiku għal-lewkożi enzootika bovina b’wieħed mill-metodi dijanjostiċi previsti fil-Parti 4 tal-Anness I, imwettaa, b’riżultati negattivi,
                                       jew
                                       
                                                   —
                                                
                                                
                                                   fuq kampjuni meħuda f’żewġ okkażjonijiet f’intervall ta’ mill-inqas erba’ xhur, filwaqt li jinżammu iżolati mill-annimali bovini l-oħrajn tal-istabbiliment;
                                                   jew
                                                
                                             
                                                   —
                                                
                                                
                                                   fuq kampjuni meħuda matul l-aħħar 30 jum qabel it-tluq tagħhom, dment li l-annimali bovini kollha ta’ aktar minn 24 xahar miżmuma fl-istabbiliment ikunu ġew soġġetti għal test seroloġiku għal-lewkożi enzootika bovina b’wieħed mill-metodi dijanjostiċi previsti fil-Parti 4 tal-Anness I, imwettaq, b’riżultati negattivi, fuq kampjuni meħuda f’żewġ okkażjonijiet f’intervall ta’ mill-inqas erba’ xhur matul l-aħħar 12-il xahar qabel it-tluq tal-annimali;
                                                
                                             jew
                                    
                                 
                                       (ii)
                                    
                                    
                                       f’każ li l-annimali jkollhom inqas minn 24 xahar, ikunu ġew imwielda minn ommijiet, li jkunu ġew soġġetti għal test seroloġiku għal-lewkożi enzootika bovina b’wieħed mill-metodi dijanjostiċi previsti fil-Parti 4 tal-Anness I, imwettaq, b’riżultati negattivi, fuq kampjuni meħuda f’żewġ okkażjonijiet f’intervall ta’ mhux inqas minn erba’ xhur matul l-aħħar 12-il xahar qabel it-tluq tal-annimali.
                                    
                                 
                     
            
               2.   L-operaturi għandhom iċaqilqu biss l-annimali bovini miżmuma għal Stat Membru ieħor jew żona tiegħu bi programm ta’ eradikazzjoni approvat għar-rinotrakeite bovina infettiva/vulvovaġinite pustulari infettiva meta l-annimali jkunu f’konformità mar-rekwiżiti stabbiliti fl-Artikolu 10 u dment li jiġu ssodisfati r-rekwiżiti fil-punt (a) jew fil-punt (b):
               
                           (a)
                        
                        
                           jekk l-annimali jkunu ġejjin minn stabbiliment ħieles mir-rinotrakeite bovina infettiva/il-vulvovaġinite pustulari infettiva,
                           jew
                           
                                       (i)
                                    
                                    
                                       l-istabbiliment ikun jinsab fi Stat Membru jew żona tiegħu bl-istat ta’ ħelsien mir-rinotrakeite bovina infettiva/il-vulvovaġinite pustulari infettiva;
                                       jew
                                    
                                 
                                       (ii)
                                    
                                    
                                       l-istabbiliment ikun jinsab fi Stat Membru jew żona tiegħu bi programm ta’ eradikazzjoni approvat għar-rinotrakeite bovina infettiva/il-vulvovaġinite pustulari infettiva;
                                       jew
                                    
                                 
                                       (iii)
                                    
                                    
                                       l-annimali jkunu ġew soġġetti għal kwarantina għal mill-inqas 30 jum qabel it-tluq u jkunu ġew soġġetti għal test seroloġiku għas-sejbien ta’ antikorpi kontra l-BoHV-1 sħiħ jew, fil-każ ta’ annimali mlaqqmin b’vaċċin bil-gE mħassar, antikorpi kontra l-proteina gE tal-BoHV-1, b’wieħed mill-metodi dijanjostiċi previsti fil-Parti 5 tal-Anness I, b’riżultat negattiv, fuq kampjun meħud matul l-aħħar 15-il jum qabel it-tluq tagħhom;
                                       jew
                                    
                                 
                                       (iv)
                                    
                                    
                                       l-annimali jkunu destinati għal stabbiliment li jżomm annimali bovini għall-produzzjoni tal-laħam mingħajr kuntatt ma’ annimali bovini ta’ stabbilimenti oħrajn, u li minnu jiġu mċaqilqa direttament għall-biċċerija;
                                    
                                 jew
                        
                     
                           (b)
                        
                        
                           jekk l-annimali jkunu ġejjin minn stabbiliment mhux ħieles mir-rinotrakeite bovina infettiva/il-vulvovaġinite pustulari infettiva, ikunu nżammu fi stabbiliment ta’ kwarantina approvat għal mill-inqas 30 jum qabel it-tluq u jkunu ġew soġġetti għal test seroloġiku għas-sejbien ta’ antikorpi kontra l-BoHV-1 sħiħ b’wieħed mill-metodi dijanjostiċi previsti fil-Parti 5 tal-Anness I, imwettaq, b’riżultat negattiv, fuq kampjun meħud mhux inqas minn 21 jum wara l-bidu tal-kwarantina.
                        
                     
            
               3.   L-operaturi għandhom iċaqilqu biss l-annimali bovini miżmuma għal Stat Membru ieħor jew żona tiegħu bi programm ta’ eradikazzjoni approvat għad-dijarea virali bovina meta l-annimali jkunu f’konformità mar-rekwiżiti stabbiliti fl-Artikolu 10 u dment li jiġu ssodisfati r-rekwiżiti fil-punt (a) jew fil-punt (b):
               
                           (a)
                        
                        
                           jekk l-annimali jkunu ġejjin minn stabbiliment ħieles mid-dijarea virali bovina,
                           
                                       (i)
                                    
                                    
                                       l-istabbiliment ikun jinsab fi Stat Membru jew żona tiegħu bl-istat ta’ ħelsien mid-dijarea virali bovina;
                                       jew
                                    
                                 
                                       (ii)
                                    
                                    
                                       l-istabbiliment ikun jinsab fi Stat Membru jew żona tiegħu bi programm ta’ eradikazzjoni approvat għad-dijarea virali bovina;
                                       jew
                                    
                                 
                                       (iii)
                                    
                                    
                                       l-istabbiliment kien soġġett għal reġim ta’ ttestjar kif imsemmi fil-punt 1(c) (ii) jew (iii) tat-Taqsima 2 tal-Kapitolu 1 tal-Parti VI tal-Anness IV tar-Regolament Delegat (UE) 2020/689, imwettaq, b’riżultati negattivi, fl-aħħar erba’ xhur qabel it-tluq tal-annimali;
                                       jew
                                    
                                 
                                       (iv)
                                    
                                    
                                       l-annimali jkunu ġew ittestjati individwalment sabiex tiġi eskluża l-preżenza tad-dijarea virali bovina qabel it-tluq;
                                       jew
                                    
                                 
                                       (v)
                                    
                                    
                                       l-annimali jkunu destinati għal stabbiliment li jżomm annimali bovini għall-produzzjoni tal-laħam separati minn annimali bovini ta’ stabbilimenti oħrajn, u li minnu jiġu mċaqilqa direttament għall-biċċerija;
                                    
                                 
                     
                           (b)
                        
                        
                           jekk l-annimali jkunu ġejjin minn stabbiliment mhux ħieles mid-dijarea virali bovina, jkunu ġew soġġetti għal test għal antiġene jew ġenoma tal-virus tad-dijarea virali bovina b’wieħed mill-metodi dijanjostiċi previsti fil-Parti 6 tal-Anness I, imwettaq, b’riżultati negattivi,
                           kif ukoll
                           
                                       (i)
                                    
                                    
                                       l-annimali jkunu nżammu fi stabbiliment ta’ kwarantina approvat għal perjodu ta’ mill-inqas 21 jum qabel it-tluq tagħhom u, fil-każ ta’ ommijiet tqal, ikunu ġew soġġetti għal test seroloġiku għas-sejbien ta’ antikorpi kontra l-virus tad-dijarea virali bovina b’wieħed mill-metodi dijanjostiċi previsti fil-Parti 6 tal-Anness I, imwettaq, b’riżultati negattivi, fuq kampjuni meħuda mhux inqas minn 21 jum wara l-bidu tal-kwarantina;
                                       jew
                                    
                                 
                                       (ii)
                                    
                                    
                                       l-annimali jkunu ġew soġġetti għal test seroloġiku għas-sejbien ta’ antikorpi kontra l-virus tad-dijarea virali bovina b’wieħed mill-metodi dijanjostiċi previsti fil-Parti 6 tal-Anness I, imwettaq, b’riżultati pożittivi, fuq kampjuni meħuda jew qabel it-tluq jew inkella, fil-każ ta’ ommijiet tqal, qabel l-inseminazzjoni li tippreċedi l-ġestazzjoni attwali.
                                    
                                 
                     
            
               4.   B’deroga mill-Artikolu 10(1)(i), l-awtorità kompetenti tal-Istat Membru tal-oriġini tista’ tawtorizza l-moviment ta’ annimali bovini miżmuma li ma jissodisfawx mill-inqas wieħed mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689.
            
            
               5.   Id-dispożizzjonijiet fil-paragrafi 1 sa 4 ma għandhomx japplikaw għall-annimali bovini miżmuma maħsuba għall-iskarnar kif imsemmi fl-Artikolu 14.
            
         
         
            Artikolu 13
            Derogi għall-movimenti ta’ annimali bovini miżmuma lejn Stati Membri oħrajn jew żoni tagħhom mingħajr stat ta’ ħelsien mill-mard u mingħajr programm ta’ eradikazzjoni approvat għall-infezzjoni bil-virus tal-ilsien blu
            B’deroga mill-Artikolu 10(1)(i), l-awtorità kompetenti tal-Istat Membru tal-oriġini tista’ tawtorizza l-moviment ta’ annimali bovini miżmuma li ma jissodisfawx mill-inqas wieħed mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu mingħajr stat ta’ ħelsien mill-mard u mingħajr programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati. Jekk l-Istat Membru tad-destinazzjoni jistabbilixxi l-kundizzjonijiet għall-awtorizzazzjoni ta’ tali moviment, dawk il-kundizzjonijiet għandhom ikunu kwalunkwe waħda mill-kundizzjonijiet imsemmija fil-punti 5 sa 8 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
         
         
            Artikolu 14
            Deroga għall-movimenti ta’ annimali bovini miżmuma maħsuba għall-iskarnar lejn Stati Membri oħrajn
            B’deroga mir-rekwiżiti stabbiliti fl-Artikoli 10, 11 u 12, l-operaturi jistgħu jċaqilqu l-annimali bovini miżmuma maħsuba għall-iskarnar lejn Stat Membru ieħor meta jiġu ssodisfati r-rekwiżiti li ġejjin:
            
                        (a)
                     
                     
                        l-annimali
                        jew
                        
                                    (i)
                                 
                                 
                                    ikunu ġejjin minn stabbiliment ħieles minn infezzjoni bi Brucella abortus, B. melitensis u B. suis bit-tilqim tal-annimali bovini jew mingħajru;
                                    jew
                                 
                              
                                    (ii)
                                 
                                 
                                    ikunu kkastrati;
                                    jew
                                 
                              
                                    (iii)
                                 
                                 
                                    ikunu annimali bovini sħaħ li jkollhom aktar minn 12-il xahar u li jkunu ġew soġġetti għal test għall-infezzjoni bi Brucella abortus, B. melitensis u B. suis b’wieħed mill-metodi dijanjostiċi previsti fil-Parti 1 tal-Anness I, imwettaq, b’riżultati negattivi, fuq kampjun meħud matul l-aħħar 30 jum qabel it-tluq u, fil-każ ta’ annimali femminili wara li jwelldu, fuq kampjun meħud mill-inqas 30 jum wara l-ħlas;
                                 
                              
                  
                        (b)
                     
                     
                        l-annimali
                        
                                    (i)
                                 
                                 
                                    ikunu ġejjin minn stabbiliment ħieles minn infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis);
                                    jew
                                 
                              
                                    (ii)
                                 
                                 
                                    ikunu ġew soġġetti għal test għall-infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) b’wieħed mill-metodi dijanjostiċi previsti fil-Parti 2 tal-Anness I, imwettaq, b’riżultati negattivi, matul l-aħħar 30 jum qabel it-tluq;
                                 
                              
                  
                        (c)
                     
                     
                        l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja fl-annimali terrestri miżmuma matul l-aħħar 30 jum qabel it-tluq;
                     
                  
                        (d)
                     
                     
                        l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                     
                  
                        (e)
                     
                     
                        l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tal-ilsien blu (is-serotipi 1-24) matul l-aħħar 30 jum qabel it-tluq.
                     
                  
         
            Taqsima 2
         
         
            
               Annimali ovini u kaprini
            
         
         
            Artikolu 15
            Rekwiżiti għall-movimenti ta’ annimali ovini u kaprini miżmuma lejn Stati Membri oħrajn
            
               1.   L-operaturi għandhom iċaqilqu biss l-annimali ovini u kaprini miżmuma għal Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ilhom residenti kontinwament fl-istabbiliment għal mill-inqas 30 jum qabel it-tluq, jew mit-twelid, jekk ikunu iżgħar minn 30 jum u, matul dan il-perjodu ma kinux f’kuntatt ma’ annimali ovini jew kaprini miżmuma bi stat ta’ saħħa aktar baxx jew soġġetti għal restrizzjonijiet ta’ moviment għal raġunijiet ta’ saħħa tal-annimali, jew inkella ma’ annimali miżmuma li jkunu ġejjin minn stabbiliment li ma kienx jissodisfa r-rekwiżiti stabbiliti fil-punt (b);
                        
                     
                           (b)
                        
                        
                           kwalunkwe annimal li jidħol fl-Unjoni minn pajjiż terz jew territorju matul l-aħħar 30 jum qabel it-tluq tal-annimali msemmija fil-punt (a), u introdott fl-istabbiliment fejn ikunu residenti dawk l-annimali, jinżamm separat sabiex b’hekk jiġi evitat kull kuntatt dirett u indirett mal-annimali l-oħrajn kollha f’dak l-istabbiliment;
                        
                     
                           (c)
                        
                        
                           għajr meta jiġu mċaqilqa f’konformità mal-Artikolu 16, ikunu ġejjin minn stabbiliment ħieles mill-infezzjoni bi Brucella abortus, B. melitensis u B. suis mingħajr tilqim tal-annimali ovini u kaprini, u
                           jew
                           
                                       (i)
                                    
                                    
                                       l-istabbiliment ikun jinsab fi Stat Membru jew żona tiegħu bl-istat ta’ ħelsien mill-infezzjoni bi Brucella abortus, B. melitensis u B. suis fir-rigward tal-popolazzjoni ta’ ovini u kaprini;
                                       jew
                                    
                                 
                                       (ii)
                                    
                                    
                                       l-annimali jkunu ġew soġġetti għal test għal infezzjoni bi Brucella abortus, B. melitensis u B. suis b’wieħed mill-metodi dijanjostiċi previsti fil-Parti 1 tal-Anness I, imwettqa, b’riżultati negattivi, fuq kampjun meħud fl-aħħar 30 jum qabel it-tluq u, fil-każ ta’ annimali femminili wara li jwelldu, meħud mill-inqas 30 jum wara l-ħlas;
                                       jew
                                    
                                 
                                       (iii)
                                    
                                    
                                       l-annimali jkollhom inqas minn 6-il xahar;
                                       jew
                                    
                                 
                                       (iv)
                                    
                                    
                                       l-annimali jkunu kkastrati.
                                    
                                 
                     
                           (d)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja fl-annimali terrestri miżmuma matul l-aħħar 30 jum qabel it-tluq;
                        
                     
                           (e)
                        
                        
                           l-annimali jkunu ġejjin minn stabbiliment li jinsab f’żona b’raġġ ta’ mill-inqas 150 km madwar dak l-istabbiliment fejn ma tkun ġiet irrapportata l-ebda infezzjoni bil-virus tal-marda emorraġika epiżootika f’annimali miżmuma tal-ispeċijiet elenkati għal dik il-marda matul l-aħħar sentejn qabel it-tluq;
                        
                     
                           (f)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                        
                     
                           (g)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata a-surra (Trypanosoma evansi) matul l-aħħar 30 jum qabel it-tluq u fil-każ li jkunu ġejjin minn stabbiliment fejn tkun ġiet irrapportata s-surra (Trypanosoma evansi) matul l-aħħar sentejn qabel it-tluq, wara l-aħħar tifqigħa, l-istabbiliment affettwat ikun baqa’ taħt restrizzjonijiet tal-moviment sakemm:
                           
                                       (i)
                                    
                                    
                                       l-annimali infettati tneħħew mill-istabbiliment;
                                       kif ukoll
                                    
                                 
                                       (ii)
                                    
                                    
                                       l-annimali li kien fadal fl-istabbiliment kienu soġġetti għal test għas-surra (Trypanosoma evansi) b’wieħed mill-metodi dijanjostiċi previsti fil-Parti 3 tal-Anness I, imwettaq, b’riżultati negattivi, fuq kampjuni meħuda mill-inqas 6 xhur wara li l-annimali infettati jkunu tneħħew mill-istabbiliment;
                                    
                                 
                     
                           (h)
                        
                        
                           għajr meta l-annimali jiġu mċaqilqa f’konformità mal-Artikolu 17, huma jissodisfaw mill-inqas wieħed mir-rekwiżiti għall-infezzjoni bil-virus tal-ilsien blu (is-serotipi 1-24) stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689;
                        
                     
                           (i)
                        
                        
                           jiġu ssodisfati l-kundizzjonijiet stabbiliti fl-Artikoli 32 u 33, fejn applikabbli.
                        
                     
            
               2.   L-operaturi għandhom iċaqilqu biss l-annimali ovini miżmuma għal Stat Membru ieħor meta jkunu f’konformità mar-rekwiżiti stabbiliti fil-paragrafu 1 u jkunu ġejjin minn stabbiliment fejn ma tkun ġiet irrapportata l-ebda infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) matul l-aħħar 42 jum qabel it-tluq.
            
            
               3.   L-operaturi għandhom iċaqilqu biss l-annimali kaprini miżmuma għal Stat Membru ieħor meta jkunu f’konformità mar-rekwiżiti stabbiliti fil-paragrafu 1 u jkunu ġejjin minn stabbiliment fejn tkun twettqet sorveljanza għall-infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) fuq l-annimali kaprini miżmuma fl-istabbiliment f’konformità mal-punt 1 u mal-punt 2 tal-Parti 1 tal-Anness II matul mill-inqas l-aħħar 12-il xahar qabel it-tluq, u matul dan il-perjodu
               
                           (i)
                        
                        
                           ikunu ġew introdotti biss annimali kaprini minn stabbilimenti li japplikaw il-miżuri previsti f’dan il-paragrafu fl-istabbiliment imsemmi fil-paragrafu 1(a);
                        
                     
                           (ii)
                        
                        
                           f’każ li tkun ġiet irrapportata infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali kaprini miżmuma fl-istabbiliment, ikunu ttieħdu miżuri f’konformità mal-Parti 1(3) tal-Anness II.
                        
                     
            
               4.   L-operaturi għandhom iċaqilqu biss l-annimali ovini maskili mhux ikkastrati għal Stat Membru ieħor meta jkunu f’konformità mar-rekwiżiti stabbiliti fil-paragrafi 1 u 2 u dment li jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-epididimite ovina (Brucella ovis) matul l-aħħar 12-il xahar qabel it-tluq;
                        
                     
                           (b)
                        
                        
                           l-annimali jkunu ġew soġġetti għal test seroloġiku għall-epididimite ovina (Brucella ovis), imwettaq, b’riżultati negattivi, fuq kampjun meħud matul l-aħħar 30 jum qabel it-tluq.
                        
                     
            
               5.   Id-dispożizzjonijiet tal-paragrafu 1 sa 4 ma għandhomx japplikaw għall-annimali ovini u kaprini miżmuma maħsuba għall-iskarnar imsemmi fl-Artikolu 18.
            
         
         
            Artikolu 16
            Deroga għall-movimenti ta’ annimali ovini u kaprini miżmuma lejn Stati Membri oħrajn jew żoni tagħhom mingħajr l-istat ta’ ħelsien mill-infezzjoni bi Brucella abortus, B. melitensis u B. suis
            B’deroga mir-rekwiżiti stabbiliti fl-Artikolu 15(1)(c), l-operaturi jistgħu jċaqilqu l-annimali ovini u kaprini miżmuma għal Stat Membru ieħor jew żona tiegħu mingħajr l-istat ta’ ħelsien mill-infezzjoni bi Brucella abortus, B. melitensis u B. suis rigward annimali ovini u kaprini jekk dawn ikunu ġejjin minn stabbiliment ħieles minn infezzjoni bi Brucella abortus, B. melitensis u B. suis b’tilqim tal-annimali ovini u kaprini.
         
         
            Artikolu 17
            Derogi għall-movimenti ta’ annimali ovini u kaprini miżmuma lejn Stati Membri oħrajn jew żoni tagħhom rigward infezzjoni bil-virus tal-ilsien blu (is-serotipi 1-24)
            B’deroga mill-Artikolu 15(1)(h), l-awtorità kompetenti tal-Istat Membru tal-oriġini tista’ tawtorizza l-moviment ta’ annimali ovini u kaprini miżmuma li ma jissodisfawx mill-inqas wieħed mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu
            
                        (a)
                     
                     
                        bi stat ta’ ħelsien mill-mard jew bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689;
                     
                  
                        (b)
                     
                     
                        mingħajr stat ta’ ħelsien mill-mard u mingħajr programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati. Jekk l-Istat Membru tad-destinazzjoni jistabbilixxi l-kundizzjonijiet għall-awtorizzazzjoni ta’ tali moviment, dawk il-kundizzjonijiet għandhom ikunu kwalunkwe waħda mill-kundizzjonijiet imsemmija fil-punti 5 sa 8 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
                     
                  
         
            Artikolu 18
            Deroga għall-movimenti ta’ annimali ovini u kaprini miżmuma maħsuba għall-iskarnar lejn Stati Membri oħrajn
            B’deroga mir-rekwiżiti stabbiliti fl-Artikolu 15, l-operaturi jistgħu jċaqilqu l-annimali ovini u kaprini miżmuma maħsuba għall-iskarnar lejn Stat Membru ieħor meta jiġu ssodisfati r-rekwiżiti li ġejjin:
            
                        (a)
                     
                     
                        l-annimali jkunu identifikati individwalment f’konformità mal-Artikolu 45 tar-Regolament Delegat (UE) 2019/2035, jew inkella, kienu kontinwament residenti fl-istabbiliment għal mill-inqas 21 jum qabel it-tluq tagħhom, jew mit-twelid tagħhom, jekk ikollhom inqas minn 21 jum;
                     
                  
                        (b)
                     
                     
                        l-annimali
                        jew
                        
                                    (i)
                                 
                                 
                                    ikunu ġejjin minn stabbiliment ħieles minn infezzjoni bi Brucella abortus, B. melitensis u B. suis bit-tilqim tal-annimali ovini u kaprini jew mingħajru;
                                    jew
                                 
                              
                                    (ii)
                                 
                                 
                                    ikollhom aktar minn 6 xhur u jkunu ġew soġġetti għal test għal infezzjoni bi Brucella abortus, B. melitensis u B. suis b’wieħed mill-metodi dijanjostiċi previsti fil-Parti 1 tal-Anness I, imwettaq, b’riżultati negattivi, fuq kampjun meħud matul l-aħħar 30 jum qabel it-tluq u, fil-każ ta’ annimali femminili wara li jwelldu, fuq kampjun meħud mill-inqas 30 jum wara l-ħlas;
                                    jew
                                 
                              
                                    (iii)
                                 
                                 
                                    ikunu kkastrati;
                                 
                              
                  
                        (c)
                     
                     
                        l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja fl-annimali terrestri miżmuma matul l-aħħar 30 jum qabel it-tluq;
                     
                  
                        (d)
                     
                     
                        l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                     
                  
                        (e)
                     
                     
                        l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tal-ilsien blu (is-serotipi 1-24) matul l-aħħar 30 jum qabel it-tluq.
                     
                  
         
            Taqsima 3
         
         
            
               Annimali porċini
            
         
         
            Artikolu 19
            Rekwiżiti għall-movimenti ta’ annimali porċini miżmuma lejn Stati Membri oħrajn
            
               1.   L-operaturi għandhom iċaqilqu biss l-annimali porċini miżmuma għal Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ilhom residenti kontinwament fl-istabbiliment għal mill-inqas 30 jum qabel it-tluq, jew mit-twelid, jekk ikunu iżgħar minn 30 jum, u matul dan il-perjodu ma kinux f’kuntatt ma’ annimali porċini miżmuma bi stat ta’ saħħa aktar baxx jew soġġetti għal restrizzjonijiet ta’ moviment għal raġunijiet ta’ saħħa tal-annimali, jew inkella ma’ annimali miżmuma li jkunu ġejjin minn stabbiliment li ma kienx jissodisfa r-rekwiżiti stabbiliti fil-punt (b);
                        
                     
                           (b)
                        
                        
                           kwalunkwe annimal li jidħol fl-Unjoni minn pajjiż terz jew territorju matul l-aħħar 30 jum qabel it-tluq tal-annimali msemmija fil-punt (a), u introdott fl-istabbiliment fejn ikunu residenti dawk l-annimali, jinżamm separat sabiex b’hekk jiġi evitat kull kuntatt dirett u indirett mal-annimali l-oħrajn kollha f’dak l-istabbiliment;
                        
                     
                           (c)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja fl-annimali terrestri miżmuma matul l-aħħar 30 jum qabel it-tluq;
                        
                     
                           (d)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tal-marda ta’ Aujeszky matul l-aħħar 30 jum qabel it-tluq;
                        
                     
                           (e)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                        
                     
                           (f)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bi Brucella abortus, B. melitensis u B. suis fl-annimali porċini matul l-aħħar 42 jum qabel it-tluq u fejn matul mill-inqas l-aħħar 12-il xahar qabel it-tluq
                           jew
                           
                                       (i)
                                    
                                    
                                       ikunu ġew applikati miżuri ta’ bijosigurtà u ta’ mitigazzjoni tar-riskji, inklużi l-kundizzjonijiet tal-akkomodazzjoni u s-sistemi tal-għalf, skont kif meħtieġ, sabiex tiġi evitata t-trażmissjoni tal-infezzjoni bi Brucella abortus, B. melitensis u B. suis minn annimali selvaġġi tal-ispeċijiet elenkati għal dik il-marda għall-annimali porċini miżmuma fl-istabbiliment, u ġew introdotti biss annimali porċini minn stabbilimenti li japplikaw miżuri ekwivalenti ta’ bijosigurtà u ta’ mitigazzjoni tar-riskji;
                                       jew
                                    
                                 
                                       (ii)
                                    
                                    
                                       tkun twettqet sorveljanza għall-infezzjoni bi Brucella abortus, B. melitensis u B. suis fuq l-annimali porċini miżmuma fl-istabbiliment f’konformità mal-punt 1 u mal-punt 2 tal-Anness III matul mill-inqas l-aħħar 12-il xahar qabel it-tluq, u matul dan il-perjodu
                                       
                                                   —
                                                
                                                
                                                   fl-istabbiliment imsemmi fil-punt (a) ikunu ġew introdotti biss annimali porċini minn stabbilimenti li japplikaw il-miżuri previsti fil-punt (i) jew f’dan il-punt;
                                                
                                             
                                                   —
                                                
                                                
                                                   f’każ li tkun ġiet irrapportata infezzjoni bi Brucella abortus, B. melitensis u B. suis f’annimali porċini miżmuma fl-istabbiliment, ikunu ttieħdu miżuri f’konformità mal-punt 3 tal-Anness III.
                                                
                                             
                                 
                     
            
               2.   Id-dispożizzjonijiet fil-paragrafu 1 ma għandhomx japplikaw għall-annimali porċini miżmuma maħsuba għall-iskarnar kif imsemmi fl-Artikolu 21.
            
         
         
            Artikolu 20
            Rekwiżiti supplimentari għall-movimenti ta’ annimali porċini miżmuma lejn Stati Membri oħrajn jew żoni tagħhom bi stat ta’ ħelsien mill-mard jew bi programm ta’ eradikazzjoni approvat għall-infezzjoni bil-virus tal-marda ta’ Aujeszky
            
               1.   L-operaturi għandhom iċaqilqu biss l-annimali porċini miżmuma għal Stat Membru ieħor jew żona tiegħu bl-istat ta’ ħelsien mill-infezzjoni bil-virus tal-marda ta’ Aujeszky meta jkunu f’konformità mar-rekwiżiti stabbiliti fl-Artikolu 19, mhux imlaqqmin kontra l-virus tal-marda ta’ Aujeszky u dment li jiġu ssodisfati r-rekwiżiti fil-punt (a) jew fil-punt (b):
               
                           (a)
                        
                        
                           jekk l-annimali jkunu ġejjin minn stabbiliment ħieles minn infezzjoni bil-virus tal-marda ta’ Aujeszky,
                           jew
                           
                                       (i)
                                    
                                    
                                       l-istabbiliment ikun jinsab fi Stat Membru jew żona tiegħu bl-istat ta’ ħelsien mill-infezzjoni bil-virus tal-marda ta’ Aujeszky;
                                       jew
                                    
                                 
                                       (ii)
                                    
                                    
                                       l-annimali jkunu ġew soġġetti għal test seroloġiku għas-sejbien ta’ antikorpi kontra l-virus sħiħ tal-marda ta’ Aujeszky bil-metodu dijanjostiku previst fil-Parti 7 tal-Anness I, imwettaq, b’riżultat negattiv, fuq kampjun meħud matul l-aħħar 15-il jum qabel it-tluq tagħhom. Għall-annimali porċini li għandhom inqas minn erba’ xhur imwielda minn ommijiet imlaqqmin b’vaċċin bil-gE mħassar, jista’ jintuża l-metodu dijanjostiku għas-sejbien ta’ antikorpi kontra l-proteina gE tal-virus tal-marda ta’ Aujeszky previst fil-Parti 7 tal-Anness I. In-numru ta’ annimali porċini ttestjati għandu jippermetti mill-inqas is-sejbien ta’ seroprevalenza ta’ 10 % tal-konsenja b’95 % kunfidenza;
                                    
                                 
                     
                           (b)
                        
                        
                           jekk l-annimali jkunu ġejjin minn stabbiliment mhux ħieles minn infezzjoni bil-virus tal-marda ta’ Aujeszky, jiġu ssodisfati r-rekwiżiti li ġejjin:
                           
                                       (i)
                                    
                                    
                                       l-annimali jkunu nżammu fi stabbiliment ta’ kwarantina approvat għal perjodu ta’ mill-inqas 30 jum;
                                       kif ukoll
                                    
                                 
                                       (ii)
                                    
                                    
                                       l-annimali jkunu ġew soġġetti għal test seroloġiku għas-sejbien ta’ antikorpi kontra l-virus sħiħ tal-marda ta’ Aujeszky bil-metodu dijanjostiku previst fil-Parti 7 tal-Anness I, imwettaq, b’riżultat negattiv, fuq kampjuni meħuda f’żewġ okkażjonijiet f’intervall ta’ mhux inqas minn 30 jum, bl-aħħar kampjun meħud matul l-aħħar 15-il jum qabel it-tluq.
                                    
                                 
                     
            
               2.   L-operaturi għandhom iċaqilqu biss l-annimali porċini miżmuma għal Stat Membru ieħor jew żona tiegħu bi programm ta’ eradikazzjoni approvat għal infezzjoni bil-virus tal-marda ta’ Aujeszky meta jkunu f’konformità mar-rekwiżiti stabbiliti fl-Artikolu 19 u dment li jiġu ssodisfati r-rekwiżiti fil-punt (a) jew fil-punt (b):
               
                           (a)
                        
                        
                           jekk l-annimali jkunu ġejjin minn stabbiliment ħieles minn infezzjoni bil-virus tal-marda ta’ Aujeszky,
                           jew
                           
                                       (i)
                                    
                                    
                                       l-istabbiliment ikun jinsab fi Stat Membru jew żona tiegħu bl-istat ta’ ħelsien mill-infezzjoni bil-virus tal-marda ta’ Aujeszky;
                                       jew
                                    
                                 
                                       (ii)
                                    
                                    
                                       l-istabbiliment ikun jinsab fi Stat Membru jew żona tiegħu bi programm ta’ eradikazzjoni approvat għall-infezzjoni bil-virus tal-marda ta’ Aujeszky;
                                       jew
                                    
                                 
                                       (iii)
                                    
                                    
                                       l-annimali jkunu ġew soġġetti għal test seroloġiku għas-sejbien ta’ antikorpi kontra l-virus sħiħ tal-marda ta’ Aujeszky jew ta’ antikorpi kontra l-proteina gE tal-virus tal-marda ta’ Aujeszky, fejn applikabbli, b’wieħed mill-metodi dijanjostiċi previsti fil-Parti 7 tal-Anness I, imwettaq, b’riżultat negattiv, fuq kampjun meħud matul l-aħħar 15-il jum qabel it-tluq tagħhom. In-numru ta’ annimali porċini ttestjati għandu jippermetti mill-inqas is-sejbien ta’ seroprevalenza ta’ 10 % tal-konsenja b’95 % kunfidenza;
                                    
                                 
                     
                           (b)
                        
                        
                           jekk l-annimali jkunu ġejjin minn stabbiliment mhux ħieles minn infezzjoni bil-virus tal-marda ta’ Aujeszky, jiġu ssodisfati r-rekwiżiti li ġejjin:
                           
                                       (i)
                                    
                                    
                                       ikunu nżammu fi stabbiliment ta’ kwarantina approvat għal perjodu ta’ mill-inqas 30 jum;
                                       kif ukoll
                                    
                                 
                                       (ii)
                                    
                                    
                                       ikunu ġew soġġetti għal test seroloġiku għas-sejbien ta’ antikorpi kontra l-virus sħiħ tal-marda ta’ Aujeszky jew ta’ antikorpi kontra l-proteina gE tal-virus tal-marda ta’ Aujeszky, jekk applikabbli, b’wieħed mill-metodi dijanjostiċi previsti fil-Parti 7 tal-Anness I, imwettaq, b’riżultat negattiv, fuq kampjuni meħuda f’żewġ okkażjonijiet f’intervall ta’ mhux inqas minn 30 jum, bl-aħħar kampjun meħud matul l-aħħar 15-il jum qabel it-tluq tagħhom.
                                    
                                 
                     
            
               3.   Id-dispożizzjonijiet fil-paragrafi 1 sa 2 ma għandhomx japplikaw għall-annimali porċini miżmuma maħsuba għall-iskarnar kif imsemmi fl-Artikolu 21.
            
         
         
            Artikolu 21
            Deroga għall-movimenti ta’ annimali porċini miżmuma maħsuba għall-iskarnar lejn Stati Membri oħrajn
            
               1.   B’deroga mir-rekwiżiti stabbiliti fl-Artikolu 19, l-operaturi jistgħu jċaqilqu l-annimali porċini miżmuma maħsuba għall-iskarnar lejn Stat Membru ieħor meta dawk l-annimali jkunu ġejjin minn stabbiliment
               
                           (a)
                        
                        
                           fejn ma tkun ġiet irrapportata l-ebda infezzjoni bil-virus tar-rabja f’annimali terrestri miżmuma matul l-aħħar 30 jum qabel it-tluq;
                        
                     
                           (b)
                        
                        
                           fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq.
                        
                     
            
               2.   B’deroga mir-rekwiżiti stabbiliti fl-Artikolu 20, l-operaturi jistgħu jċaqilqu l-annimali porċini miżmuma maħsuba għall-iskarnar għal Stat Membru ieħor jew żona tiegħu bl-istat ta’ ħelsien minn infezzjoni bil-virus tal-marda ta’ Aujeszky jew bi programm ta’ eradikazzjoni approvat għal infezzjoni bil-virus tal-marda ta’ Aujeszky meta jkunu f’konformità mar-rekwiżiti fil-paragrafu 1 u meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tal-marda ta’ Aujeszky matul l-aħħar 30 jum qabel it-tluq;
                        
                     
                           (b)
                        
                        
                           l-annimali jiġu ttrasportati direttament lejn il-biċċerija fl-Istat Membru tad-destinazzjoni mingħajr ma jgħaddu minn kwalunkwe operazzjoni ta’ assemblaġġ f’dak l-Istat Membru jew f’żona tiegħu, jew fi kwalunkwe Stat Membru tal-passaġġ jew f’żona tiegħu, bl-istat ta’ ħelsien minn infezzjoni bil-virus tal-marda ta’ Aujeszky.
                        
                     
         
         
            Taqsima 4
         
         
            
               Annimali ekwini
            
         
         
            Artikolu 22
            Rekwiżiti għall-movimenti ta’ annimali ekwini lejn Stati Membri oħrajn
            
               1.   L-operaturi għandhom iċaqilqu biss l-annimali ekwini lejn Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata a-surra (Trypanosoma evansi) matul l-aħħar 30 jum qabel it-tluq u fil-każ li jkunu ġejjin minn stabbiliment fejn tkun ġiet irrapportata s-surra (Trypanosoma evansi) matul l-aħħar sentejn qabel it-tluq, wara l-aħħar tifqigħa, l-istabbiliment affettwat ikun baqa’ taħt restrizzjonijiet tal-moviment sakemm:
                           
                                       (i)
                                    
                                    
                                       l-annimali infettati tneħħew mill-istabbiliment,
                                       kif ukoll
                                    
                                 
                                       (ii)
                                    
                                    
                                       l-annimali li kien fadal fl-istabbiliment kienu soġġetti għal test għas-surra (Trypanosoma evansi) b’wieħed mill-metodi dijanjostiċi previsti fil-Parti 3 tal-Anness I, imwettaq, b’riżultati negattivi, fuq kampjuni meħuda mill-inqas 6 xhur wara li l-aħħar annimal infettat ikun tneħħa mill-istabbiliment;
                                    
                                 
                     
                           (b)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata d-durina matul l-aħħar 6 xhur qabel it-tluq jew, f’każ li jkunu ġejjin minn stabbiliment fejn tkun ġiet irrapportata d-durina matul l-aħħar sentejn qabel it-tluq, wara l-aħħar tifqigħa, l-istabbiliment affettwat ikun baqa’ taħt restrizzjoni tal-moviment sakemm:
                           
                                       (i)
                                    
                                    
                                       l-annimali infettati nqatlu u nqerdu, jew ġew skarnati, jew l-annimali ekwini maskili kollha li kienu infettati ġew ikkastrati;
                                       kif ukoll
                                    
                                 
                                       (ii)
                                    
                                    
                                       l-annimali ekwini li kien fadal fl-istabbiliment, bl-eċċezzjoni tal-annimali ekwini maskili kkastrati msemmija fil-punt (i), kienu soġġetti għal test għad-durina bil-metodu dijanjostiku previst fil-Parti 8 tal-Anness I, imwettaq, b’riżultati negattivi, fuq kampjuni meħuda mill-inqas 6 xhur wara li tlestew il-miżuri deskritti fil-punt (i);
                                    
                                 
                     
                           (c)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-anemija infettiva ekwina matul l-aħħar 90 jum qabel it-tluq jew, f’każ li jkunu ġejjin minn stabbiliment fejn tkun ġiet irrapportata l-anemija infettiva ekwina matul l-aħħar 12-il xahar qabel it-tluq, wara l-aħħar tifqigħa, l-istabbiliment affettwat ikun baqa’ taħt restrizzjoni tal-moviment sakemm:
                           
                                       (i)
                                    
                                    
                                       l-annimali infettati nqatlu u nqerdu jew ġew skarnati u l-istabbiliment tnaddaf u ġie diżinfettat;
                                       kif ukoll
                                    
                                 
                                       (ii)
                                    
                                    
                                       l-annimali li kien fadal fl-istabbiliment kienu soġġetti għal test għall-anemija infettiva ekwina bil-metodu dijanjostiku previst fil-Parti 9 tal-Anness I, imwettaq, b’riżultati negattivi, fuq kampjuni meħuda f’żewġ okkażjonijiet b’intervall minimu ta’ 3 xhur wara li jkunu tlestew il-miżuri deskritti fil-punt (i);
                                    
                                 
                     
                           (d)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-enċefalomijelite ekwina tal-Venezwela matul l-aħħar 6 xhur qabel it-tluq jew, f’każ li jkunu ġejjin minn stabbiliment li jinsab fi Stat Membru jew f’żona tiegħu fejn tkun ġiet irrapportata l-enċefalomijelite ekwina tal-Venezwela matul l-aħħar sentejn, ikunu konformi mal-kundizzjonijiet fil-punt (i) u mal-kundizzjonijiet fil-punt (ii) jew fil-punt (iii):
                           
                                       (i)
                                    
                                    
                                       matul il-perjodu ta’ mill-inqas 21 jum qabel it-tluq, ikunu baqgħu klinikament f’saħħithom u kwalunkwe annimal imsemmi fil-punt (ii) jew fil-punt (iii) li wera żieda fit-temperatura tal-ġisem ogħla mill-firxa fiżjoloġika, meħuda kuljum, kien soġġett għal test dijanjostiku għall-enċefalomijelite ekwina tal-Venezwela bil-metodu dijanjostiku previst fil-punt (a) tal-Parti 10(1) tal-Anness I, b’riżultati negattivi;
                                       kif ukoll
                                    
                                 
                                       (ii)
                                    
                                    
                                       l-annimali nżammu fi kwarantina għal perjodu ta’ mill-inqas 21 jum protetti minn attakki ta’ insetti vetturi, u
                                       jew
                                       
                                                   —
                                                
                                                
                                                   tlaqqmu kontra l-enċefalomijelite ekwina tal-Venezwela b’kors primarju komplet u tlaqqmu mill-ġdid skont ir-rakkomandazzjonijiet tal-manifattur mhux inqas minn 60 jum u mhux aktar minn 12-il xahar qabel id-data tad-dispaċċ;
                                                   jew
                                                
                                             
                                                   —
                                                
                                                
                                                   kienu soġġetti għal test għall-enċefalomijelite ekwina tal-Venezwela bil-metodu dijanjostiku previst fil-punt (b) tal-Parti 10(1) tal-Anness I, imwettaq, b’riżultati negattivi, fuq kampjun meħud mhux inqas minn 14-il jum wara d-dħul tad-dħul fi kwarantina;
                                                
                                             
                                 
                                       (iii)
                                    
                                    
                                       l-annimali kienu soġġetti għal
                                       
                                                   —
                                                
                                                
                                                   test għall-enċefalomijelite ekwina tal-Venezwela bil-metodu dijanjostiku previst fil-punt (b) tal-Parti 10(1) tal-Anness I, mingħajr żieda fit-titru tal-antikorpi, imwettaq fuq kampjuni mqabbla f’pari meħuda f’żewġ okkażjonijiet b’intervall ta’ 21 jum, bit-tieni wieħed meħud matul perjodu ta’ 10 ijiem qabel id-data tat-tluq;
                                                   kif ukoll
                                                
                                             
                                                   —
                                                
                                                
                                                   test għas-sejbien tal-ġenoma tal-virus tal-enċefalomijelite ekwina tal-Venezwela bil-metodu dijanjostiku previst fil-Parti 10(2) tal-Anness I, b’riżultat negattiv, imwettaq fuq kampjun meħud fi żmien 48 siegħa qabel it-tluq, u l-annimali kienu protetti minn attakki mill-insetti vetturi wara t-teħid tal-kampjuni sat-tluq;
                                                
                                             
                                 
                     
                           (e)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja fl-annimali terrestri miżmuma matul l-aħħar 30 jum qabel it-tluq;
                        
                     
                           (f)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                        
                     
                           (g)
                        
                        
                           l-annimali ma kinux f’kuntatt ma’ annimali miżmuma tal-ispeċijiet elenkati għall-mard imsemmi fil-punti (a) sa (f) li ma kinux konformi mar-rekwiżiti fil-punti (a) sa (e) matul l-aħħar 30 jum qabel it-tluq, u mar-rekwiżit fil-punt (f) matul l-aħħar 15-il jum qabel it-tluq.
                        
                     
            
               2.   B’deroga mill-paragrafu 1(a), (b) u (c), ir-restrizzjonijiet tal-moviment imsemmija fil-paragrafu 1(a), (b) u (c) għandhom japplikaw għal mill-inqas 30 jum wara li l-aħħar annimal fl-istabbiliment tal-ispeċijiet elenkati għall-marda rispettiva msemmija fil-paragrafu 1(a), (b) u (c) ikun inqatel u nqered jew ġie skarnat u l-bini jkun tnaddaf u ġie diżinfettat.
            
            
               3.   Fuq talba mill-awtorità kompetenti, l-operatur li jitlob iċ-ċertifikat tas-saħħa tal-annimali msemmi fl-Artikolu 76 għandu jipprovdi d-dettalji tal-indirizz ta’ kwalunkwe stabbiliment li jżomm l-annimali ekwini fejn l-annimali ekwini li għandhom jiġu mċaqilqa jkunu nżammu matul it-30 jum qabel il-moviment maħsub lejn Stat Membru ieħor.
            
         
         
            Taqsima 5
         
         
            
               Annimali kamelidi
            
         
         
            Artikolu 23
            Rekwiżiti għall-moviment ta’ annimali kamelidi miżmuma lejn Stati Membri oħrajn
            
               1.   L-operaturi għandhom iċaqilqu biss l-annimali kamelidi miżmuma għal Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ilhom residenti kontinwament fl-istabbiliment għal mill-inqas 30 jum qabel it-tluq, jew mit-twelid, jekk ikunu iżgħar minn 30 jum, u matul dan il-perjodu ma kinux f’kuntatt ma’ annimali kamelidi miżmuma bi stat ta’ saħħa aktar baxx jew soġġetti għal restrizzjonijiet ta’ moviment għal raġunijiet ta’ saħħa tal-annimali, jew inkella ma’ annimali miżmuma li jkunu ġejjin minn stabbiliment li ma kienx jissodisfa r-rekwiżiti stabbiliti fil-punt (b);
                        
                     
                           (b)
                        
                        
                           kwalunkwe annimal li jidħol fl-Unjoni minn pajjiż terz jew territorju matul l-aħħar 30 jum qabel it-tluq tal-annimali msemmija fil-punt (a), u introdott fl-istabbiliment fejn ikunu residenti dawk l-annimali, jinżamm separat sabiex b’hekk jiġi evitat kull kuntatt dirett u indirett mal-annimali l-oħrajn kollha f’dak l-istabbiliment;
                        
                     
                           (c)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja fl-annimali terrestri miżmuma matul l-aħħar 30 jum qabel it-tluq;
                        
                     
                           (d)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bi Brucella abortus, B. melitensis u B. suis f’annimali kamelidi matul l-aħħar 42 jum qabel it-tluq, u kienu soġġetti għal test għall-infezzjoni bi Brucella abortus, B. melitensis u B. suis b’wieħed mill-metodi dijanjostiċi previsti fil-Parti 1 tal-Anness I, imwettaq, b’riżultati negattivi, fuq kampjun meħud matul l-aħħar 30 jum qabel it-tluq u, fil-każ ta’ annimali femminili wara li jwelldu, fuq kampjun meħud mill-inqas 30 jum wara l-ħlas;
                        
                     
                           (e)
                        
                        
                           l-annimali jkunu ġejjin minn stabbiliment fejn tkun twettqet sorveljanza għal infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) fuq l-annimali kamelidi miżmuma fl-istabbiliment f’konformità mal-punt (1) u mal-punt (2) tal-Parti 2 tal-Anness II matul mill-inqas l-aħħar 12-il xahar qabel it-tluq, u matul dan il-perjodu
                           
                                       (i)
                                    
                                    
                                       ikunu ġew introdotti biss annimali kamelidi minn stabbilimenti li japplikaw il-miżuri previsti f’dan il-punt fl-istabbiliment imsemmi fil-punt (a);
                                    
                                 
                                       (ii)
                                    
                                    
                                       f’każ li tkun ġiet irrapportata infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali kamelidi miżmuma fl-istabbiliment, ikunu ttieħdu miżuri f’konformità mal-punt 3 tal-Parti 2 tal-Anness II.
                                    
                                 
                     
                           (f)
                        
                        
                           f’każ li l-annimali jiġu mċaqilqa għal Stat Membru jew żona tiegħu bi stat ta’ ħelsien mill-mard jew bi programm ta’ eradikazzjoni approvat għar-rinotrakeite bovina infettiva/il-vulvovaġinite pustulari infettiva f’annimali bovini, ikunu ġejjin minn stabbiliment fejn ir-rinotrakeite bovina infettiva/il-vulvovaġinite pustulari infettiva fl-annimali kamelidi ma tkunx ġiet irrapportata fl-aħħar 30 jum qabel it-tluq;
                        
                     
                           (g)
                        
                        
                           l-annimali jkunu ġejjin minn stabbiliment li jinsab f’żona b’raġġ ta’ mill-inqas 150 km madwar dak l-istabbiliment fejn ma tkun ġiet irrapportata l-ebda infezzjoni bil-virus tal-marda emorraġika epiżootika fi kwalunkwe stabbiliment matul l-aħħar sentejn qabel it-tluq;
                        
                     
                           (h)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                        
                     
                           (i)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata a-surra (Trypanosoma evansi) matul l-aħħar 30 jum qabel it-tluq u fil-każ li jkunu ġejjin minn stabbiliment fejn tkun ġiet irrapportata s-surra (Trypanosoma evansi) matul l-aħħar sentejn qabel it-tluq, wara l-aħħar tifqigħa, l-istabbiliment affettwat ikun baqa’ taħt restrizzjonijiet tal-moviment sakemm:
                           
                                       (i)
                                    
                                    
                                       l-annimali infettati tneħħew mill-istabbiliment;
                                       kif ukoll
                                    
                                 
                                       (ii)
                                    
                                    
                                       l-annimali li kien fadal fl-istabbiliment kienu soġġetti għal test għas-surra (Trypanosoma evansi) b’wieħed mill-metodi dijanjostiċi previsti fil-Parti 3 tal-Anness I, imwettaq, b’riżultati negattivi, fuq kampjuni meħuda mill-inqas 6 xhur wara li l-annimali infettati jkunu tneħħew mill-istabbiliment;
                                    
                                 
                     
                           (j)
                        
                        
                           għajr meta l-annimali jiġu mċaqilqa f’konformità mal-Artikolu 24, huma jissodisfaw mill-inqas wieħed mir-rekwiżiti għall-infezzjoni bil-virus tal-ilsien blu (is-serotipi 1-24) stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689;
                        
                     
                           (k)
                        
                        
                           jiġu ssodisfati l-kundizzjonijiet stabbiliti fl-Artikoli 32 u 33, fejn applikabbli.
                        
                     
            
               2.   Id-dispożizzjonijiet tal-paragrafu 1 ma għandhomx japplikaw għall-annimali kamelidi miżmuma maħsuba għall-iskarnar kif imsemmi fl-Artikolu 25.
            
         
         
            Artikolu 24
            Deroga għall-movimenti ta’ annimali kamelidi miżmuma lejn Stati Membri oħrajn jew żoni tagħhom rigward infezzjoni bil-virus tal-ilsien blu (is-serotipi 1-24)
            B’deroga mill-Artikolu 23(1)(j), l-awtorità kompetenti tal-Istat Membru tal-oriġini tista’ tawtorizza l-moviment ta’ annimali kamelidi miżmuma li ma jissodisfawx mill-inqas wieħed mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu
            
                        (a)
                     
                     
                        bi stat ta’ ħelsien mill-mard jew bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689;
                     
                  
                        (b)
                     
                     
                        mingħajr stat ta’ ħelsien mill-mard u mingħajr programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati. Jekk l-Istat Membru tad-destinazzjoni jistabbilixxi l-kundizzjonijiet għall-awtorizzazzjoni ta’ tali moviment, dawk il-kundizzjonijiet għandhom ikunu kwalunkwe waħda mill-kundizzjonijiet imsemmija fil-punti 5 sa 8 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
                     
                  
         
            Artikolu 25
            Deroga għall-movimenti ta’ annimali kamelidi miżmuma maħsuba għall-iskarnar lejn Stati Membri oħrajn
            B’deroga mir-rekwiżiti stabbiliti fl-Artikolu 23, l-operaturi jistgħu jċaqilqu l-annimali kamelidi miżmuma maħsuba għall-iskarnar lejn Stat Membru ieħor jew żona tiegħu meta dawk l-annimali jkunu ġejjin minn stabbiliment
            
                        (a)
                     
                     
                        fejn ma tkun ġiet irrapportata l-ebda infezzjoni bil-virus tar-rabja f’annimali terrestri miżmuma matul l-aħħar 30 jum qabel it-tluq;
                     
                  
                        (b)
                     
                     
                        fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq.
                     
                  
                        (c)
                     
                     
                        fejn ma tkun ġiet irrapportata l-ebda infezzjoni bil-virus tal-ilsien blu (is-serotipi 1-24) matul l-aħħar 30 jum qabel it-tluq.
                     
                  
         
            Taqsima 6
         
         
            
               Annimali ċervidi
            
         
         
            Artikolu 26
            Rekwiżiti għall-movimenti ta’ annimali ċervidi miżmuma lejn Stati Membri oħrajn
            
               1.   L-operaturi għandhom iċaqilqu biss l-annimali ċervidi miżmuma għal Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ilhom residenti kontinwament fl-istabbiliment għal mill-inqas 30 jum qabel it-tluq, jew mit-twelid, jekk ikunu iżgħar minn 30 jum, u matul dan il-perjodu ma kinux f’kuntatt ma’ annimali ċervidi miżmuma bi stat ta’ saħħa aktar baxx jew soġġetti għal restrizzjonijiet ta’ moviment għal raġunijiet ta’ saħħa tal-annimali, jew inkella ma’ annimali miżmuma li jkunu ġejjin minn stabbiliment li ma kienx jissodisfa r-rekwiżiti stabbiliti fil-punt (b);
                        
                     
                           (b)
                        
                        
                           kwalunkwe annimal li jidħol fl-Unjoni minn pajjiż terz jew territorju matul l-aħħar 30 jum qabel it-tluq tal-annimali msemmija fil-punt (a), u introdott fl-istabbiliment fejn ikunu residenti dawk l-annimali, jinżamm separat sabiex b’hekk jiġi evitat kull kuntatt dirett u indirett mal-annimali l-oħrajn kollha f’dak l-istabbiliment;
                        
                     
                           (c)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja fl-annimali terrestri miżmuma matul l-aħħar 30 jum qabel it-tluq;
                        
                     
                           (d)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bi Brucella abortus, B. melitensis u B. suis f’annimali ċervidi matul l-aħħar 42 jum qabel it-tluq;
                        
                     
                           (e)
                        
                        
                           l-annimali jkunu ġejjin minn stabbiliment fejn tkun twettqet sorveljanza għal infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) fuq l-annimali kamelidi miżmuma fl-istabbiliment f’konformità mal-punt (1) u mal-punt (2) tal-Parti 3 tal-Anness II matul mill-inqas l-aħħar 12-il xahar qabel it-tluq, u matul dan il-perjodu
                           
                                       (i)
                                    
                                    
                                       ikunu ġew introdotti biss annimali ċervidi minn stabbilimenti li japplikaw il-miżuri previsti f’dan il-punt fl-istabbiliment imsemmi fil-punt (a);
                                    
                                 
                                       (ii)
                                    
                                    
                                       f’każ li tkun ġiet irrapportata infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali kamelidi miżmuma fl-istabbiliment, ikunu ttieħdu miżuri f’konformità mal-punt 3 tal-Parti 3 tal-Anness II.
                                    
                                 
                     
                           (f)
                        
                        
                           f’każ li l-annimali jiġu mċaqilqa għal Stat Membru jew żona tiegħu bi stat ta’ ħelsien mill-mard jew bi programm ta’ eradikazzjoni approvat għar-rinotrakeite bovina infettiva/il-vulvovaġinite pustulari infettiva fl-annimali bovini, ikunu ġejjin minn stabbiliment fejn ma tkun ġiet irrapportata l-ebda rinotrakeite bovina infettiva/vulvovaġinite pustulari infettiva fl-annimali ċervidi matul l-aħħar 30 jum qabel it-tluq;
                        
                     
                           (g)
                        
                        
                           l-annimali jkunu ġejjin minn stabbiliment li jinsab f’żona b’raġġ ta’ mill-inqas 150 km madwar dak l-istabbiliment fejn ma tkun ġiet irrapportata l-ebda infezzjoni bil-virus tal-marda emorraġika epiżootika fi kwalunkwe stabbiliment matul l-aħħar sentejn qabel it-tluq;
                        
                     
                           (h)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                        
                     
                           (i)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata a-surra (Trypanosoma evansi) matul l-aħħar 30 jum qabel it-tluq u fil-każ li jkunu ġejjin minn stabbiliment fejn tkun ġiet irrapportata s-surra (Trypanosoma evansi) matul l-aħħar sentejn qabel it-tluq, wara l-aħħar tifqigħa, l-istabbiliment affettwat ikun baqa’ taħt restrizzjonijiet tal-moviment sakemm:
                           
                                       (i)
                                    
                                    
                                       l-annimali infettati tneħħew mill-istabbiliment;
                                       kif ukoll
                                    
                                 
                                       (ii)
                                    
                                    
                                       l-annimali li kien fadal fl-istabbiliment kienu soġġetti għal test għas-surra (Trypanosoma evansi) b’wieħed mill-metodi dijanjostiċi previsti fil-Parti 3 tal-Anness I, imwettaq, b’riżultati negattivi, fuq kampjuni meħuda mill-inqas 6 xhur wara li l-annimali infettati jkunu tneħħew mill-istabbiliment;
                                    
                                 
                     
                           (j)
                        
                        
                           għajr meta jiġu mċaqilqa f’konformità mal-Artikolu 27, huma jikkonformaw mill-inqas ma’ wieħed mir-rekwiżiti għall-infezzjoni bil-virus tal-ilsien blu (is-serotipi 1-24) stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689;
                        
                     
                           (k)
                        
                        
                           jiġu ssodisfati l-kundizzjonijiet stabbiliti fl-Artikoli 32 u 33, fejn applikabbli.
                        
                     
            
               2.   Id-dispożizzjonijiet tal-paragrafu 1 ma għandhomx japplikaw għall-annimali ċervidi miżmuma maħsuba għall-iskarnar kif imsemmi fl-Artikolu 28.
            
         
         
            Artikolu 27
            Derogi għall-movimenti ta’ annimali ċervidi miżmuma lejn Stati Membri oħrajn jew żoni tagħhom rigward infezzjoni bil-virus tal-ilsien blu (is-serotipi 1-24)
            B’deroga mill-Artikolu 26(1)(j), l-awtorità kompetenti tal-Istat Membru tal-oriġini tista’ tawtorizza l-moviment ta’ annimali ċervidi miżmuma li ma jikkonformawx mill-inqas ma’ wieħed mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu
            
                        (a)
                     
                     
                        bi stat ta’ ħelsien mill-mard jew bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689;
                     
                  
                        (b)
                     
                     
                        mingħajr stat ta’ ħelsien mill-mard u mingħajr programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati. Jekk l-Istat Membru tad-destinazzjoni jistabbilixxi l-kundizzjonijiet għall-awtorizzazzjoni ta’ tali moviment, dawk il-kundizzjonijiet għandhom ikunu kwalunkwe waħda mill-kundizzjonijiet imsemmija fil-punti 5 sa 8 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
                     
                  
         
            Artikolu 28
            Deroga għall-movimenti ta’ annimali ċervidi miżmuma maħsuba għall-iskarnar lejn Stati Membri oħrajn
            B’deroga mir-rekwiżiti stabbiliti fl-Artikolu 26, l-operaturi jistgħu jċaqilqu l-annimali ċervidi miżmuma maħsuba għall-iskarnar lejn Stat Membru ieħor jew żona tiegħu meta dawk l-annimali jkunu ġejjin minn stabbiliment
            
                        (a)
                     
                     
                        fejn ma tkun ġiet irrapportata l-ebda infezzjoni bil-virus tar-rabja f’annimali terrestri miżmuma matul l-aħħar 30 jum qabel it-tluq;
                     
                  
                        (b)
                     
                     
                        fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                     
                  
                        (c)
                     
                     
                        fejn ma tkun ġiet irrapportata l-ebda infezzjoni bil-virus tal-ilsien blu (is-serotipi 1-24) matul l-aħħar 30 jum qabel it-tluq.
                     
                  
         
            Taqsima 7
         
         
            
               Ungulati oħrajn
            
         
         
            Artikolu 29
            Rekwiżiti għall-moviment ta’ ungulati miżmuma oħrajn lejn Stati Membri oħrajn
            
               1.   L-operaturi għandhom iċaqilqu biss l-ungulati miżmuma oħrajn lejn Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ilhom residenti kontinwament fl-istabbiliment għal mill-inqas 30 jum qabel it-tluq, jew mit-twelid, jekk ikunu iżgħar minn 30 jum, u matul dan il-perjodu ma kinux f’kuntatt ma’ ungulati miżmuma oħrajn bi stat ta’ saħħa aktar baxx jew soġġetti għal restrizzjonijiet ta’ moviment għal raġunijiet ta’ saħħa tal-annimali, jew inkella ma’ annimali miżmuma li jkunu ġejjin minn stabbiliment li ma kienx jissodisfa r-rekwiżiti stabbiliti fil-punt (b);
                        
                     
                           (b)
                        
                        
                           kwalunkwe annimal li jidħol fl-Unjoni minn pajjiż terz jew territorju matul l-aħħar 30 jum qabel it-tluq tal-annimali msemmija fil-punt (a), u introdott fl-istabbiliment fejn ikunu residenti dawk l-annimali, jinżamm separat sabiex b’hekk jiġi evitat kull kuntatt dirett u indirett mal-annimali l-oħrajn kollha f’dak l-istabbiliment;
                        
                     
                           (c)
                        
                        
                           fil-każ ta’ ungulati miżmuma oħrajn tal-ispeċijiet elenkati għal infezzjoni bil-virus tar-rabja, l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja f’annimali terrestri miżmuma matul l-aħħar 30 jum qabel it-tluq;
                        
                     
                           (d)
                        
                        
                           fil-każ ta’ ungulati miżmuma oħrajn tal-ispeċijiet elenkati għal infezzjoni bi Brucella abortus, B. melitensis u B. suis, huma jkunu ġejjin minn stabbiliment fejn ma tkun ġiet irrapportata l-ebda infezzjoni bi Brucella abortus, B. melitensis u B. suis f’ungulati miżmuma oħra tal-ispeċijiet elenkati għal din il-marda matul it-42 jum qabel it-tluq;
                        
                     
                           (e)
                        
                        
                           fil-każ ta’ ungulati miżmuma oħrajn tal-ispeċijiet elenkati għal infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis), huma jkunu ġejjin minn stabbiliment fejn ma tkun ġiet irrapportata l-ebda infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali miżmuma tal-ispeċijiet elenkati għal din il-marda matul it-42 jum qabel it-tluq;
                        
                     
                           (f)
                        
                        
                           fil-każ ta’ ungulati miżmuma oħrajn tal-ispeċijiet elenkati għal infezzjoni bil-virus tal-marda emorraġika epiżootika, l-annimali jkunu ġejjin minn stabbiliment li jinsab f’żona b’raġġ ta’ mill-inqas 150 km madwar dak l-istabbiliment fejn ma tkun ġiet irrapportata l-ebda infezzjoni bil-virus tal-marda emorraġika epiżootika fi kwalunkwe stabbiliment matul l-aħħar sentejn qabel it-tluq;
                        
                     
                           (g)
                        
                        
                           l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                        
                     
                           (h)
                        
                        
                           fil-każ ta’ ungulati miżmuma oħrajn tal-ispeċijiet elenkati għas-surra (Trypanosoma evansi), huma jkunu ġejjin minn stabbiliment fejn ma tkunx ġiet irrapportata s-surra (Trypanosoma evansi) matul l-aħħar 30 jum qabel it-tluq u, f’każ li jkunu ġejjin minn stabbiliment fejn tkun ġiet irrapportata s-surra (Trypanosoma evansi) matul l-aħħar sentejn qabel it-tluq, wara l-aħħar tifqigħa, l-istabbiliment affettwat ikun baqa’ taħt restrizzjonijiet tal-moviment sakemm:
                           
                                       (i)
                                    
                                    
                                       l-annimali infettati tneħħew mill-istabbiliment;
                                       kif ukoll
                                    
                                 
                                       (ii)
                                    
                                    
                                       l-annimali li kien fadal fl-istabbiliment sarilhom test b’wieħed mill-metodi dijanjostiċi previsti fil-Parti 3 tal-Anness I għas-surra (Trypanosoma evansi), imwettaq, b’riżultati negattivi, fuq kampjuni meħuda mill-inqas 6 xhur wara li l-annimali infettati jkunu tneħħew mill-istabbiliment;
                                    
                                 
                     
                           (i)
                        
                        
                           fil-każ ta’ ungulati miżmuma oħrajn tal-ispeċijiet elenkati għal infezzjoni bil-virus tal-ilsien blu (is-serotipi 1-24), huma jissodisfaw mill-inqas wieħed mir-rekwiżiti għal infezzjoni bil-virus tal-ilsien blu (is-serotipi 1-24) stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689. Dan il-punt ma għandux japplika għal ungulati miżmuma oħrajn imsemmija fl-Artikolu 30.
                        
                     
                           (j)
                        
                        
                           jiġu ssodisfati l-kundizzjonijiet stabbiliti fl-Artikoli 32 u 33, fejn applikabbli.
                        
                     
            
               2.   Id-dispożizzjonijiet tal-paragrafu 1 ma għandhomx japplikaw għal ungulati miżmuma oħrajn maħsuba għall-iskarnar kif imsemmi fl-Artikolu 31.
            
         
         
            Artikolu 30
            Deroga għall-movimenti ta’ ungulati miżmuma oħrajn lejn Stati Membri oħrajn jew żoni tagħhom rigward infezzjoni bil-virus tal-ilsien blu (is-serotipi 1-24)
            B’deroga mill-Artikolu 29(1)(i), l-awtorità kompetenti tal-Istat Membru tal-oriġini tista’ tawtorizza l-moviment ta’ ungulati miżmuma oħrajn tal-ispeċijiet elenkati għal infezzjoni bil-virus tal-ilsien blu (is-serotipi 1-24) li ma jissodisfawx mill-inqas wieħed mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu
            
                        (a)
                     
                     
                        bi stat ta’ ħelsien mill-mard jew bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689;
                     
                  
                        (b)
                     
                     
                        mingħajr stat ta’ ħelsien mill-mard u mingħajr programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati. Jekk l-Istat Membru tad-destinazzjoni jistabbilixxi l-kundizzjonijiet għall-awtorizzazzjoni ta’ tali moviment, dawk il-kundizzjonijiet għandhom ikunu kwalunkwe waħda mill-kundizzjonijiet imsemmija fil-punti 5 sa 8 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
                     
                  
         
            Artikolu 31
            Deroga għall-movimenti ta’ ungulati miżmuma oħrajn maħsuba għall-iskarnar lejn Stati Membri oħrajn
            B’deroga mir-rekwiżiti stabbiliti fl-Artikolu 29, l-operaturi jistgħu jċaqilqu ungulati miżmuma oħrajn maħsuba għall-iskarnar lejn Stat Membru ieħor jew żona tiegħu
            
                        (a)
                     
                     
                        meta dawk l-annimali jkunu ġejjin minn stabbiliment fejn ma tkunx ġiet irrapportata l-antraċe fl-ungulati matul l-aħħar 15-il jum qabel it-tluq;
                     
                  
                        (b)
                     
                     
                        fil-każ ta’ ungulati miżmuma oħrajn tal-ispeċijiet elenkati għal infezzjoni bil-virus tar-rabja, meta dawk l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja f’annimali terrestri miżmuma matul l-aħħar 30 jum qabel it-tluq;
                     
                  
                        (c)
                     
                     
                        fil-każ ta’ ungulati miżmuma oħrajn tal-ispeċijiet elenkati għal infezzjoni bil-virus tal-ilsien blu (is-serotipi 1-24), meta dawk l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tal-ilsien blu (is-serotipi 1-24) matul l-aħħar 30 jum qabel it-tluq.
                     
                  
         
            Taqsima 8
         
         
            
               Rekwiżiti supplimentari tas-saħħa tal-annimali rigward infezzjoni bil-virus tal-ilsien blu (is-serotipi 1-24)
            
         
         
            Artikolu 32
            Miżuri ta’ bijosigurtà u ta’ mitigazzjoni tar-riskji għall-operazzjonijiet ta’ trasport lejn Stat Membru ieħor jew żona tiegħu bl-istat ta’ ħelsien minn, jew bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24)
            
               1.   L-operaturi għandhom iċaqilqu biss l-annimali miżmuma tal-ispeċijiet elenkati għal infezzjoni bil-virus tal-ilsien blu (is-serotipi 1-24) lejn Stat Membru ieħor jew żona tiegħu bl-istat ta’ ħelsien minn, jew bi programm ta’ eradikazzjoni approvat għal dik il-marda, meta jiġi ssodisfat mill-inqas wieħed mir-rekwiżiti li ġejjin:
               
                           (a)
                        
                        
                           it-trasport iseħħ fi Stat Membru jew żona tiegħu bl-istat ta’ ħelsien mill-infezzjoni bil-virus tal-ilsien blu (is-serotipi 1-24);
                        
                     
                           (b)
                        
                        
                           l-annimali jiġu protetti minn attakki minn vetturi;
                           kif ukoll
                           
                                       (i)
                                    
                                    
                                       il-vjaġġ ippjanat ma jinkludix il-ħatt tal-annimali għal perjodu itwal minn jum wieħed;
                                       jew
                                    
                                 
                                       (ii)
                                    
                                    
                                       l-annimali jinħattu fi stabbiliment protett mill-vetturi;
                                       jew
                                    
                                 
                                       (iii)
                                    
                                    
                                       l-annimali jinħattu fi Stat Membru jew żona tiegħu matul il-perjodu ħieles minn vetturi;
                                    
                                 
                     
                           (c)
                        
                        
                           l-annimali
                           
                                       (i)
                                    
                                    
                                       tlaqqmu kontra s-serotipi kollha tal-virus tal-ilsien blu (is-serotipi 1-24) irrapportati matul l-aħħar sentejn fl-Istat Membru tal-passaġġ jew f’żona tiegħu u għadhom fil-perjodu ta’ żmien tal-immunità garantit fl-ispeċifikazzjonijiet tal-vaċċin;
                                       jew
                                    
                                 
                                       (ii)
                                    
                                    
                                       kienu soġġetti b’riżultati pożittivi għal test seroloġiku li kapaċi jsib antikorpi speċifiċi kontra s-serotipi kollha tal-virus tal-ilsien blu (is-serotipi 1-24) irrapportati fl-Istat Membru tal-passaġġ jew f’żona tiegħu matul l-aħħar sentejn qabel it-tluq;
                                    
                                 
                     
                           (d)
                        
                        
                           l-annimali jkunu maħsuba għall-iskarnar.
                        
                     
            
               2.   B’deroga mill-paragrafu 1, l-awtorità kompetenti tal-Istat Membru tal-oriġini tista’ tawtorizza l-moviment ta’ annimali miżmuma jekk l-awtorità kompetenti tal-Istat Membru tad-destinazzjoni tkun informat lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689 u tiġi ssodisfata waħda mill-kundizzjonijiet li ġejjin
               
                           (a)
                        
                        
                           l-annimali jissodisfaw ir-rekwiżiti speċifiċi tas-saħħa tal-annimali definiti mill-awtorità tad-destinazzjoni kompetenti sabiex jiġi żgurat li l-annimali, qabel it-tluq tagħhom, ikollhom protezzjoni immunoloġika suffiċjenti fir-rigward tas-serotipi kollha tal-virus tal-ilsien blu (is-serotipi 1-24) irrapportati fl-Istat Membru jew f’żona tal-passaġġ tiegħu matul l-aħħar sentejn qabel it-tluq;
                           jew
                        
                     
                           (b)
                        
                        
                           l-annimali jissodisfaw ir-rekwiżiti stipulati fil-punt (a) ta’ dan il-paragrafu jew fil-punt (c) tal-paragrafu 1 sabiex jiġi żgurat li dawn ikunu protetti kontra s-serotipi tal-virus tal-ilsien blu rrapportati fl-Istat Membru jew f’żona tal-passaġġ tiegħu matul l-aħħar sentejn qabel it-tluq u mhux irrapportati fl-Istat Membru jew f’żona tal-passaġġ tiegħu matul l-istess perjodu.
                        
                     
         
         
            Artikolu 33
            Miżuri ta’ bijosigurtà u ta’ mitigazzjoni tar-riskji għall-operazzjonijiet ta’ trasport minn ġo Stat Membru ieħor jew żona tiegħu bl-istat ta’ ħelsien minn, jew bi programm ta’ eradikazzjoni approvat kontra, infezzjoni bil-virus tal-ilsien blu (is-serotipi 1-24)
            
               1.   L-operaturi għandhom iċaqilqu biss l-annimali tal-ispeċijiet elenkati għal infezzjoni bil-virus tal-ilsien blu (is-serotipi 1-24) minn ġo Stat Membru ieħor tal-passaġġ jew żona tiegħu bl-istat ta’ ħelsien minn, jew bi programm ta’ eradikazzjoni approvat għal dik il-marda, meta jiġi ssodisfat mill-inqas wieħed mir-rekwiżiti li ġejjin:
               
                           (a)
                        
                        
                           l-annimali jissodisfaw mill-inqas wieħed mir-rekwiżiti stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689;
                           jew
                        
                     
                           (b)
                        
                        
                           il-mezzi tat-trasport fejn jitgħabbew l-annimali jkunu ġew protetti minn attakki minn vetturi matul it-trasport;
                           kif ukoll
                           
                                       (i)
                                    
                                    
                                       il-vjaġġ ippjanat ma jinkludix il-ħatt tal-annimali għal perjodu itwal minn jum wieħed;
                                       jew
                                    
                                 
                                       (ii)
                                    
                                    
                                       l-annimali jinħattu fi stabbiliment protett minn vetturi jew matul il-perjodu ħieles minn vetturi.
                                    
                                 
                     
            
               2.   B’deroga mill-paragrafu 1, l-awtorità kompetenti tal-Istat Membru tal-oriġini tista’ tawtorizza l-movimenti ta’ annimali tal-ispeċijiet elenkati għal infezzjoni bil-virus tal-ilsien blu (is-serotipi 1-24) minn ġo Stat Membru ieħor tal-passaġġ jew żona tiegħu bl-istat ta’ ħelsien minn, jew bi programm ta’ eradikazzjoni approvat għal dik il-marda, jekk l-Istat Membru tal-passaġġ ikun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet stipulati fl-Artikolu 43(2)(a), (c) u (d) tar-Regolament Delegat (UE) 2020/689.
            
         
         
            KAPITOLU 3
         
         
            
               Rekwiżiti supplimentari tas-saħħa tal-annimali għall-movimenti ta’ pollam u bajd għat-tifqis lejn Stati Membri oħrajn
            
         
         
            Taqsima 1
         
         
            
               Pollam
            
         
         
            Artikolu 34
            Rekwiżiti għall-movimenti ta’ pollam għat-tnissil u pollam produttiv
            
               1.   L-operaturi għandhom iċaqilqu biss il-pollam għat-tnissil u l-pollam produttiv għal Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali kienu kontinwament residenti fi stabbiliment approvat wieħed jew aktar li jżomm(u) l-pollam:
                           
                                       (i)
                                    
                                    
                                       mindu faqqsu:
                                       jew
                                    
                                 
                                       (ii)
                                    
                                    
                                       għal mill-inqas:
                                       
                                                   —
                                                
                                                
                                                   42 jum qabel it-tluq, fil-każ ta’ pollam għat-tnissil u pollam produttiv għall-produzzjoni ta’ laħam jew bajd għall-konsum;
                                                   jew
                                                
                                             
                                                   —
                                                
                                                
                                                   21 jum qabel it-tluq, fil-każ ta’ pollam produttiv għar-ripopolazzjoni tal-provvisti ta’ għasafar tal-kaċċa;
                                                
                                             
                                 
                     
                           (b)
                        
                        
                           l-annimali jkunu ġejjin minn qatgħa fejn ma tkunx ġiet irrappurtata infezzjoni b’Salmonella Pullorum, S. Gallinarum u S. arizonae u dawk l-annimali jkunu ġejjin minn stabbilimenti li, fil-każ ta’ konferma ta’ infezzjoni b’Salmonella Pullorum, S. Gallinarum u S. arizonae matul l-aħħar 12-il xahar qabel it-tluq, applikaw il-miżuri li ġejjin:
                           
                                       (i)
                                    
                                    
                                       il-qatgħa infettata tkun ġiet skarnata jew inqatlet u nqerdet;
                                    
                                 
                                       (ii)
                                    
                                    
                                       wara l-iskarnar jew il-qtil tal-qatgħa infettata kif imsemmi fil-punt (i), l-istabbiliment ikun tnaddaf u ġie diżinfettat;
                                    
                                 
                                       (iii)
                                    
                                    
                                       wara t-tindif u d-diżinfezzjoni imsemmija fil-punt (ii), il-qatgħat kollha fl-istabbiliment ittestjaw negattivi għal infezzjoni bi Salmonella Pullorum, S. Gallinarum u S. arizonae f’żewġ testijiet imwettqa b’intervall ta’ mill-inqas 21 jum f’konformità mal-programm ta’ sorveljanza msemmi fl-Artikolu 8(b) tar-Regolament Delegat (UE) 2019/2035;
                                    
                                 
                     
                           (c)
                        
                        
                           l-annimali jkunu ġejjin minn qatgħa fejn ma tkunx ġiet irrappurtata l-mikoplażmożi tat-tjur (Mycoplasma gallisepticum u M. meleagridis) u dawk l-annimali jkunu ġejjin minn stabbilimenti li, fil-każ ta’ konferma tal-mikoplażmożi tat-tjur (Mycoplasma gallisepticum u M. meleagridis) matul l-aħħar 12-il xahar qabel it-tluq, applikaw il-miżuri li ġejjin:
                           jew
                           
                                       (i)
                                    
                                    
                                       il-qatgħa infettata ttestjat negattiv għall-mikoplażmożi tat-tjur (Mycoplasma gallisepticum u M. meleagridis) f’żewġ testijiet imwettqa f’konformità mal-programm ta’ sorveljanza msemmi fl-Artikolu 8(b) tar-Regolament Delegat (UE) 2019/2035 fuq il-qatgħa sħiħa b’intervall ta’ mill-inqas 60 jum;
                                       jew
                                    
                                 
                                       (ii)
                                    
                                    
                                       il-qatgħa infettata ġiet skarnata jew inqatlet u nqerdet, l-istabbiliment tnaddaf u ġie ddiżinfettat u, wara t-tindif u d-diżinfezzjoni, il-qatgħat kollha fl-istabbiliment ittestjaw negattivi għall-mikoplażmożi tat-tjur (Mycoplasma gallisepticum u M. meleagridis) f’żewġ testijiet imwettqa b’intervall ta’ mill-inqas 21 jum f’konformità mal-programm ta’ sorveljanza msemmi fl-Artikolu 8(b) tar-Regolament Delegat (UE) 2019/2035;
                                    
                                 
                     
                           (d)
                        
                        
                           l-annimali jkunu ġejjin minn qatgħat li ma juru l-ebda sinjal kliniku jew suspett tal-mard elenkat rilevanti għall-ispeċi;
                        
                     
                           (e)
                        
                        
                           is-sorveljanza prevista fl-Artikolu 3(1)(a) u (b)(ii) tar-Regolament Delegat (UE) 2020/689 ma sabet ebda każ ikkonfermat ta’ infezzjoni b’virusijiet tal-influwenza tat-tjur b’patoġeniċità baxxa fil-qatgħa tal-oriġini tal-annimali matul l-aħħar 21 jum qabel it-tluq;
                        
                     
                           (f)
                        
                        
                           fil-każ ta’ pollam produttiv għar-ripopolazzjoni tal-provvisti ta’ għasafar tal-kaċċa, l-annimali ma kellhom ebda kuntatt ma’ għasafar bi stat ta’ saħħa aktar baxx matul l-aħħar 21 jum qabel it-tluq;
                        
                     
                           (g)
                        
                        
                           fil-każ ta’ papri u wiżż, l-annimali kienu soġġetti għal test għall-influwenza tat-tjur b’patoġeniċità għolja skont l-Anness IV, b’riżultati negattivi;
                        
                     
                           (h)
                        
                        
                           ir-rekwiżiti rilevanti relatati mat-tilqim kif previst fl-Artikoli 41 u 42 għall-kategorija speċifika ta’ pollam.
                        
                     
            
               2.   Id-dispożizzjonijiet tal-paragrafu 1 ma għandhomx japplikaw għall-moviment ta’ inqas minn 20 tajra, minbarra r-ratiti, imċaqilqa f’konformità mal-Artikolu 37.
            
         
         
            Artikolu 35
            Rekwiżiti għall-movimenti ta’ pollam maħsuba għall-iskarnar
            
               1.   L-operaturi għandhom iċaqilqu biss il-pollam maħsub għall-iskarnar lejn Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali kienu kontinwament residenti fi stabbiliment irreġistrat jew approvat li jżomm il-pollam:
                           
                                       (i)
                                    
                                    
                                       mindu faqqsu;
                                       jew
                                    
                                 
                                       (ii)
                                    
                                    
                                       għal mill-inqas l-aħħar 21 jum qabel it-tluq;
                                    
                                 
                     
                           (b)
                        
                        
                           l-annimali jkunu ġejjin minn qatgħat li ma juru l-ebda sinjal kliniku jew suspett tal-mard elenkat rilevanti għall-ispeċi;
                        
                     
                           (c)
                        
                        
                           ir-rekwiżiti rilevanti relatati mat-tilqim kif previst fl-Artikoli 41 u 42 għall-kategorija speċifika ta’ pollam.
                        
                     
            
               2.   Id-dispożizzjonijiet tal-paragrafu 1 ma għandhomx japplikaw għall-moviment ta’ inqas minn 20 tajra, minbarra r-ratiti, imċaqilqa f’konformità mal-Artikolu 37.
            
         
         
            Artikolu 36
            Rekwiżiti għall-movimenti ta’ flieles ta’ ġurnata
            
               1.   L-operaturi għandhom iċaqilqu biss il-flieles ta’ ġurnata lejn Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali jkunu ġejjin minn mafqas approvat;
                        
                     
                           (b)
                        
                        
                           l-annimali jkunu faqqsu minn bajd għat-tifqis li:
                           
                                       (i)
                                    
                                    
                                       jissodisfa r-rekwiżiti tal-Artikolu 38 u li joriġina minn qatgħat li jkunu ġew soġġetti għal kontrolli f’konformità mal-Artikolu 91(1)(f) u mal-Artikolu 91(2)(f);
                                       jew
                                    
                                 
                                       (ii)
                                    
                                    
                                       ikun daħal fl-Unjoni minn pajjiż terz jew territorju jew żona tiegħu;
                                    
                                 
                     
                           (c)
                        
                        
                           ir-rekwiżiti rilevanti relatati mat-tilqim kif previst fl-Artikoli 41 u 42 għall-kategorija speċifika ta’ pollam.
                        
                     
            
               2.   Fil-każ ta’ flieles ta’ ġurnata mfaqqsa minn bajd għat-tifqis li jkun daħal fl-Unjoni minn pajjiż terz jew territorju jew żona tiegħu, l-awtorità kompetenti tal-Istat Membru tal-oriġini ta’ dawk il-flieles ta’ ġurnata għandha tinforma lill-awtorità kompetenti tal-Istat Membru tad-destinazzjoni maħsuba li l-bajd għat-tifqis daħal fl-Unjoni minn pajjiż terz.
            
            
               3.   Id-dispożizzjonijiet tal-paragrafi 1 u 2 ma għandhomx japplikaw għall-moviment ta’ inqas minn 20 tajra, minbarra r-ratiti, imċaqilqa f’konformità mal-Artikolu 37.
            
         
         
            Artikolu 37
            Deroga għall-movimenti ta’ inqas minn 20 tajra, minbarra r-ratiti
            B’deroga mir-rekwiżiti stabbiliti fl-Artikoli 34, 35 u 36, l-operaturi jistgħu jċaqilqu inqas minn 20 tajra, minbarra r-ratiti, għal Stat Membru ieħor meta jiġu ssodisfati r-rekwiżiti li ġejjin:
            
                        (a)
                     
                     
                        l-annimali jkunu ġejjin minn qatgħat li kienu kontinwament residenti fi stabbiliment irreġistrat wieħed mit-tifqis jew għal mill-inqas 21 jum qabel it-tluq;
                     
                  
                        (b)
                     
                     
                        l-annimali jkunu ġejjin minn qatgħat li ma juru l-ebda sinjal kliniku jew suspett tal-mard elenkat rilevanti għall-ispeċi;
                     
                  
                        (c)
                     
                     
                        is-sorveljanza prevista fl-Artikolu 3(1)(a) u (b)(ii) tar-Regolament Delegat (UE) 2020/689 ma sabet ebda każ ikkonfermat ta’ infezzjoni b’virusijiet tal-influwenza tat-tjur b’patoġeniċità baxxa fil-qatgħa tal-oriġini tal-annimali matul l-aħħar 21 jum qabel it-tluq;
                     
                  
                        (d)
                     
                     
                        l-annimali ma kellhom l-ebda kuntatt ma’ pollam li jkun għadu kif wasal jew ma’ għasafar bi stat ta’ saħħa aktar baxx matul l-aħħar 21 jum qabel it-tluq;
                     
                  
                        (e)
                     
                     
                        fil-każ ta’ papri u wiżż, għajr dawk maħsuba għall-iskarnar, l-annimali kienu soġġetti għal test għall-influwenza tat-tjur b’patoġeniċità għolja skont l-Anness IV, b’riżultati negattivi;
                     
                  
                        (f)
                     
                     
                        l-annimali jkunu ġew soġġetti għal testijiet għall-infezzjoni b’Salmonella Pullorum, S. Gallinarum u S. arizonae u għall-mikoplażmożi tat-tjur (Mycoplasma gallisepticum u M. meleagridis) f’konformità mal-Anness V, b’riżultati negattivi;
                     
                  
                        (g)
                     
                     
                        ir-rekwiżiti rilevanti relatati mat-tilqim kif previst fl-Artikoli 41 u 42 għall-kategorija speċifika ta’ pollam.
                     
                  
         
            Taqsima 2
         
         
            
               Bajd għat-tifqis tal-pollam
            
         
         
            Artikolu 38
            Rekwiżiti għall-movimenti ta’ bajd għat-tifqis tal-pollam
            L-operaturi għandhom iċaqilqu biss il-bajd għat-tifqis tal-pollam għal Stat Membru ieħor meta dak il-bajd jissodisfa r-rekwiżiti li ġejjin:
            
                        (a)
                     
                     
                        ikun ġej minn stabbiliment approvat;
                     
                  
                        (b)
                     
                     
                        ikun ġej minn qatgħat li kienu kontinwament residenti fi stabbiliment approvat wieħed jew aktar fejn il-pollam inżamm mindu faqqas jew għal mill-inqas l-aħħar 42 jum qabel il-ġbir tal-bajd;
                     
                  
                        (c)
                     
                     
                        ġej minn annimali li jissodisfaw ir-rekwiżiti tal-Artikolu 34(1)(b), (c) u (d);
                     
                  
                        (d)
                     
                     
                        ikun immarkat individwalment bin-numru ta’ approvazzjoni tal-istabbiliment tal-qatgħa tal-oriġini msemmi fl-Artikolu 21(a) tar-Regolament Delegat (UE) 2019/2035;
                     
                  
                        (e)
                     
                     
                        ikun ġie ddiżinfettat;
                     
                  
                        (f)
                     
                     
                        ir-rekwiżiti rilevanti relatati mat-tilqim kif previst fl-Artikoli 41 u 42.
                     
                  
         
            Artikolu 39
            Deroga għall-movimenti ta’ inqas minn 20 bajda għat-tifqis tal-pollam, minbarra r-ratiti
            B’deroga mir-rekwiżiti stabbiliti fl-Artikolu 38, l-operaturi jistgħu jċaqilqu inqas minn 20 bajda għat-tifqis tal-pollam, minbarra r-ratiti, lejn Stat Membru ieħor meta dak il-bajd jissodisfa r-rekwiżiti li ġejjin:
            
                        (a)
                     
                     
                        ikun ġej minn stabbiliment irreġistrat;
                     
                  
                        (b)
                     
                     
                        ikun ġej minn qatgħat li:
                        
                                    (i)
                                 
                                 
                                    kienu kontinwament residenti fi stabbiliment irreġistrat mindu faqqsu jew għal mill-inqas 21 jum qabel il-ġbir tal-bajd;
                                 
                              
                                    (ii)
                                 
                                 
                                    ma juru l-ebda sinjal kliniku jew suspett tal-mard elenkat rilevanti għall-ispeċi;
                                 
                              
                                    (iii)
                                 
                                 
                                    jkunu ġew soġġetti għal testijiet għall-infezzjoni b’Salmonella Pullorum, S. Gallinarum u S. arizonae u għall-mikoplażmożi tat-tjur (Mycoplasma gallisepticum u M. meleagridis) f’konformità mal-Anness V, b’riżultati negattivi;
                                 
                              
                  
                        (c)
                     
                     
                        ir-rekwiżiti rilevanti relatati mat-tilqim kif previst fl-Artikoli 41 u 42.
                     
                  
         
            Artikolu 40
            Deroga għall-movimenti ta’ bajd ħieles minn patoġeni speċifikati
            B’deroga mir-rekwiżiti stabbiliti fl-Artikolu 38, l-operaturi għandhom iċaqilqu biss il-bajd ħieles minn patoġeni speċifikati għal Stat Membru ieħor meta dak il-bajd jissodisfa r-rekwiżiti li ġejjin:
            
                        (a)
                     
                     
                        ikun ġej minn stabbiliment approvat li jżomm il-pollam;
                     
                  
                        (b)
                     
                     
                        ikun ġej minn qatgħat li huma ħielsa minn patoġeni speċifikati kif deskritti fil-Farmakopea Ewropea u r-riżultati tat-testijiet u l-eżamijiet kliniċi kollha meħtieġa għal dan l-istatus speċifiku kienu favorevoli;
                     
                  
                        (c)
                     
                     
                        ikun immarkat individwalment bin-numru ta’ approvazzjoni tal-istabbiliment tal-oriġini msemmi fl-Artikolu 21(a) tar-Regolament Delegat (UE) 2019/2035.
                     
                  
         
            Taqsima 3
         
         
            
               Rekwiżiti fir-rigward tat-tilqim
            
         
         
            Artikolu 41
            Rekwiżiti fir-rigward ta’ tilqim kontra infezzjoni bil-virus tal-marda ta’ Newcastle
            Fil-każ fejn il-pollam, il-bajd għat-tifqis tal-pollam jew il-qatgħat tal-oriġini tal-bajd għat-tifqis jew il-flieles ta’ ġurnata jkunu tlaqqmu kontra infezzjoni bil-virus tal-marda ta’ Newcastle b’vaċċini li mhumiex vaċċini inattivati, il-vaċċini amministrati għandhom jissodisfaw il-kriterji tal-Anness VI.
         
         
            Taqsima 4
         
         
            
               Kundizzjonijiet speċifiċi fir-rigward tal-movimenti lejn Stati Membri jew żoni tagħhom bl-istat ta’ ħelsien mill-infezzjoni bil-virus tal-marda ta’ Newcastle mingħajr tilqim
            
         
         
            Artikolu 42
            Rekwiżiti addizzjonali għall-movimenti ta’ pollam u bajd għat-tifqis tal-pollam lejn Stat Membru jew żona tiegħu bl-istat ta’ ħelsien mill-infezzjoni bil-virus tal-marda ta’ Newcastle mingħajr tilqim
            L-operaturi għandhom iċaqilqu biss il-pollam u l-bajd għat-tifqis tal-pollam minn Stat Membru jew żona tiegħu li ma għandhomx l-istat ta’ ħelsien mill-infezzjoni bil-virus tal-marda ta’ Newcastle mingħajr tilqim għal Stat Membru jew żona tiegħu li għandhom l-istat ta’ ħelsien mill-infezzjoni bil-virus tal-marda ta’ Newcastle mingħajr tilqim meta dawk l-annimali u dak il-bajd għat-tifqis, minbarra r-rekwiżiti tat-Taqsimiet 1 sa 3 għall-komodità speċifika, ikunu jissodisfaw ir-rekwiżiti li ġejjin fir-rigward ta’ infezzjoni bil-virus tal-marda ta’ Newcastle:
            
                        (a)
                     
                     
                        fil-każ ta’ pollam għat-tnissil u pollam produttiv, huma:
                        
                                    (i)
                                 
                                 
                                    ma jkunux imlaqqmin kontra infezzjoni bil-virus tal-marda ta’ Newcastle;
                                 
                              
                                    (ii)
                                 
                                 
                                    jkunu ġew iżolati għal 14-il jum qabel it-tluq, fl-istabbiliment tal-oriġini taħt is-superviżjoni ta’ veterinarju uffiċjali jew fi stabbiliment ta’ kwarantina approvat, fejn:
                                    
                                                —
                                             
                                             
                                                ma jkunx tlaqqam pollam kontra infezzjoni bil-virus tal-marda ta’ Newcastle matul l-aħħar 21 jum qabel it-tluq;
                                             
                                          
                                                —
                                             
                                             
                                                ma jkunux ġew introdotti għasafar oħrajn matul l-aħħar 21 jum qabel it-tluq;
                                             
                                          
                                                —
                                             
                                             
                                                ma jkun sar l-ebda tilqim fl-istabbiliment ta’ kwarantina;
                                             
                                          
                              
                                    (iii)
                                 
                                 
                                    ikunu ttestjaw negattiv, matul l-aħħar 14-il jum qabel it-tluq, f’testijiet seroloġiċi għas-sejbien ta’ antikorpi kontra l-virus tal-marda ta’ Newcastle, imwettqa fuq kampjuni tad-demm f’livell li jagħti 95 % kunfidenza li tinstab infezzjoni bi prevalenza ta’ 5 %;
                                 
                              
                  
                        (b)
                     
                     
                        fil-każ ta’ pollam maħsub għall-iskarnar, dawk l-annimali jkunu ġejjin minn qatgħat li:
                        
                                    (i)
                                 
                                 
                                    ma jkunux tlaqqmu kontra infezzjoni bil-virus tal-marda ta’ Newcastle u jkunu ttestjaw negattiv, matul l-aħħar 14-il jum qabel it-tluq, f’testijiet seroloġiċi għas-sejbien ta’ antikorpi kontra l-virus tal-marda ta’ Newcastle, imwettqa fuq kampjuni tad-demm f’livell li jagħti 95 % kunfidenza li tinstab infezzjoni bi prevalenza ta’ 5 %;
                                    jew
                                 
                              
                                    (ii)
                                 
                                 
                                    ikunu tlaqqmu kontra infezzjoni bil-virus tal-marda ta’ Newcastle u jkunu ttestjaw negattiv, matul l-aħħar 14-il jum qabel it-tluq, f’test għas-sejbien tal-preżenza tal-virus tal-marda ta’ Newcastle, imwettaq f’livell li jagħti 95 % kunfidenza li tinstab infezzjoni bi prevalenza ta’ 5 %;
                                 
                              
                  
                        (c)
                     
                     
                        fil-każ tal-flieles ta’ ġurnata:
                        
                                    (i)
                                 
                                 
                                    ma jkunux imlaqqmin kontra infezzjoni bil-virus tal-marda ta’ Newcastle;
                                 
                              
                                    (ii)
                                 
                                 
                                    ikunu ġejjin minn bajd għat-tifqis li jissodisfa l-kundizzjonijiet fil-punt (d);
                                 
                              
                                    (iii)
                                 
                                 
                                    ikunu ġejjin minn mafqas fejn il-prattika tax-xogħol tiżgura li dan il-bajd għat-tifqis jiġi inkubat f’ħinijiet u postijiet kompletament separati minn bajd għat-tifqis li ma jissodisfax il-kundizzjonijiet fil-punt (d);
                                 
                              
                  
                        (d)
                     
                     
                        fil-każ ta’ bajd għat-tifqis tal-pollam:
                        
                                    (i)
                                 
                                 
                                    ma jkunux imlaqqmin kontra infezzjoni bil-virus tal-marda ta’ Newcastle;
                                 
                              
                                    (ii)
                                 
                                 
                                    ikunu ġejjin minn qatgħat li:
                                    jew
                                    
                                                —
                                             
                                             
                                                ma jkunux imlaqqmin kontra infezzjoni bil-virus tal-marda ta’ Newcastle;
                                                jew
                                             
                                          
                                                —
                                             
                                             
                                                ikunu mlaqqmin kontra infezzjoni bil-virus tal-marda ta’ Newcastle bl-użu ta’ vaċċini inattivati;
                                                jew
                                             
                                          
                                                —
                                             
                                             
                                                ikunu mlaqqmin kontra infezzjoni bil-virus tal-marda ta’ Newcastle bl-użu ta’ vaċċini ħajjin li jissodisfaw il-kriterji fl-Anness VI u jkun sar tilqim mill-inqas 30 jum qabel il-ġbir tal-bajd għat-tifqis.
                                             
                                          
                              
                  
         
            KAPITOLU 4
         
         
            
               Operazzjonijiet ta’ assemblaġġ fir-rigward ta’ annimali ungulati u tjur miżmuma
            
         
         
            Artikolu 43
            Regoli speċifiċi għall-operazzjonijiet ta’ assemblaġġ tal-ungulati u l-pollam miżmuma
            
               1.   Matul il-moviment tal-ungulati u l-pollam miżmuma mill-istabbiliment tal-oriġini lejn stabbiliment fl-Istat Membru tad-destinazzjoni, l-operaturi għandhom jiżguraw li l-annimali ma jkunux soġġetti għal aktar minn tliet operazzjonijiet ta’ assemblaġġ u li dawk l-operazzjonijiet ta’ assemblaġġ jitwettqu fi stabbilimenti approvati għall-operazzjonijiet ta’ assemblaġġ jew fuq mezzi tat-trasport f’konformità mal-Artikolu 44 fil-kundizzjonijiet li ġejjin:
               
                           (a)
                        
                        
                           kull wieħed mill-ungulati u l-pollam miżmuma soġġett għal dawk l-operazzjonijiet ta’ assemblaġġ jiġi mċaqlaq lejn il-post finali tad-destinazzjoni tiegħu fi Stat Membru ieħor sa mhux aktar tard minn 20 jum wara d-data tat-tluq mill-istabbiliment tal-oriġini;
                        
                     
                           (b)
                        
                        
                           il-perjodu ta’ żmien bejn id-data tat-tluq ta’ kull wieħed mill-ungulati u l-pollam miżmuma mill-istabbiliment tal-oriġini tiegħu u d-data tat-tluq tiegħu mill-istabbiliment approvat għall-operazzjonijiet ta’ assemblaġġ fl-Istat Membru tal-oriġini lejn Stat Membru ieħor ma għandux ikun itwal minn 14-il jum.
                        
                     
            
               2.   Fuq talba mill-awtorità kompetenti, l-operatur li jitlob iċ-ċertifikat tas-saħħa tal-annimali sabiex jikkonforma mal-Artikolu 143(1) tar-Regolament (UE) 2016/429 għandu jipprovdi rendikont tal-moviment, inklużi l-operazzjonijiet ta’ assemblaġġ kollha, tal-annimali li jifformaw il-konsenja mit-tluq tagħhom mill-istabbiliment tal-oriġini.
            
            
               3.   B’deroga mill-paragrafu 1(a), fil-każ tat-trasport tal-annimali bil-passaġġi fuq l-ilma jew bil-baħar, il-perjodu ta’ 20 jum stipulat fil-paragrafu 1(a) jista’ jiġi estiż bit-tul tal-vjaġġ bil-passaġġi fuq l-ilma jew bil-baħar.
            
         
         
            Artikolu 44
            Regoli speċifiċi għall-operazzjonijiet ta’ assemblaġġ li jseħħu fuq mezzi tat-trasport
            L-operaturi tal-istabbilimenti li jżommu ungulati jew pollam maħsuba għal assemblaġġ fuq il-mezzi tat-trasport qabel jiġu mċaqilqa għal Stat Membru ieħor għandhom jiżguraw li t-tagħbija ssir fl-istabbiliment mingħajr ma l-mezzi tat-trasport jidħlu fil-bini fejn jinżammu l-annimali.
         
         
            Artikolu 45
            Regoli dettaljati għall-miżuri ta’ bijosigurtà għall-operazzjonijiet ta’ assemblaġġ
            
               1.   L-operaturi tal-istabbilimenti approvati għall-operazzjonijiet ta’ assemblaġġ għandhom jiżguraw li
               
                           (a)
                        
                        
                           l-istabbiliment jew iż-żoni ta’ akkomodazzjoni tal-annimali epidemjoloġikament separati fi ħdan l-istabbiliment jitbattlu mill-annimali u jitnaddfu u jiġu ddiżinfettati f’intervalli regolari ta’ mhux aktar minn 14-il jum ta’ okkupazzjoni bla interruzzjoni;
                        
                     
                           (b)
                        
                        
                           it-tajers tal-mezzi tat-trasport, li minnhom ikunu tħattew jew li fuqhom ikunu tgħabbew l-annimali, jiġu ddiżinfettati qabel jitilqu mill-istabbiliment.
                        
                     
            
               2.   L-operaturi li jwettqu operazzjonijiet ta’ assemblaġġ ta’ ungulati jew pollam miżmuma fuq il-mezzi tat-trasport għandhom jiżguraw li t-tajers tal-mezzi tat-trasport jiġu ddiżinfettati qabel jitilqu mill-istabbiliment tal-oriġini.
            
         
         
            Artikolu 46
            Derogi għall-movimenti ta’ ungulati għal wirjiet u avvenimenti sportivi, kulturali u simili
            
               1.   Il-kundizzjonijiet stipulati fl-Artikoli 126(2) u 134(b) tar-Regolament (UE) 2016/429 u fl-Artikoli 43, 44 u 45 ta’ dan ir-Regolament ma għandhomx japplikaw għall-moviment tal-ungulati miżmuma lejn Stat Membru ieħor għall-iskop tal-parteċipazzjoni f’wirjiet u avvenimenti sportivi, kulturali u simili.
            
            
               2.   Il-permess mill-Istat Membru msemmi fit-tieni subparagrafu tal-Artikolu 133(2) tar-Regolament (UE) 2016/429 ma għandux ikun meħtieġ meta l-annimali ekwini rreġistrati u ċċertifikati individwalment jikkondividu mezz tat-trasport sabiex jiġu ttrasportati lejn Stat Membru ieħor sabiex jipparteċipaw fi kwalunkwe waħda mill-attivitajiet imsemmija fil-paragrafu 1.
            
         
         
            KAPITOLU 5
         
         
            
               Rekwiżiti għall-movimenti ta’ annimali terrestri miżmuma, għajr ungulati u pollam miżmuma, u għall-movimenti ta’ bajd għat-tifqis ta’ għasafar miżmuma lejn Stati Membri oħrajn
            
         
         
            Taqsima 1
         
         
            
               Primati
            
         
         
            Artikolu 47
            Rekwiżiti għall-movimenti ta’ primati lejn Stati Membri oħrajn
            L-operaturi għandhom iċaqilqu biss il-primati lejn Stat Membru ieħor meta l-annimali
            jew
            
                        1.
                     
                     
                        ikunu nżammu fi stabbiliment konfinat u jiġu ttrasportati lejn stabbiliment konfinat fl-Istat Membru tad-destinazzjoni f’konformità mar-rekwiżiti fl-Artikolu 64(1);
                        jew
                     
                  
                        2.
                     
                     
                        ikunu ġejjin minn stabbiliment għajr stabbiliment konfinat u jiġu ttrasportati lejn stabbiliment konfinat fl-Istat Membru tad-destinazzjoni f’konformità mar-rekwiżiti tal-Artikolu 63(2)(b).
                     
                  
         
            Taqsima 2
         
         
            
               Naħal tal-għasel u naħal bagħli
            
         
         
            Artikolu 48
            Rekwiżiti rigward il-moviment tan-naħal tal-għasel lejn Stati Membri oħrajn
            L-operaturi għandhom iċaqilqu biss in-naħal tal-għasel fi kwalunkwe stadju taċ-ċiklu tal-ħajja tiegħu, inkluż id-duqqajs tan-naħal tal-għasel, lejn Stati Membri oħrajn meta jiġu ssodisfati r-rekwiżiti li ġejjin:
            
                        (a)
                     
                     
                        l-annimali u l-kaxex tan-naħal tal-oriġini ma jurux sinjali ta’ pesta Amerikana, infestazzjoni bl-Aethina tumida (ħanfusa żgħira tal-ġabsala) jew infestazzjoni bi Tropilaelaps spp.;
                     
                  
                        (b)
                     
                     
                        ikunu ġejjin minn miġbħa li tinsab fiċ-ċentru ta’ ċirku b’raġġ ta’ mill-inqas:
                        
                                    (i)
                                 
                                 
                                    3 km, fejn ma tkunx ġiet irrapportata l-pesta Amerikana matul l-aħħar 30 jum qabel it-tluq u mingħajr restrizzjoni minħabba tifqigħa tal-pesta Amerikana;
                                 
                              
                                    (ii)
                                 
                                 
                                    100 km, fejn ma tkunx ġiet irrapportata infestazzjoni bl-Aethina tumida (ħanfusa żgħira tal-ġabsala) u mingħajr restrizzjoni minħabba każ suspettat jew l-okkorrenza kkonfermata ta’ infestazzjoni bl-Aethina tumida (ħanfusa żgħira tal-ġabsala), sakemm ma tkunx prevista deroga fl-Artikolu 49;
                                 
                              
                                    (iii)
                                 
                                 
                                    100 km, fejn ma tkunx ġiet irrapportata infestazzjoni bi Tropilaelaps spp. u mingħajr restrizzjoni minħabba każ suspettat jew l-okkorrenza kkonfermata ta’ infestazzjoni bi Tropilaelaps spp..
                                 
                              
                  
         
            Artikolu 49
            Deroga għall-moviment tal-irġejjen tan-naħal tal-għasel lejn Stati Membri oħrajn
            B’deroga mill-Artikolu 48(b)(ii), l-operaturi jistgħu jċaqilqu l-irġejjen tan-naħal tal-għasel meta dawk l-annimali jissodisfaw ir-rekwiżiti tal-Artikolu 48(a), (b)(i) u (iii) u r-rekwiżiti li ġejjin:
            
                        (a)
                     
                     
                        fil-miġbħa tal-oriġini ma tkunx ġiet irrapportata infestazzjoni bl-Aethina tumida (ħanfusa żgħira tal-ġabsala) u dik il-miġbħa tkun tinsab f’distanza ta’ mill-inqas 30 km mil-limiti ta’ żona ta’ protezzjoni f’raġġ ta’ mill-inqas 20 km stabbilit mill-awtorità kompetenti madwar okkorrenza kkonfermata ta’ infestazzjoni bl-Aethina tumida (ħanfusa żgħira tal-ġabsala);
                     
                  
                        (b)
                     
                     
                        il-miġbħa tal-oriġini ma tkunx tinsab f’żona ristretta minn miżuri protettivi stabbiliti mill-Unjoni minħabba l-okkorrenza kkonfermata ta’ infestazzjoni bl-Aethina tumida (ħanfusa żgħira tal-ġabsala);
                     
                  
                        (c)
                     
                     
                        il-miġbħa tal-oriġini tkun tinsab f’żona fejn is-sorveljanza annwali għas-sejbien ta’ infestazzjoni bl-Aethina tumida (ħanfusa żgħira tal-ġabsala) mill-awtorità kompetenti tkun għadha għaddejja sabiex jiġi pprovdut livell ta’ kunfidenza ta’ mill-inqas 95 % għas-sejbien ta’ infestazzjoni bl-Aethina tumida (ħanfusa żgħira tal-ġabsala) jekk mill-inqas 2 % tal-imġiebaħ ikunu ġew infestati;
                     
                  
                        (d)
                     
                     
                        il-miġbħa tal-oriġini tiġi spezzjonata kull xahar matul l-istaġun tal-produzzjoni mill-awtorità kompetenti b’riżultati negattivi sabiex jiġi pprovdut livell ta’ kunfidenza ta’ mill-inqas 95 % għas-sejbien ta’ infestazzjoni bl-Aethina tumida (ħanfusa żgħira tal-ġabsala) jekk mill-inqas 2 % tal-imġiebaħ ikunu ġew infestati;
                     
                  
                        (e)
                     
                     
                        ikunu nżammu f’gaġġa individwalment b’massimu ta’ 20 attendent ta’ akkumpanjament.
                     
                  
         
            Artikolu 50
            Rekwiżiti addizzjonali fir-rigward ta’ infestazzjoni b’Varroa spp. għall-moviment ta’ naħal tal-għasel lejn Stati Membri oħrajn
            L-operaturi għandhom iċaqilqu biss in-naħal tal-għasel fi kwalunkwe stadju taċ-ċiklu tal-ħajja tiegħu, inkluż id-duqqajs tan-naħal tal-għasel, lejn Stat Membru ieħor jew żona tiegħu bl-istat ta’ ħelsien minn infestazzjoni b’Varroa spp. meta jkun hemm konformità mar-rekwiżiti stabbiliti fl-Artikolu 48 u dment li jiġu ssodisfati r-rekwiżiti li ġejjin:
            
                        (a)
                     
                     
                        ikunu ġejjin minn Stat Membru jew żona tiegħu bl-istat ta’ ħelsien minn infestazzjoni b’Varroa spp.;
                     
                  
                        (b)
                     
                     
                        dan ikun protett kontra infestazzjoni bil-Varroa spp. matul it-trasport.
                     
                  
         
            Artikolu 51
            Rekwiżiti għall-moviment ta’ naħal bagħli lejn Stati Membri oħrajn
            L-operaturi għandhom iċaqilqu biss in-naħal bagħli għal Stati Membri oħrajn meta jiġu ssodisfati r-rekwiżiti li ġejjin:
            
                        (a)
                     
                     
                        ma jurix sinjali ta’ infestazzjoni bl-Aethina tumida (ħanfusa żgħira tal-ġabsala);
                     
                  
                        (b)
                     
                     
                        ikun ġej minn stabbiliment li jinsab fiċ-ċentru ta’ ċirku madwar l-istabbiliment b’raġġ ta’ mill-inqas 100 km, fejn ma tkunx ġiet irrapportata infestazzjoni bl-Aethina tumida (ħanfusa żgħira tal-ġabsala) u mingħajr restrizzjoni minħabba każ suspettat jew l-okkorrenza kkonfermata ta’ infestazzjoni bl-Aethina tumida (ħanfusa żgħira tal-ġabsala). Dawn ir-rekwiżiti ma għandhomx japplikaw għan-naħal bagħli minn stabbilimenti tal-produzzjoni ambjentalment iżolati li jiġi mċaqlaq f’konformità mal-Artikolu 52.
                     
                  
         
            Artikolu 52
            Deroga għall-moviment ta’ naħal bagħli minn stabbilimenti tal-produzzjoni ambjentalment iżolati għan-naħal bagħli lejn Stati Membri oħrajn
            B’deroga mill-Artikolu 51(b), l-operaturi jistgħu jċaqilqu n-naħal bagħli minn stabbilimenti tal-produzzjoni ambjentalment iżolati għan-naħal bagħli lejn Stati Membri oħrajn meta jkun hemm konformità mal-Artikolu 51(a) u dment li jiġu ssodisfati r-rekwiżiti li ġejjin:
            
                        (a)
                     
                     
                        ikun trabba iżolat f’unitajiet epidemjoloġiċi separati b’kull kolonja f’kontenitur magħluq li kien ġdid jew li tnaddaf u ġie ddiżinfettat qabel l-użu;
                     
                  
                        (b)
                     
                     
                        l-istħarriġiet regolari fuq l-unità epidemjoloġika mwettqa f’konformità mal-proċeduri operattivi standard bil-miktub ma jkunux sabu l-infestazzjoni bl-Aethina tumida (ħanfusa żgħira tal-ġabsala) fl-unità epidemjoloġika.
                     
                  
         
            Taqsima 3
         
         
            
               Klieb, qtates u inmsa
            
         
         
            Artikolu 53
            Rekwiżiti għall-moviment ta’ klieb, qtates u inmsa lejn Stati Membri oħrajn
            L-operaturi għandhom iċaqilqu biss il-klieb, il-qtates u l-inmsa lejn Stat Membru ieħor meta jiġu ssodisfati r-rekwiżiti li ġejjin:
            
                        (a)
                     
                     
                        l-annimali jiġu identifikati individwalment:
                        jew
                        
                                    (i)
                                 
                                 
                                    f’konformità mal-Artikolu 70 tar-Regolament Delegat (UE) 2019/2035;
                                    jew
                                 
                              
                                    (ii)
                                 
                                 
                                    permezz ta’ tatwaġġ li jista’ jinqara b’mod ċar u li kien applikat qabel it-3 ta’ Lulju 2011;
                                 
                              
                  
                        (b)
                     
                     
                        l-annimali jkunu akkumpanjati minn dokument ta’ identifikazzjoni individwali kif previst fl-Artikolu 71 tar-Regolament Delegat (UE) 2019/2035 li jiddokumenta li
                        
                                    (i)
                                 
                                 
                                    l-annimal identifikat ikun ġej minn stabbiliment fejn ma tkunx ġiet irrapportata infezzjoni bil-virus tar-rabja f’annimali terrestri miżmuma matul l-aħħar 30 jum qabel it-tluq, u jkun ingħata kors primarju komplet ta’ tilqimiet kontra r-rabja mill-inqas 21 jum qabel il-moviment, jew ikun tlaqqam mill-ġdid kontra r-rabja f’konformità mar-rekwiżiti ta’ validità stabbiliti fil-Parti 1 tal-Anness VII. Dan ir-rekwiżit ma għandux japplika għall-klieb, il-qtates u l-inmsa mċaqilqa f’konformità mal-Artikolu 54(1) u (2);
                                 
                              
                                    (ii)
                                 
                                 
                                    fil-każ tal-klieb, ikunu ġew soġġetti għall-miżuri ta’ mitigazzjoni tar-riskji għal infestazzjoni b’Echinococcus multilocularis f’konformità mal-Parti 2(1) tal-Anness VII u, fejn applikabbli, fil-każ ta’ klieb, qtates jew inmsa, għal mard ieħor f’konformità mal-Parti 2(3) tal-Anness VII fi ħdan il-perjodu meħtieġ stabbilit hemmhekk qabel jidħlu fi Stat Membru jew żona tiegħu eliġibbli sabiex ikunu jirrikjedu l-applikazzjoni ta’ dawk il-miżuri. Dan ir-rekwiżit ma għandux japplika għall-klieb, il-qtates u l-inmsa mċaqilqa f’konformità mal-Artikolu 54(2).
                                 
                              
                  
         
            Artikolu 54
            Deroga mir-rekwiżiti dwar it-tilqim kontra r-rabja u t-trattament kontra l-infestazzjoni bl-Echinococcus multilocaris
            
               1.   B’deroga mill-Artikolu 53(b)(i), l-operaturi jistgħu jċaqilqu l-klieb, il-qtates u l-inmsa li għandhom inqas minn 12-il ġimgħa u li ma ngħataw ebda tilqima kontra r-rabja, jew li għandhom bejn 12-il ġimgħa u 16-il ġimgħa u ngħataw tilqima kontra r-rabja, iżda li sa issa għadhom ma jissodisfawx ir-rekwiżiti stabbiliti fil-Parti 1 tal-Anness VII għal Stat Membru ieħor dment li:
               
                           (a)
                        
                        
                           l-Istat Membru tad-destinazzjoni jkun awtorizza tali movimenti b’mod ġenerali u jkun informa lill-pubbliku fuq sit web iddedikat li tali movimenti huma awtorizzati; kif ukoll
                        
                     
                           (b)
                        
                        
                           tkun issodisfata waħda mill-kundizzjonijiet li ġejjin:
                           
                                       (i)
                                    
                                    
                                       iċ-ċertifikat tas-saħħa tal-annimali msemmi fl-Artikolu 86 ikun ikkomplementat minn dikjarazzjoni tal-operatur li tiddikjara li, mit-twelid sal-ħin tat-tluq, l-annimali ma kellhom ebda kuntatt ma’ annimali terrestri miżmuma taħt suspett ta’ infezzjoni bil-virus tar-rabja jew ma’ annimali selvaġġi tal-ispeċijiet elenkati għal infezzjoni bil-virus tar-rabja;
                                       jew
                                    
                                 
                                       (ii)
                                    
                                    
                                       ikun jista’ jiġi stabbilit mid-dokument ta’ identifikazzjoni tal-omm, li fuqha jkunu għadhom jiddependu l-annimali msemmija f’dan il-paragrafu, li, qabel it-twelid tagħhom, l-omm tkun ingħatat tilqima kontra r-rabja li kienet konformi mar-rekwiżiti ta’ validità stabbiliti fil-Parti 1 tal-Anness VII.
                                    
                                 
                     
            
               2.   B’deroga mill-Artikolu 53(b)(i) u (ii), l-operaturi jistgħu jċaqilqu l-klieb, il-qtates u l-inmsa mhux imlaqqmin kontra r-rabja u l-klieb li ma ngħatawx trattament kontra infestazzjoni bl-Echinococcus multilocularis permezz ta’ trasport dirett lejn stabbiliment konfinat.
            
         
         
            Artikolu 55
            L-obbligu ta’ indokratur tal-annimali domestiċi għall-movimenti ta’ klieb, qtates u inmsa, għajr movimenti mhux kummerċjali
            Meta ma jkunx jista’ jsir moviment mhux kummerċjali ta’ klieb, qtates jew inmsa miżmuma bħala annimali domestiċi fid-djar f’konformità mal-kundizzjonijiet stipulati fl-Artikolu 245(2) jew fl-Artikolu 246(1) u (2) tar-Regolament (UE) 2016/429, l-indokraturi tal-annimali domestiċi għandhom iċaqilqu biss il-klieb, il-qtates u l-inmsa miżmuma bħala annimali domestiċi fid-djar għal Stat Membru ieħor meta jiġu ssodisfati r-rekwiżiti li ġejjin:
            
                        (a)
                     
                     
                        l-annimali jiġu identifikati individwalment:
                        jew
                        
                                    (i)
                                 
                                 
                                    f’konformità mal-Artikolu 70 tar-Regolament Delegat (UE) 2019/2035;
                                    jew
                                 
                              
                                    (ii)
                                 
                                 
                                    permezz ta’ tatwaġġ li jista’ jinqara b’mod ċar u li kien applikat qabel it-3 ta’ Lulju 2011;
                                 
                              
                  
                        (b)
                     
                     
                        l-annimali jkunu akkumpanjati minn dokument ta’ identifikazzjoni individwali kif previst fl-Artikolu 71 tar-Regolament Delegat (UE) 2019/2035 li jiddokumenta li
                        
                                    (i)
                                 
                                 
                                    l-annimal identifikat ikun ingħata kors primarju komplet ta’ tilqimiet kontra r-rabja mill-inqas 21 jum qabel it-tluq, jew ikun tlaqqam mill-ġdid kontra r-rabja f’konformità mar-rekwiżiti ta’ validità stabbiliti fil-Parti 1 tal-Anness VII. Din id-dispożizzjoni ma għandhiex tapplika għall-klieb, il-qtates u l-inmsa mċaqilqa f’konformità mal-kundizzjonijiet fl-Artikolu 56.
                                 
                              
                                    (ii)
                                 
                                 
                                    fil-każ tal-klieb, ikunu ġew soġġetti għall-miżuri ta’ mitigazzjoni tar-riskji għal infestazzjoni b’Echinococcus multilocularis f’konformità mal-Parti 2(1) tal-Anness VII u, fejn applikabbli, fil-każ ta’ klieb, qtates jew inmsa, għal mard ieħor f’konformità mal-Parti 2(3) tal-Anness VII fi ħdan il-perjodu meħtieġ stabbilit hemmhekk qabel jidħlu fi Stat Membru jew żona tiegħu eliġibbli sabiex ikunu jirrikjedu l-applikazzjoni ta’ dawk il-miżuri.
                                 
                              
                  
         
            Artikolu 56
            Deroga mir-rekwiżit tat-tilqim kontra r-rabja għall-movimenti ta’ klieb, qtates u inmsa, għajr movimenti mhux kummerċjali
            B’deroga mill-Artikolu 55(b)(i), l-indokraturi tal-annimali domestiċi jistgħu jċaqilqu l-klieb, il-qtates u l-inmsa ta’ inqas minn 12-il ġimgħa li ma jkunux ingħataw tilqima kontra r-rabja, jew il-klieb, il-qtates u l-inmsa ta’ bejn 12 u 16-il ġimgħa li jkunu ngħataw tilqima kontra r-rabja, iżda li jkunu għadhom ma jissodisfawx ir-rekwiżiti tal-validità stabbiliti fil-Parti 1 tal-Anness VII, miżmuma bħala annimali domestiċi f’unitajiet domestiċi lejn Stat Membru ieħor, dment li
            
                        (a)
                     
                     
                        l-Istat Membru tad-destinazzjoni jkun awtorizza tali movimenti b’mod ġenerali u jkun informa lill-pubbliku fuq sit web iddedikat li tali movimenti huma awtorizzati; kif ukoll
                     
                  
                        (b)
                     
                     
                        tkun issodisfata waħda mill-kundizzjonijiet li ġejjin:
                        
                                    (i)
                                 
                                 
                                    iċ-ċertifikat tas-saħħa tal-annimali msemmi fl-Artikolu 86 ikun ikkomplementat minn dikjarazzjoni tal-indokratur tal-annimali domestiċi li tiddikjara li, mit-twelid sal-ħin tat-tluq tal-annimali, dawn ma kellhom ebda kuntatt ma’ annimali terrestri miżmuma taħt suspett ta’ infezzjoni bil-virus tar-rabja jew ma’ annimali selvaġġi tal-ispeċijiet elenkati għal infezzjoni bil-virus tar-rabja;
                                    jew
                                 
                              
                                    (ii)
                                 
                                 
                                    ikun jista’ jiġi stabbilit mid-dokument ta’ identifikazzjoni tal-omm, li fuqha jkunu għadhom jiddependu l-annimali msemmija f’dan il-paragrafu, li, qabel it-twelid tagħhom, l-omm tkun ingħatat tilqima kontra r-rabja li kienet konformi mar-rekwiżiti ta’ validità stabbiliti fil-Parti 1 tal-Anness VII.
                                 
                              
                  
         
            Artikolu 57
            Obbligu ta’ informazzjoni tal-awtoritajiet kompetenti fir-rigward ta’ deroga mir-rekwiżit għat-tilqim kontra r-rabja għal klieb, qtates u inmsa
            L-Istati Membri għandhom jagħmlu disponibbli lill-pubbliku l-informazzjoni dwar l-aċċettazzjoni b’mod ġenerali tal-klieb, tal-qtates u tal-inmsa ta’ inqas minn 12-il ġimgħa li ma jkunux ingħataw tilqima kontra r-rabja, jew il-klieb, il-qtates u l-inmsa ta’ bejn 12 u 16-il ġimgħa li jkunu ngħataw tilqima kontra r-rabja, iżda li jkunu għadhom ma jissodisfawx ir-rekwiżiti tal-validità stabbiliti fil-Parti 1 tal-Anness VII imsemmija fl-Artikolu 54(1)(a) u fl-Artikolu 56(a) li ġejjin minn Stati Membri oħrajn.
         
         
            Taqsima 4
         
         
            
               Karnivori oħrajn
            
         
         
            Artikolu 58
            Rekwiżiti għall-moviment ta’ karnivori oħrajn lejn Stati Membri oħrajn
            
               1.   L-operaturi għandhom iċaqilqu biss karnivori oħrajn għal Stat Membru ieħor meta dawk il-karnivori l-oħrajn jissodisfaw ir-rekwiżiti li ġejjin:
               
                           (a)
                        
                        
                           l-annimali jkunu ġew identifikati individwalment jew identifikati bħala grupp ta’ annimali tal-istess speċi miżmuma flimkien matul il-moviment lejn id-destinazzjoni;
                        
                     
                           (b)
                        
                        
                           l-annimali jkunu ġejjin minn stabbiliment fejn ma tkun ġiet irrapportata l-ebda infezzjoni bil-virus tar-rabja f’annimali terrestri miżmuma matul l-aħħar 30 jum qabel it-tluq;
                        
                     
                           (c)
                        
                        
                           l-annimali jkunu ngħataw kors primarju komplet ta’ tilqimiet kontra r-rabja mill-inqas 21 jum qabel it-tluq, jew ikunu tlaqqmu mill-ġdid kontra r-rabja f’konformità mar-rekwiżiti ta’ validità stabbiliti fil-Parti 1 tal-Anness VII;
                        
                     
                           (d)
                        
                        
                           fil-każ tal-kanidi, l-annimali jkunu ġew soġġetti għall-miżuri ta’ mitigazzjoni tar-riskji għal infestazzjoni bl-Echinococcus multilocularis f’konformità mal-Parti 2(2) tal-Anness VII fi ħdan il-perjodu meħtieġ stabbilit hemmhekk qabel jidħlu fi Stat Membru jew żona tiegħu eliġibbli sabiex ikunu jirrikjedu l-applikazzjoni ta’ dawk il-miżuri;
                        
                     
                           (e)
                        
                        
                           safejn ikunu ġew adottati miżuri skont ir-Regolament (UE) 2016/429 għal infezzjoni oħra minbarra r-rabja elenkata għall-karnivori jew għal ċerti speċijiet ta’ karnivori, l-annimali tal-ispeċijiet inklużi f’dawk il-miżuri jkunu ġew soġġetti għall-miżuri ta’ mitigazzjoni tar-riskji f’konformità mal-Parti 2(3) tal-Anness VII għal dawk l-ispeċijiet ta’ karnivori fi ħdan il-perjodu meħtieġ stabbilit hemmhekk qabel jidħlu fi Stat Membru jew żona tiegħu eliġibbli sabiex ikunu jirrikjedu l-applikazzjoni ta’ dawk il-miżuri għall-annimali li jappartjenu għal dawk l-ispeċijiet ta’ karnivori.
                        
                     
            
               2.   B’deroga mill-paragrafu 1(c) u (d), l-operaturi jistgħu jċaqilqu karnivori oħrajn mhux imlaqqmin kontra r-rabja u kanidi mhux ittrattati kontra infestazzjoni bl-Echinococcus multilocularis meta l-annimali jiġu ttrasportati direttament lejn
               
                           (a)
                        
                        
                           stabbiliment konfinat;
                           jew
                        
                     
                           (b)
                        
                        
                           stabbiliment fejn dawn l-annimali jinżammu bħala annimali tal-pil kif definiti fil-punt (1) tal-Anness I tar-Regolament tal-Kummissjoni (UE) Nru 142/2011 (17).
                        
                     
         
         
            Taqsima 5
         
         
            
               Għasafar miżmuma u bajd għat-tifqis ta’ għasafar miżmuma
            
         
         
            Artikolu 59
            Rekwiżiti għall-movimenti ta’ għasafar miżmuma
            
               1.   L-operaturi għandhom iċaqilqu biss għasafar miżmuma oħrajn minbarra l-psittaċidi għal Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           l-annimali kienu kontinwament residenti fi stabbiliment irreġistrat jew konfinat mit-tifqis jew għal mill-inqas 21 jum qabel it-tluq;
                        
                     
                           (b)
                        
                        
                           l-annimali jkunu ġejjin minn qatgħat li ma juru l-ebda sinjal kliniku jew suspett tal-mard elenkat rilevanti għall-ispeċi;
                        
                     
                           (c)
                        
                        
                           l-annimali ma juru l-ebda sinjal kliniku jew suspett tal-mard elenkat rilevanti għall-ispeċi;
                        
                     
                           (d)
                        
                        
                           f’każ li l-annimali jkunu daħlu fl-Unjoni minn pajjiż terz jew territorju jew żona tiegħu, ikunu nżammu fi kwarantina f’konformità mar-rekwiżiti għad-dħul fl-Unjoni fl-istabbiliment ta’ kwarantina approvat tad-destinazzjoni fl-Unjoni;
                        
                     
                           (e)
                        
                        
                           fil-każ tal-ħamiem, l-annimali jkunu tlaqqmu kontra infezzjoni bil-virus tal-marda ta’ Newcastle u jkunu ġejjin minn stabbiliment fejn isir tilqim kontra infezzjoni bil-virus tal-marda ta’ Newcastle;
                        
                     
                           (f)
                        
                        
                           ir-rekwiżiti rilevanti relatati mat-tilqim kif previst fl-Artikoli 61 u 62.
                        
                     
            
               2.   L-operaturi għandhom iċaqilqu biss il-psittaċidi għal Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           jiġu ssodisfati l-kundizzjonijiet previsti fil-paragrafu 1;
                        
                     
                           (b)
                        
                        
                           l-annimali jkunu ġejjin minn stabbiliment fejn ma tkunx ġiet ikkonfermata l-klamidjożi tat-tjur matul l-aħħar 60 jum qabel it-tluq u li, f’każ li tkun ġiet ikkonfermata l-klamidjożi tat-tjur matul l-aħħar 6 xhur qabel it-tluq, ikunu ġew applikati l-miżuri li ġejjin:
                           
                                       (i)
                                    
                                    
                                       l-għasafar infettati u l-għasafar li x’aktarx ikunu infettati jkunu ngħataw trattament;
                                    
                                 
                                       (ii)
                                    
                                    
                                       wara t-tlestija tat-trattament, ikunu nstabu negattivi f’testijiet tal-laboratorju għall-klamidjożi tat-tjur;
                                    
                                 
                                       (iii)
                                    
                                    
                                       wara t-tlestija tat-trattament, l-istabbiliment ikun tnaddaf u ġie ddiżinfettat;
                                    
                                 
                                       (iv)
                                    
                                    
                                       ikunu għaddew mill-inqas 60 jum mit-tlestija tat-tindif u tad-diżinfezzjoni msemmija fil-punt (iii);
                                    
                                 
                     
                           (c)
                        
                        
                           f’każ li l-annimali kienu f’kuntatt mal-għasafar miżmuma minn stabbilimenti fejn saret dijanjożi tal-klamidjożi tat-tjur matul l-aħħar 60 jum qabel it-tluq, jinstabu negattivi f’testijiet tal-laboratorju għall-klamidjożi tat-tjur imwettqa mill-inqas 14-il jum wara l-kuntatt;
                        
                     
                           (d)
                        
                        
                           l-annimali jiġu identifikati f’konformità mal-Artikolu 76 tar-Regolament Delegat (UE) 2019/2035.
                        
                     
         
         
            Artikolu 60
            Rekwiżiti għall-movimenti ta’ bajd għat-tifqis ta’ għasafar miżmuma
            L-operaturi għandhom iċaqilqu biss il-bajd għat-tifqis ta’ għasafar miżmuma għal Stat Membru ieħor meta dak il-bajd jissodisfa r-rekwiżiti li ġejjin:
            
                        (a)
                     
                     
                        ikun ġej minn stabbiliment irreġistrat jew konfinat;
                     
                  
                        (b)
                     
                     
                        ikun ġej minn qatgħat li jkunu nżammu fi stabbiliment irreġistrat jew konfinat;
                     
                  
                        (c)
                     
                     
                        ikun ġej minn qatgħat li ma juru l-ebda sinjal kliniku jew suspett tal-mard elenkat rilevanti għall-ispeċi;
                     
                  
                        (d)
                     
                     
                        jissodisfa r-rekwiżiti rilevanti relatati mat-tilqim kif previst fl-Artikoli 61 u 62.
                     
                  
         
            Artikolu 61
            Rekwiżiti fir-rigward ta’ tilqim kontra infezzjoni bil-virus tal-marda ta’ Newcastle
            Fil-każ fejn l-għasafar miżmuma, il-bajd għat-tifqis tal-għasafar miżmuma jew il-qatgħat tal-oriġini tal-bajd għat-tifqis ikunu tlaqqmu kontra infezzjoni bil-virus tal-marda ta’ Newcastle b’vaċċini li mhumiex vaċċini inattivati, il-vaċċini amministrati għandhom jissodisfaw il-kriterji tal-Anness VI.
         
         
            Artikolu 62
            Rekwiżiti għall-movimenti ta’ għasafar miżmuma u bajd għat-tifqis ta’ għasafar miżmuma lejn Stat Membru jew żona tiegħu bl-istat ta’ ħelsien mill-infezzjoni bil-virus tal-marda ta’ Newcastle mingħajr tilqim
            L-operaturi għandhom iċaqilqu biss l-għasafar miżmuma tal-ispeċi galliformi u l-bajd għat-tifqis tal-għasafar miżmuma tal-ispeċi galliformi minn Stat Membru jew żona tiegħu li ma għandhomx l-istat ta’ ħelsien mill-infezzjoni bil-virus tal-marda ta’ Newcastle mingħajr tilqim għal Stat Membru jew żona tiegħu li għandhom l-istat ta’ ħelsien mill-infezzjoni bil-virus tal-marda ta’ Newcastle mingħajr tilqim meta jiġu ssodisfati r-rekwiżiti tal-Artikoli 59 sa 61 għall-komodità speċifika u meta dawk l-annimali u l-bajd għat-tifqis jissodisfaw ir-rekwiżiti li ġejjin fir-rigward ta’ infezzjoni bil-virus tal-marda ta’ Newcastle:
            
                        (a)
                     
                     
                        fil-każ ta’ għasafar miżmuma:
                        
                                    (i)
                                 
                                 
                                    l-annimali ma jkunux imlaqqmin kontra infezzjoni bil-virus tal-marda ta’ Newcastle;
                                 
                              
                                    (ii)
                                 
                                 
                                    l-annimali jkunu ġew iżolati għal 14-il jum qabel it-tluq, fl-istabbiliment tal-oriġini taħt is-superviżjoni ta’ veterinarju uffiċjali jew fi stabbiliment ta’ kwarantina approvat, fejn:
                                    
                                                —
                                             
                                             
                                                ma jkunux tlaqqmu għasafar miżmuma kontra l-infezzjoni bil-virus tal-marda ta’ Newcastle matul l-aħħar 21 jum qabel it-tluq;
                                             
                                          
                                                —
                                             
                                             
                                                ma jkunux ġew introdotti għasafar oħrajn matul l-aħħar 21 jum qabel it-tluq;
                                             
                                          
                                                —
                                             
                                             
                                                ma jkun sar l-ebda tilqim fl-istabbiliment ta’ kwarantina;
                                             
                                          
                              
                                    (iii)
                                 
                                 
                                    l-annimali jkunu ttestjaw negattiv, matul l-aħħar 14-il jum qabel it-tluq, għal testijiet seroloġiċi għas-sejbien ta’ antikorpi kontra l-virus tal-marda ta’ Newcastle, imwettqa fuq kampjuni tad-demm f’livell li jagħti 95 % kunfidenza li tinstab infezzjoni bi prevalenza ta’ 5 %;
                                 
                              
                  
                        (b)
                     
                     
                        fil-każ tal-bajd għat-tifqis ta’ għasafar miżmuma:
                        
                                    (i)
                                 
                                 
                                    ma jkunux imlaqqmin kontra infezzjoni bil-virus tal-marda ta’ Newcastle;
                                 
                              
                                    (ii)
                                 
                                 
                                    ikunu ġejjin minn qatgħat li:
                                    jew
                                    
                                                —
                                             
                                             
                                                ma jkunux imlaqqmin kontra infezzjoni bil-virus tal-marda ta’ Newcastle;
                                                jew
                                             
                                          
                                                —
                                             
                                             
                                                ikunu mlaqqmin kontra infezzjoni bil-virus tal-marda ta’ Newcastle bl-użu ta’ vaċċini inattivati;
                                                jew
                                             
                                          
                                                —
                                             
                                             
                                                ikunu mlaqqmin kontra infezzjoni bil-virus tal-marda ta’ Newcastle bl-użu ta’ vaċċini ħajjin li jissodisfaw il-kriterji fl-Anness VI u jkun sar tilqim mill-inqas 30 jum qabel il-ġbir tal-bajd għat-tifqis.
                                             
                                          
                              
                  
         
            KAPITOLU 6
         
         
            
               Rekwiżiti għall-movimenti ta’ annimali terrestri miżmuma fi stabbilimenti konfinati
            
         
         
            Artikolu 63
            Rekwiżiti għall-movimenti ta’ annimali terrestri miżmuma minn stabbilimenti oħrajn minbarra stabbilimenti konfinati lejn stabbiliment konfinat
            
               1.   L-operaturi għandhom iċaqilqu biss l-annimali terrestri miżmuma, minbarra l-primati, li jiġu minn stabbilimenti oħrajn minbarra stabbiliment konfinat lejn stabbiliment konfinat f’konformità mar-rekwiżiti li ġejjin:
               
                           (a)
                        
                        
                           l-annimali jkunu soġġetti għal kwarantina għal perjodu xieraq għall-mard elenkat għall-ispeċijiet li għandhom jiġu mċaqilqa u, fi kwalunkwe każ, ta’ mill-inqas 30 jum u matul dan il-perjodu jinżammu:
                           jew
                           
                                       (i)
                                    
                                    
                                       qabel il-moviment tagħhom, fi stabbiliment ta’ kwarantina approvat jew f’faċilitajiet ta’ kwarantina ta’ stabbiliment konfinat ieħor;
                                       jew
                                    
                                 
                                       (ii)
                                    
                                    
                                       wara l-moviment tagħhom, f’faċilità ta’ kwarantina tal-istabbiliment konfinat tad-destinazzjoni finali;
                                    
                                 
                     
                           (b)
                        
                        
                           l-annimali ma juru l-ebda sinjal kliniku jew suspett tal-mard elenkat għall-ispeċijiet fil-ħin tal-moviment;
                        
                     
                           (c)
                        
                        
                           l-annimali jissodisfaw ir-rekwiżiti għall-identifikazzjoni stipulati fir-Regolament Delegat (UE) 2019/2035 relevanti għall-ispeċi;
                        
                     
                           (d)
                        
                        
                           l-annimali jissodisfaw ir-rekwiżiti għat-tilqim, it-trattament jew l-ittestjar stipulati f’dan ir-Regolament applikabbli għall-moviment tal-annimali.
                        
                     
            
               2.   L-operaturi għandhom iċaqilqu biss il-primati miżmuma lejn stabbiliment konfinat f’konformità mar-regoli li huma mill-inqas stretti daqs dawk imsemmija fil-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE), l-Edizzjoni tal-2018, fl-Artikoli 5.9.1 sa 5.9.5 fir-rigward tal-miżuri ta’ kwarantina applikabbli għall-primati u fl-Artikolu 6.12.4 fir-rigward tar-rekwiżiti ta’ kwarantina għall-primati minn ambjent mhux ikkontrollat, u tali moviment kien awtorizzat
               
                           (a)
                        
                        
                           fil-każ tal-moviment fi ħdan Stat Membru, mill-awtorità kompetenti ta’ dak l-Istat Membru,
                           jew
                        
                     
                           (b)
                        
                        
                           fil-każ tal-moviment lejn Stat Membru ieħor, bi ftehim tal-awtorità kompetenti tal-Istat Membru tal-oriġini u tal-awtorità kompetenti tal-Istat Membru tad-destinazzjoni.
                        
                     
         
         
            Artikolu 64
            Rekwiżiti għall-movimenti ta’ annimali terrestri miżmuma minn stabbilimenti konfinati lejn stabbilimenti konfinati fi Stati Membri oħrajn
            
               1.   L-operaturi għandhom iċaqilqu biss l-annimali terrestri miżmuma minn stabbiliment konfinat għal stabbiliment konfinat fi Stat Membru ieħor jekk dawk l-annimali ma jippreżentaw l-ebda riskju sinifikanti għat-tixrid tal-mard li għalih huma elenkati, abbażi tar-riżultati tal-pjan ta’ sorveljanza li jkopri dawk l-annimali.
            
            
               2.   L-operaturi għandhom iċaqilqu biss l-annimali miżmuma li jappartjenu għall-familji ta’ Antilocapridae, Bovidae, Camelidae, Cervidae, Giraffidae, Moschidae jew Tragulidae għal Stat Membru ieħor jew żona tiegħu f’konformità ma’, mill-inqas, wieħed mir-rekwiżiti għal infezzjoni bil-virus tal-ilsien blu (is-serotipi 1-24) stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
            
            
               3.   B’deroga mill-paragrafu 2, l-awtorità kompetenti tal-Istat Membru tal-oriġini tista’ tawtorizza l-moviment ta’ tali annimali li ma jissodisfawx mill-inqas waħda mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu
               
                           (a)
                        
                        
                           bi stat ta’ ħelsien mill-mard jew bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689;
                           jew
                        
                     
                           (b)
                        
                        
                           mingħajr stat ta’ ħelsien mill-mard u mingħajr programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati. Jekk l-Istat Membru tad-destinazzjoni jistabbilixxi l-kundizzjonijiet għall-awtorizzazzjoni ta’ tali moviment, dawk il-kundizzjonijiet għandhom ikunu kwalunkwe waħda mill-kundizzjonijiet imsemmija fil-punti 5 sa 8 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
                        
                     
         
         
            KAPITOLU 7
         
         
            
               Regoli speċjali u eżenzjonijiet
            
         
         
            Artikolu 65
            Regoli speċjali għall-moviment ta’ ċirkli u wirjiet tal-annimali itineranti lejn Stati Membri oħrajn
            
               1.   L-operaturi ta’ ċirkli u wirjiet tal-annimali itineranti għandhom iċaqilqu biss iċ-ċirkli u l-wirjiet tal-annimali tagħhom għal Stat Membru ieħor meta jiġu ssodisfati r-rekwiżiti li ġejjin:
               
                           (a)
                        
                        
                           huma jipprovdu lill-awtorità kompetenti fl-Istat Membru fejn jinsabu ċ-ċirklu jew il-wirja tal-annimali itineranti b’itinerarju tal-moviment maħsub tagħhom lejn Stat Membru ieħor mill-inqas 10 ijiem tax-xogħol qabel it-tluq;
                        
                     
                           (b)
                        
                        
                           id-dokument ta’ moviment imsemmi fl-Artikolu 77 ta r-Regolament Delegat (UE) 2019/2035 li jakkumpanja lill-annimali kollha li għandhom jiġu mċaqilqa jiġi aġġornat kif xieraq,
                           kif ukoll
                           
                                       (i)
                                    
                                    
                                       id-dokument ta’ identifikazzjoni individwali għal kull kelb, qattus u nemes li għandhom jiġu mċaqilqa, imsemmi fl-Artikolu 71 tar-Regolament Delegat (UE) 2019/2035, jimtela kif xieraq bl-informazzjoni msemmija fl-Artikolu 53(b)(i) u (ii);
                                    
                                 
                                       (ii)
                                    
                                    
                                       id-dokument ta’ identifikazzjoni għall-grupp ta’ għasafar miżmuma li għandhom jiġu mċaqilqa, kif imsemmi fl-Artikolu 79 tar-Regolament Delegat (UE) 2019/2035, jiġi aġġornat kif xieraq.
                                    
                                 
                     
                           (c)
                        
                        
                           matul l-aħħar 12-il xahar qabel it-tluq:
                           
                                       (i)
                                    
                                    
                                       l-annimali bovini, ovini, kaprini, kamelidi u ċervidi jkunu ġew soġġetti għal test għal infezzjoni bi Brucella abortus, B. melitensis u B. suis b’wieħed mill-metodi dijanjostiċi previsti fil-Parti 1 tal-Anness I, b’riżultati negattivi;
                                    
                                 
                                       (ii)
                                    
                                    
                                       l-annimali bovini, kaprini u ċervidi jkunu ġew soġġetti għal test għal infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) b’wieħed mill-metodi dijanjostiċi previsti fil-Parti 1 tal-Anness I, b’riżultati negattivi;
                                    
                                 
                                       (iii)
                                    
                                    
                                       il-ħamiem ikun tlaqqam kontra infezzjoni bil-virus tal-marda ta’ Newcastle;
                                    
                                 
                     
                           (d)
                        
                        
                           l-annimali kollha taċ-ċirkli u tal-wirjiet tal-annimali itineranti kienu spezzjonati mill-veterinarju uffiċjali matul il-perjodu ta’ 10 ijiem tax-xogħol qabel it-tluq taċ-ċirklu u l-wirja tal-annimali itineranti u nstabu klinikament f’saħħithom għall-mard elenkat kif applikat għall-ispeċijiet elenkati jew għal kategoriji ta’ annimali.
                        
                     
            
               2.   L-operaturi għandhom iċaqilqu biss l-annimali miżmuma li jappartjenu għall-familji ta’ Antilocapridae, Bovidae, Camelidae, Cervidae, Giraffidae, Moschidae jew Tragulidae għal Stat Membru ieħor jew żona tiegħu f’konformità ma’, mill-inqas, wieħed mir-rekwiżiti għal infezzjoni bil-virus tal-ilsien blu (is-serotipi 1-24) stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
            
            
               3.   B’deroga mill-paragrafu 2, l-awtorità kompetenti tal-Istat Membru tal-oriġini tista’ tawtorizza l-moviment ta’ tali annimali li ma jissodisfawx mill-inqas waħda mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu
               
                           (a)
                        
                        
                           bi stat ta’ ħelsien mill-mard jew bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689;
                           jew
                        
                     
                           (b)
                        
                        
                           mingħajr stat ta’ ħelsien mill-mard u mingħajr programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati. Jekk l-Istat Membru tad-destinazzjoni jistabbilixxi l-kundizzjonijiet għall-awtorizzazzjoni ta’ tali moviment, dawk il-kundizzjonijiet għandhom ikunu kwalunkwe waħda mill-kundizzjonijiet imsemmija fil-punti 5 sa 8 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
                        
                     
         
         
            Artikolu 66
            Obbligu tal-awtorità kompetenti fir-rigward tal-moviment taċ-ċirkli u l-wirjiet tal-annimali itineranti lejn Stati Membri oħrajn
            L-awtorità kompetenti tal-Istat Membru tal-oriġini għandha tiffirma u tittimbra l-itinerarju msemmi fl-Artikolu 65(1)(a) dment li:
            
                        (a)
                     
                     
                        iċ-ċirklu jew il-wirja tal-annimali itineranti ma jkunux soġġetti għal kwalunkwe restrizzjoni tas-saħħa tal-annimali b’rabta ma’ marda elenkata għall-ispeċi ta’ annimal miżmum fiċ-ċirklu u l-wirja tal-annimali itineranti;
                     
                  
                        (b)
                     
                     
                        jiġu mħarsa r-rekwiżiti tas-saħħa tal-annimali stabbiliti fl-Artikolu 65;
                     
                  
                        (c)
                     
                     
                        id-dokumenti ta’ identifikazzjoni kollha li jakkumpanjaw lill-annimali matul il-moviment taċ-ċirklu u l-wirjiet tal-annimali itineranti jiġu aġġornati kif xieraq u l-annimali jissodisfaw ir-rekwiżiti għat-tilqim, it-trattament jew l-ittestjar stipulati f’dan ir-Regolament applikabbli għall-moviment tal-ispeċijiet rilevanti.
                     
                  
         
            Artikolu 67
            Rekwiżiti għall-movimenti ta’ għasafar miżmuma maħsuba għall-wirjiet
            
               1.   L-operaturi għandhom iċaqilqu biss l-għasafar miżmuma lejn wirja fi Stat Membru ieħor meta dawk l-annimali jissodisfaw il-kundizzjonijiet stabbiliti fl-Artikolu 59.
            
            
               2.   L-operatur tal-wirja, minbarra għall-wirjiet tal-kaċċa waqt it-titjir għall-għasafar tal-priża, għandu jiżgura li:
               
                           (a)
                        
                        
                           id-dħul fil-wirja tal-annimali jkun limitat għall-għasafar miżmuma rreġistrati minn qabel għall-parteċipazzjoni fil-wirja;
                        
                     
                           (b)
                        
                        
                           id-dħul fil-wirja tal-għasafar li joriġinaw minn stabbilimenti li jinsabu fl-Istat Membru fejn isseħħ il-wirja ma jipperikolax l-istat ta’ saħħa tal-għasafar li jipparteċipaw fil-wirja billi
                           jew
                           
                                       (i)
                                    
                                    
                                       ikun meħtieġ l-istess stat ta’ saħħa għall-għasafar miżmuma kollha li jipparteċipaw fil-wirja;
                                       jew
                                    
                                 
                                       (ii)
                                    
                                    
                                       l-għasafar miżmuma li joriġinaw mill-Istat Membru fejn issir il-wirja jinżammu f’bini jew kompartimenti separati minn għasafar miżmuma li joriġinaw minn Stati Membri oħrajn;
                                    
                                 
                     
                           (c)
                        
                        
                           veterinarju
                           
                                       (i)
                                    
                                    
                                       iwettaq kontrolli tal-identità fuq l-għasafar miżmuma li jkunu qed jipparteċipaw fil-wirja qabel id-dħul fil-wirja;
                                    
                                 
                                       (ii)
                                    
                                    
                                       jissorvelja l-kundizzjonijiet kliniċi tal-għasafar mad-dħul tagħhom fil-wirja u matulha.
                                    
                                 
                     
            
               3.   L-operaturi għandhom jiżguraw li l-għasafar miżmuma mċaqilqa għal wirja f’konformità mal-paragrafi 1 u 2 jiġu mċaqilqa biss minn tali wirjiet lejn Stat Membru ieħor meta jissodisfaw wieħed mir-rekwiżiti li ġejjin:
               
                           (a)
                        
                        
                           l-annimali jkunu akkumpanjati minn ċertifikat tas-saħħa tal-annimali f’konformità mal-Artikolu 81;
                           jew
                        
                     
                           (b)
                        
                        
                           fil-każ ta’ għasafar miżmuma, minbarra l-għasafar tal-priża li ħadu sehem f’wirja tal-kaċċa waqt it-titjir, l-annimali jkunu akkumpanjati minn dikjarazzjoni maħruġa mill-veterinarju msemmi fil-paragrafu 2(c) li tiddikjara li l-istat ta’ saħħa tal-għasafar kif attestat fiċ-ċertifikat oriġinali tas-saħħa tal-annimali f’konformità mal-Artikolu 81 ma kienx kompromess matul il-wirja, flimkien maċ-ċertifikat oriġinali validu tas-saħħa tal-annimali f’konformità mal-Artikolu 81 maħruġ mill-awtorità kompetenti tal-Istat Membru tal-oriġini għall-moviment tal-għasafar miżmuma lejn il-wirja, anness ma’ dik id-dikjarazzjoni;
                           jew
                        
                     
                           (c)
                        
                        
                           fil-każ tal-għasafar tal-priża li ħadu sehem f’wirja tal-kaċċa waqt it-titjir, l-annimali jkunu akkumpanjati miċ-ċertifikat oriġinali validu tas-saħħa tal-annimali f’konformità mal-Artikolu 81 maħruġ mill-awtorità kompetenti tal-Istat Membru tal-oriġini għall-moviment tal-għasafar tal-priża lejn il-wirja tal-kaċċa waqt it-titjir, dment li dawn jiġu mċaqilqa lura lejn l-Istat Membru tal-oriġini.
                        
                     
            
               4.   Il-veterinarju msemmi fil-paragrafu 2(c) għandu joħroġ biss id-dikjarazzjoni msemmija fil-paragrafu 3(b) dment li:
               
                           (a)
                        
                        
                           l-annimali jiġu mċaqilqa lura għall-Istat Membru tal-oriġini;
                        
                     
                           (b)
                        
                        
                           ikunu saru arranġamenti sabiex il-moviment maħsub tal-għasafar miżmuma lejn l-Istat Membru tal-oriġini jitlesta fil-perjodu ta’ validità taċ-ċertifikat oriġinali tas-saħħa tal-annimali f’konformità mal-Artikolu 81 maħruġ mill-awtorità kompetenti tal-Istat Membru tal-oriġini għall-moviment tal-għasafar miżmuma lejn il-wirja;
                        
                     
                           (c)
                        
                        
                           ikunu ġew issodisfati l-kundizzjonijiet fil-paragrafu 2(b).
                        
                     
         
         
            Artikolu 68
            Rekwiżiti speċifiċi għall-movimenti ta’ ħamiem tat-tiġrija lejn avvenimenti sportivi fi Stat Membru ieħor
            L-operaturi għandhom iċaqilqu biss il-ħamiem tat-tiġrija lejn avvenimenti sportivi fi Stat Membru ieħor meta dawk l-annimali jissodisfaw il-kundizzjonijiet fl-Artikolu 59.
         
         
            KAPITOLU 8
         
         
            
               Ċertifikati tas-saħħa tal-annimali u notifika tal-moviment
            
         
         
            Taqsima 1
         
         
            
               Rekwiżiti għaċ-ċertifikazzjoni tas-saħħa tal-annimali
            
         
         
            Artikolu 69
            Deroga għall-movimenti ta’ annimali ekwini miżmuma lejn Stati Membri oħrajn
            Ir-rekwiżiti taċ-ċertifikazzjoni tas-saħħa tal-annimali previsti fl-Artikolu 143(1) tar-Regolament (UE) 2016/429 ma għandhomx japplikaw għall-moviment ta’ annimali ekwini rreġistrati lejn Stat Membru ieħor, dment li:
            
                        (a)
                     
                     
                        l-awtorità kompetenti tal-Istat Membru tal-oriġini tkun awtorizzat id-deroga;
                     
                  
                        (b)
                     
                     
                        l-awtorità kompetenti tal-Istat Membru tad-destinazzjoni tkun infurmat lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fil-punt (c) u fil-punt (d);
                     
                  
                        (c)
                     
                     
                        l-annimali ekwini miżmuma u mċaqilqa fit-territorji rispettivi tal-Istat Membru tal-oriġini u tal-Istat Membru tad-destinazzjoni jissodisfaw mill-inqas ir-rekwiżiti tas-saħħa tal-annimali għall-moviment ta’ annimali ekwini miżmuma lejn Stati Membri oħrajn u, b’mod partikolari, ir-rekwiżiti tas-saħħa tal-annimali addizzjonali stipulati fl-Artikolu 22;
                     
                  
                        (d)
                     
                     
                        l-awtorità kompetenti tal-Istat Membru tal-oriġini u l-awtorità kompetenti tal-Istat Membru tad-destinazzjoni jkollhom sistemi fis-seħħ sabiex jiżguraw it-traċċabbiltà tal-annimali ekwini miżmuma mċaqilqa fil-kundizzjonijiet ta’ dan l-Artikolu.
                     
                  
         
            Artikolu 70
            Deroga għall-movimenti ta’ annimali terrestri taċ-ċirkli u l-wirjiet tal-annimali itineranti lejn Stati Membri oħrajn
            Ir-rekwiżiti taċ-ċertifikazzjoni tas-saħħa tal-annimali previsti fl-Artikolu 143(1) tar-Regolament (UE) 2016/429 ma għandhomx japplikaw għall-moviment ta’ annimali terrestri taċ-ċirkli u l-wirjiet tal-annimali itineranti lejn Stat Membru ieħor.
         
         
            Artikolu 71
            Ċertifikat tas-saħħa tal-annimali għal ċerti annimali terrestri miżmuma
            
               1.   L-operaturi għandhom iċaqilqu biss għasafar miżmuma, naħal tal-għasel, naħal bagħli, għajr naħal bagħli minn stabbilimenti tal-produzzjoni ambjentalment iżolati approvati, primati, klieb, qtates, inmsa jew karnivori oħrajn lejn Stat Membru ieħor jekk ikunu akkumpanjati minn ċertifikat tas-saħħa tal-annimali maħruġ mill-awtorità kompetenti tal-Istat Membru tal-oriġini.
            
            
               2.   B’deroga mill-paragrafu 1, l-operaturi jistgħu jċaqilqu għasafar miżmuma minn wirjiet lura għall-Istat Membru tal-oriġini tal-għasafar f’konformità mal-Artikolu 67(3).
            
            
               3.   B’deroga mill-paragrafu 1, iċ-ċertifikat tas-saħħa tal-annimali maħruġ mill-awtorità kompetenti tal-Istat Membru tal-oriġini għall-moviment ta’ għasafar tal-priża mill-istabbiliment fl-Istat Membru tal-oriġini lejn wirja tal-kaċċa waqt it-titjir fi Stat Membru ieħor jista’ jakkumpanja lil dawn l-għasafar tal-priża matul ir-ritorn tagħhom minn dik il-wirja lejn l-Istat Membru tal-oriġini, dment li l-moviment iseħħ fil-perjodu ta’ validità ta’ dak iċ-ċertifikat.
            
         
         
            Artikolu 72
            Ċertifikat tas-saħħa tal-annimali għal bajd għat-tifqis ta’ għasafar miżmuma
            L-operaturi għandhom iċaqilqu biss il-bajd għat-tifqis ta’ għasafar miżmuma lejn Stat Membru ieħor jekk ikunu akkumpanjati minn ċertifikat tas-saħħa tal-annimali maħruġ mill-awtorità kompetenti tal-Istat Membru tal-oriġini.
         
         
            Taqsima 2
         
         
            
               Il-kontenut taċ-ċertifikati tas-saħħa tal-annimali għall-annimali terrestri miżmuma u l-bajd għat-tifqis
            
         
         
            Artikolu 73
            Dettalji dwar il-kontenut ta’ ċertifikat tas-saħħa tal-annimali għal annimali bovini miżmuma
            
               1.   Iċ-ċertifikat tas-saħħa tal-annimali għal annimali bovini miżmuma, għajr dawk l-annimali bovini miżmuma msemmija fil-paragrafu 2, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 10, u għal dawk fl-Artikoli 11, 12 u 13, fejn applikabbli.
            
            
               2.   Iċ-ċertifikat tas-saħħa tal-annimali għal annimali bovini miżmuma li jiġu mċaqilqa direttament jew wara li jgħaddu minn operazzjoni ta’ assemblaġġ lejn biċċerija fi Stat Membru ieħor għal skarnar immedjat, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 14.
            
         
         
            Artikolu 74
            Dettalji dwar il-kontenut ta’ ċertifikat tas-saħħa tal-annimali għal annimali ovini u kaprini miżmuma
            
               1.   Iċ-ċertifikat tas-saħħa tal-annimali għal annimali ovini u kaprini miżmuma, għajr dawk l-annimali ovini u kaprini miżmuma msemmija fil-paragrafi 2 u 3, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti:
               
                           (a)
                        
                        
                           fil-każ ta’ annimali ovini għajr annimali ovini maskili mhux ikkastrati, fl-Artikolu 15(1) u (2);
                        
                     
                           (b)
                        
                        
                           fil-każ ta’ annimali kaprini, fl-Artikolu 15(1) u (3);
                        
                     
                           (c)
                        
                        
                           fil-każ ta’ annimali ovini maskili mhux ikkastrati, fl-Artikolu 15(1), (2) u (4);
                        
                     
                           (d)
                        
                        
                           fl-Artikolu 17, fejn applikabbli.
                        
                     
            
               2.   Iċ-ċertifikat tas-saħħa tal-annimali għal annimali ovini u kaprini miżmuma mċaqilqa lejn Stat Membru ieħor jew żona tiegħu bi programm ta’ eradikazzjoni approvat għall-infezzjoni bi Brucella abortus, B. melitensis u B. suis, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti:
               
                           (a)
                        
                        
                           fl-Artikolu 15(1)(a), (b) u (d) sa (h);
                        
                     
                           (b)
                        
                        
                           fl-Artikolu 15(1)(c) jew fl-Artikolu 16;
                        
                     
                           (c)
                        
                        
                           fl-Artikolu 17, fejn applikabbli.
                        
                     
            
               3.   Iċ-ċertifikat tas-saħħa tal-annimali għal annimali ovini u kaprini miżmuma li jiġu mċaqilqa direttament jew wara li jgħaddu minn operazzjoni ta’ assemblaġġ lejn biċċerija fi Stat Membru ieħor għal skarnar immedjat, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 18.
            
         
         
            Artikolu 75
            Dettalji dwar il-kontenut ta’ ċertifikat tas-saħħa tal-annimali għal annimali porċini miżmuma
            
               1.   Iċ-ċertifikat tas-saħħa tal-annimali għal annimali porċini miżmuma, għajr dawk l-annimali bovini miżmuma msemmija fil-paragrafu 2, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 19, u għal dawk fl-Artikolu 20, fejn applikabbli.
            
            
               2.   Iċ-ċertifikat tas-saħħa tal-annimali għal annimali porċini miżmuma li jiġu mċaqilqa direttament jew wara li jgħaddu minn operazzjoni ta’ assemblaġġ lejn biċċerija fi Stat Membru ieħor għal skarnar immedjat, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 21.
            
         
         
            Artikolu 76
            Dettalji dwar il-kontenut ta’ ċertifikat tas-saħħa tal-annimali għal annimali ekwini miżmuma
            
               1.   Iċ-ċertifikat tas-saħħa tal-annimali għal annimali ekwini miżmuma, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 22.
            
            
               2.   Iċ-ċertifikat tas-saħħa tal-annimali msemmi fil-paragrafu 1
               
                           (a)
                        
                        
                           għandu jinħareġ għal annimal ekwin individwali;
                           jew
                        
                     
                           (b)
                        
                        
                           jista’ jinħareġ għal konsenja ta’ annimali ekwini
                           
                                       (i)
                                    
                                    
                                       li jintbagħtu direttament lejn Stat Membru ieħor mingħajr ma jgħaddu minn operazzjonijiet ta’ assemblaġġ;
                                       jew
                                    
                                 
                                       (ii)
                                    
                                    
                                       li jiġu ttrasportati direttament jew wara li jgħaddu minn operazzjoni ta’ assemblaġġ lejn biċċerija għal skarnar immedjat fi Stat Membru ieħor.
                                    
                                 
                     
         
         
            Artikolu 77
            Dettalji dwar il-kontenut ta’ ċertifikat tas-saħħa tal-annimali għal annimali kamelidi miżmuma
            
               1.   Iċ-ċertifikat tas-saħħa tal-annimali għal annimali kamelidi miżmuma, għajr dawk l-annimali kamelidi miżmuma msemmija fil-paragrafu 2, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 23, u għal dawk fl-Artikolu 24, fejn applikabbli.
            
            
               2.   Iċ-ċertifikat tas-saħħa tal-annimali għal annimali kamelidi miżmuma li jiġu mċaqilqa direttament jew wara li jgħaddu minn operazzjoni ta’ assemblaġġ lejn biċċerija fi Stat Membru ieħor għal skarnar immedjat, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 25.
            
         
         
            Artikolu 78
            Dettalji dwar il-kontenut ta’ ċertifikat tas-saħħa tal-annimali għal annimali ċervidi miżmuma
            
               1.   Iċ-ċertifikat tas-saħħa tal-annimali għal annimali ċervidi miżmuma, għajr dawk l-annimali ċervidi miżmuma msemmija fil-paragrafu 2, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 26, u għal dawk fl-Artikolu 27, fejn applikabbli.
            
            
               2.   Iċ-ċertifikat tas-saħħa tal-annimali għal annimali ċervidi miżmuma li jiġu mċaqilqa direttament jew wara li jgħaddu minn operazzjoni ta’ assemblaġġ lejn biċċerija fi Stat Membru ieħor għal skarnar immedjat, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 28.
            
         
         
            Artikolu 79
            Dettalji dwar il-kontenut ta’ ċertifikat tas-saħħa tal-annimali għal ungulati miżmuma oħrajn
            
               1.   Iċ-ċertifikat tas-saħħa tal-annimali għal ungulati miżmuma oħrajn, għajr dawk l-ungulati miżmuma l-oħrajn imsemmija fil-paragrafu 2, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 29, u għal dawk fl-Artikolu 30, fejn applikabbli.
            
            
               2.   Iċ-ċertifikat tas-saħħa tal-annimali għal ungulati miżmuma oħrajn li jiġu mċaqilqa direttament jew wara li jgħaddu minn operazzjoni ta’ assemblaġġ lejn biċċerija fi Stat Membru ieħor għal skarnar immedjat, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 31.
            
         
         
            Artikolu 80
            Dettalji dwar il-kontenut ta’ ċertifikat tas-saħħa tal-annimali għall-pollam
            Iċ-ċertifikat tas-saħħa tal-annimali għall-pollam, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti:
            
                        (a)
                     
                     
                        fil-każ tal-pollam għat-tnissil u tal-pollam produttiv, fl-Artikolu 34 u fl-Artikoli 41 u 42, fejn applikabbli, għall-kategorija speċifika ta’ pollam;
                     
                  
                        (b)
                     
                     
                        fil-każ ta’ pollam għall-iskarnar, fl-Artikolu 35 u fl-Artikoli 41 u 42, fejn applikabbli, għall-kategorija speċifika ta’ pollam;
                     
                  
                        (c)
                     
                     
                        fil-każ ta’ flieles ta’ ġurnata, fl-Artikolu 36 u fl-Artikoli 41 u 42, fejn applikabbli, għall-kategorija speċifika ta’ pollam;
                     
                  
                        (d)
                     
                     
                        fil-każ ta’ inqas minn 20 tajra minbarra r-ratiti, fl-Artikolu 37 u fl-Artikoli 41 u 42, fejn applikabbli, għall-kategorija speċifika ta’ pollam.
                     
                  
         
            Artikolu 81
            Dettalji dwar il-kontenut ta’ ċertifikat tas-saħħa tal-annimali għal għasafar miżmuma
            
               1.   Iċ-ċertifikat tas-saħħa tal-annimali għal għasafar miżmuma, għajr dawk imsemmija fil-paragrafi 2 u 3, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 71(1), għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 59, u għal dawk fl-Artikoli 61 u 62, fejn applikabbli, għall-kategorija speċifika tal-għasafar.
            
            
               2.   Iċ-ċertifikat tas-saħħa tal-annimali għal għasafar miżmuma maħsuba għall-wirjiet, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 71(1), għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 67(1).
            
            
               3.   Iċ-ċertifikat tas-saħħa tal-annimali għal ħamiem tat-tiġrija, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 71(1), għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 68.
            
         
         
            Artikolu 82
            Dettalji dwar il-kontenut ta’ ċertifikat tas-saħħa tal-annimali għal bajd għat-tifqis tal-pollam
            Iċ-ċertifikat tas-saħħa tal-annimali għal bajd għat-tifqis tal-pollam, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 161(1) tar-Regolament (UE) 2016/429, għandu jkun fih l-informazzjoni ġenerali prevista fil-punt 2 tal-Parti 1 tal-Anness VIII u attestazzjoni ta’ konformità mar-rekwiżiti previsti:
            
                        (a)
                     
                     
                        fil-każ ta’ bajd għat-tifqis tal-pollam, għajr dawk imsemmija fil-punti (b) u (c), fl-Artikolu 38 u fl-Artikoli 41 u 42, fejn applikabbli, għall-kategorija speċifika ta’ bajd;
                     
                  
                        (b)
                     
                     
                        fil-każ ta’ inqas minn 20 bajda għat-tifqis tal-pollam minbarra r-ratiti, fl-Artikolu 39 u fl-Artikoli 41 u 42, fejn applikabbli, għall-kategorija speċifika ta’ bajd;
                     
                  
                        (c)
                     
                     
                        fil-każ ta’ bajd tal-pollam ħieles minn patoġeni speċifikati, fl-Artikolu 40.
                     
                  
         
            Artikolu 83
            Dettalji dwar il-kontenut ta’ ċertifikat tas-saħħa tal-annimali għal bajd għat-tifqis ta’ għasafar miżmuma
            Iċ-ċertifikat tas-saħħa tal-annimali għal bajd għat-tifqis tal-għasafar miżmuma, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 72, għandu jkun fih l-informazzjoni ġenerali prevista fil-punt 2 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 60 u fl-Artikoli 61 u 62, fejn applikabbli, għall-kategorija speċifika ta’ bajd.
         
         
            Artikolu 84
            Dettalji dwar il-kontenut ta’ ċertifikat tas-saħħa tal-annimali għal naħal tal-għasel u naħal bagħli
            
               1.   Iċ-ċertifikat tas-saħħa tal-annimali għal naħal tal-għasel, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 71(1), għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 48, u fl-Artikoli 49 u 50, fejn applikabbli.
            
            
               2.   Iċ-ċertifikat tas-saħħa tal-annimali għal naħal bagħli, għajr naħal bagħli minn stabbilimenti tal-produzzjoni ambjentalment iżolati approvati, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 71(1), għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 51.
            
         
         
            Artikolu 85
            Dettalji dwar il-kontenut ta’ ċertifikat tas-saħħa tal-annimali għall-primati
            Iċ-ċertifikat tas-saħħa tal-annimali għall-primati, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 71(1), għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 47.
         
         
            Artikolu 86
            Dettalji dwar il-kontenut ta’ ċertifikat tas-saħħa tal-annimali għal klieb, qtates u inmsa
            
               1.   Iċ-ċertifikat tas-saħħa tal-annimali għal klieb, qtates u inmsa, għajr dawk il-klieb, il-qtates u l-inmsa msemmija fil-paragrafu 2, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 71(1), għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 53, u fl-Artikolu 54, fejn applikabbli.
            
            
               2.   Iċ-ċertifikat tas-saħħa tal-annimali għal klieb, qtates u inmsa miżmuma bħala annimali domestiċi, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 71(1), għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII, attestazzjoni ta’ konformità mar-rekwiżiti previsti fl-Artikolu 55, u fl-Artikolu 56, fejn applikabbli, u link għad-dokument ta’ identifikazzjoni msemmi fl-Artikolu 71 tar-Regolament Delegat (UE) 2019/2035.
            
         
         
            Artikolu 87
            Dettalji dwar il-kontenut ta’ ċertifikat tas-saħħa tal-annimali għal karnivori oħrajn
            Iċ-ċertifikat tas-saħħa tal-annimali għal karnivori oħrajn, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 71(1), għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 58.
         
         
            Artikolu 88
            Dettalji dwar il-kontenut ta’ ċertifikat tas-saħħa tal-annimali għal annimali terrestri mċaqilqa minn stabbiliment konfinat lejn stabbiliment konfinat fi Stat Membru ieħor
            Iċ-ċertifikat tas-saħħa tal-annimali għal annimali terrestri li jiġu mċaqilqa minn stabbiliment konfinat lejn stabbiliment konfinat fi Stat Membru ieħor, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 143(1) tar-Regolament (UE) 2016/429 jew mal-Artikolu 71(1) ta’ dan ir-Regolament, għandu jkun fih l-informazzjoni ġenerali prevista fil-punt 1 tal-Parti 1 tal-Anness VIII u attestazzjoni ta’ konformità mar-rekwiżiti previsti fl-Artikolu 64.
         
         
            Taqsima 3
         
         
            
               Rekwiżiti taċ-ċertifikazzjoni tas-saħħa tal-annimali għal tipi speċifiċi ta’ movimenti ta’ annimali terrestri miżmuma
            
         
         
            Artikolu 89
            Ċertifikazzjoni tas-saħħa tal-annimali għall-moviment ta’ ungulati u pollam minn ġo stabbilimenti li jwettqu operazzjonijiet ta’ assemblaġġ
            L-awtorità kompetenti għandha toħroġ iċ-ċertifikat tas-saħħa tal-annimali msemmi fl-Artikoli 73 sa 80 għall-moviment lejn Stat Membru ieħor ta’ ungulati u pollam soġġetti għall-operazzjonijiet ta’ assemblaġġ kif ġej:
            
                        (a)
                     
                     
                        il-kontrolli u l-eżamijiet dokumentarji, tal-identità u fiżiċi msemmija fl-Artikolu 91(1) jitwettqu qabel jinħareġ l-ewwel ċertifikat tas-saħħa tal-annimali msemmi fl-Artikoli 73 sa 80
                        jew
                        
                                    (i)
                                 
                                 
                                    fl-istabbiliment tal-oriġini, meta l-annimali jkunu destinati għal
                                    
                                                —
                                             
                                             
                                                moviment dirett lejn stabbiliment approvat għal operazzjonijiet ta’ assemblaġġ fl-Istat Membru tal-passaġġ;
                                                jew
                                             
                                          
                                                —
                                             
                                             
                                                operazzjoni ta’ assemblaġġ fuq mezz tat-trasport fl-Istat Membru tal-oriġini sabiex jiġu mċaqilqa direttament lejn Stat Membru ieħor;
                                             
                                          jew
                                 
                              
                                    (ii)
                                 
                                 
                                    fi stabbiliment approvat għall-operazzjonijiet ta’ assemblaġġ, fejn l-assemblaġġ tal-annimali jkun sar fl-Istat Membru tal-oriġini sabiex jintbagħtu lejn Stat Membru ieħor;
                                    jew
                                 
                              
                                    (iii)
                                 
                                 
                                    fi stabbiliment approvat għall-operazzjonijiet ta’ assemblaġġ fi Stat Membru tal-passaġġ, f’każ li l-annimali jkunu ġew soġġetti għal operazzjoni ta’ assemblaġġ f’tali Stat Membru;
                                 
                              
                  
                        (b)
                     
                     
                        iċ-ċertifikat tas-saħħa tal-annimali msemmi fl-Artikoli 73 sa 80 jimtela abbażi tal-informazzjoni uffiċjali:
                        
                                    (i)
                                 
                                 
                                    disponibbli għall-veterinarju uffiċjali taċ-ċertifikazzjoni li jkun wettaq il-kontrolli u l-eżamijiet imsemmija fil-punt (a)(i) u (ii) fl-Istat Membru tal-oriġini;
                                    jew
                                 
                              
                                    (ii)
                                 
                                 
                                    ipprovduta fl-ewwel jew it-tieni ċertifikat tas-saħħa tal-annimali msemmi fl-Artikoli 73 sa 80 disponibbli għall-veterinarju uffiċjali taċ-ċertifikazzjoni li jkun wettaq il-kontrolli u l-eżamijiet imsemmija fil-punt (a)(iii) fl-Istat Membru tal-passaġġ, meta tkun saret żjara f’wieħed.
                                 
                              
                  
         
            Artikolu 90
            Ċertifikazzjoni tas-saħħa tal-annimali għall-ungulati u l-pollam miżmuma maħsuba għall-esportazzjoni lejn pajjiżi terzi waqt il-moviment tagħhom mill-Istat Membru tal-oriġini minn ġot-territorju ta’ Stati Membri oħrajn sal-fruntiera esterna tal-Unjoni
            L-operaturi għandhom jiżguraw li l-ungulati jew il-pollam miżmuma maħsuba għall-esportazzjoni lejn pajjiż terz u li jkunu qegħdin jiġu ttrasportati lejn il-fruntiera esterna tal-Unjoni minn ġo Stat Membru ieħor ikunu akkumpanjati minn ċertifikati tas-saħħa li fihom ikun attestat li:
            
                        (i)
                     
                     
                        l-annimali huma konformi mill-inqas mar-rekwiżiti f’konformità ma’ dan il-Kapitolu għall-moviment tal-ungulati jew il-pollam miżmuma maħsuba għall-iskarnar fl-Istat Membru fejn jinsab il-punt tal-ħruġ;
                        kif ukoll
                     
                  
                        (ii)
                     
                     
                        fil-każ ta’ annimali tal-ispeċijiet elenkati għal infezzjoni bil-virus tal-ilsien blu (is-serotipi 1-24), l-annimali jkunu konformi mill-inqas mal-Artikolu 33 meta l-punt tal-ħruġ ikun jinsab fi Stat Membru jew żona tiegħu bi stat ta’ ħelsien mill-mard jew bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24).
                     
                  
         
            Taqsima 4
         
         
            
               Regoli dwar ir-responsabbiltà tal-awtorità kompetenti għaċ-ċertifikazzjoni tas-saħħa tal-annimali
            
         
         
            Artikolu 91
            Ir-responsabbiltà tal-awtorità kompetenti għaċ-ċertifikazzjoni tas-saħħa tal-annimali
            
               1.   Qabel ma jiffirma ċertifikat tas-saħħa tal-annimali, il-veterinarju uffiċjali għandu jwettaq it-tipi ta’ kontrolli u eżamijiet dokumentarji, tal-identità u fiżiċi li ġejjin sabiex jivverifika l-konformità mar-rekwiżiti:
               
                           (a)
                        
                        
                           b’rabta mal-ungulati miżmuma, kontroll tal-identità u eżami kliniku tal-annimali tal-konsenja għall-iskop ta’ sejbien ta’ sinjali kliniċi jew suspett ta’ mard elenkat rilevanti għall-ispeċi.
                        
                     
                           (b)
                        
                        
                           fir-rigward tal-pollam għat-tnissil, il-pollam produttiv u inqas minn 20 tajra minbarra r-ratiti, kontroll dokumentarju tar-rekords tas-saħħa u tal-produzzjoni miżmuma fl-istabbiliment, kontroll tal-identità tal-annimali tal-konsenja u spezzjoni klinika tal-qatgħa tal-oriġini u tal-annimali tal-konsenja għall-iskop ta’ sejbien ta’ sinjali kliniċi jew suspett tal-mard elenkat rilevanti għall-ispeċi;
                        
                     
                           (c)
                        
                        
                           fir-rigward tal-pollam maħsuba għall-iskarnar, kontroll dokumentarju tar-rekords tas-saħħa u tal-produzzjoni miżmuma fl-istabbiliment, kontroll tal-identità tal-annimali tal-konsenja u spezzjoni klinika tal-qatgħa tal-oriġini għall-iskop ta’ sejbien ta’ sinjali kliniċi jew suspett tal-mard elenkat rilevanti għall-ispeċi;
                        
                     
                           (d)
                        
                        
                           fir-rigward tal-flieles ta’ ġurnata, kontroll dokumentarju tar-rekords tas-saħħa u tal-produzzjoni miżmuma fl-istabbiliment tal-qatgħa tal-oriġini għall-iskop ta’ sejbien ta’ sinjali kliniċi jew suspett tal-mard elenkat rilevanti għall-ispeċi;
                        
                     
                           (e)
                        
                        
                           fir-rigward tal-għasafar miżmuma:
                           
                                       (i)
                                    
                                    
                                       kontroll tal-identità tal-annimali tal-konsenja;
                                    
                                 
                                       (ii)
                                    
                                    
                                       kontroll dokumentarju tar-rekords tas-saħħa u tal-produzzjoni miżmuma fl-istabbiliment u spezzjoni klinika tal-qatgħa tal-oriġini u tal-annimali tal-konsenja għall-iskop ta’ sejbien ta’ sinjali kliniċi jew suspett tal-mard elenkat rilevanti għall-ispeċi;
                                    
                                 
                     
                           (f)
                        
                        
                           fir-rigward tal-bajd għat-tifqis tal-pollam, kontroll dokumentarju tar-rekords tas-saħħa u tal-produzzjoni miżmuma fl-istabbiliment tal-qatgħa tal-oriġini u, fejn applikabbli, ir-rekords miżmuma fil-mafqas tad-dispaċċ kontroll tal-identità tal-bajd għat-tifqis u
                           jew
                           
                                       (i)
                                    
                                    
                                       spezzjoni klinika tal-qatgħa tal-oriġini għall-iskop ta’ sejbien ta’ sinjali kliniċi jew suspett tal-mard elenkat rilevanti għall-ispeċi;
                                       jew
                                    
                                 
                                       (ii)
                                    
                                    
                                       żjarat ta’ spezzjoni tas-saħħa ta’ kull xahar tal-istat ta’ saħħa tal-qatgħa tal-oriġini u evalwazzjoni tal-istat ta’ saħħa attwali tagħha kif ivvalutat mill-informazzjoni aġġornata pprovduta mill-operatur;
                                    
                                 
                     
                           (g)
                        
                        
                           fir-rigward tal-bajd għat-tifqis ta’ għasafar miżmuma, kontroll dokumentarju tar-rekords tas-saħħa u tal-produzzjoni miżmuma fl-istabbiliment, kontroll tal-identità tal-bajd għat-tifqis u spezzjoni klinika tal-qatgħa tal-oriġini għall-iskop ta’ sejbien ta’ sinjali kliniċi jew suspett tal-mard elenkat rilevanti għall-ispeċi;
                        
                     
                           (h)
                        
                        
                           fir-rigward ta’ naħal tal-għasel u naħal bagħli kontroll tal-identità u
                           jew
                           
                                       (i)
                                    
                                    
                                       eżami viżiv tal-annimali, l-imballaġġ tagħhom u kwalunkwe għalf jew materjal ieħor ta’ akkumpanjament bl-iskop li tinstab okkorrenza ta’ pesta Amerikana, Aethina tumida (ħanfusa żgħira tal-ġabsala) u Tropilaelaps spp. għan-naħal tal-għasel jew Aethina tumida (ħanfusa żgħira tal-ġabsala) għan-naħal bagħli;
                                       jew
                                    
                                 
                                       (ii)
                                    
                                    
                                       fir-rigward tal-irġejjen tan-naħal tal-għasel li għandhom jiġu ċċertifikati taħt deroga prevista fl-Artikolu 49, kontroll dokumentarju tar-rekords tal-ispezzjoni tas-saħħa ta’ kull xahar matul l-istaġun tal-produzzjoni, eżami viżiv tal-gaġeġ individwali tagħhom għall-iskop ta’ verifika tan-numru massimu ta’ attendenti għal kull gaġġa u eżami viżiv tal-annimali, l-imballaġġ tagħhom u kwalunkwe għalf jew materjal ieħor ta’ akkumpanjament bl-iskop li tinstab okkorrenza ta’ pesta Amerikana, Aethina tumida (ħanfusa żgħira tal-ġabsala) u Tropilaelaps spp.;
                                    
                                 
                     
                           (i)
                        
                        
                           fir-rigward tal-primati, kontroll dokumentarju tar-rekords tas-saħħa, kontroll tal-identità u eżami kliniku, u fejn dan ma jkunx possibbli, spezzjoni klinika tal-annimal(i) tal-konsenja għall-iskop ta’ sejbien ta’ sinjali kliniċi jew suspett tal-mard elenkat rilevanti għall-ispeċi;
                        
                     
                           (j)
                        
                        
                           fir-rigward ta’ klieb, qtates, inmsa u karnivori oħrajn, kontroll tal-identità u eżami kliniku u, fejn dan ma jkunx possibbli, spezzjoni klinika, tal-annimali tal-konsenja għall-iskop ta’ sejbien ta’ sinjali kliniċi jew suspett tal-mard elenkat rilevanti għall-ispeċi;
                        
                     
                           (k)
                        
                        
                           fir-rigward ta’ annimali terrestri minn stabbiliment konfinat li jiġu mċaqilqa lejn stabbiliment konfinat fi Stat Membru ieħor, kontroll dokumentarju tar-rekords tas-saħħa, kontroll tal-identità u eżami kliniku, u fejn dan mhux possibbli, spezzjoni klinika, tal-annimali tal-kunsinna għall-iskop ta’ sejbien ta’ sinjali kliniċi jew suspett tal-mard elenkat rilevanti għall-ispeċi.
                        
                     
            
               2.   Il-veterinarju uffiċjali għandu jwettaq il-kontrolli u l-eżamijiet dokumentarji, tal-identità u fiżiċi previsti fil-paragrafu 1 u joħroġ iċ-ċertifikat tas-saħħa tal-annimali:
               
                           (a)
                        
                        
                           fl-aħħar 24 siegħa qabel it-tluq mill-istabbiliment tal-oriġini jew, fejn applikabbli, mill-istabbiliment approvat għall-operazzjonijiet ta’ assemblaġġ, fir-rigward tal-ungulati miżmuma, għajr annimali ekwini;
                        
                     
                           (b)
                        
                        
                           fl-aħħar 48 siegħa qabel it-tluq mill-istabbiliment tal-oriġini fir-rigward tal-annimali ekwini jew, fil-każ tal-annimali ekwini msemmija fl-Artikolu 92(2), fl-aħħar jum tax-xogħol qabel it-tluq;
                        
                     
                           (c)
                        
                        
                           fl-aħħar 48 siegħa qabel it-tluq mill-istabbiliment tal-oriġini, fir-rigward tal-pollam għat-tnissil, il-pollam produttiv, inqas minn 20 tajra minbarra r-ratiti u għasafar miżmuma;
                        
                     
                           (d)
                        
                        
                           fl-aħħar 5 ijiem qabel it-tluq mill-istabbiliment tal-oriġini, fir-rigward tal-pollam maħsub għall-iskarnar;
                        
                     
                           (e)
                        
                        
                           fl-aħħar 24 siegħa qabel it-tluq mill-istabbiliment tal-oriġini, fir-rigward tal-flieles ta’ ġurnata;
                        
                     
                           (f)
                        
                        
                           fir-rigward ta’ bajd għat-tifqis tal-pollam:
                           
                                       (i)
                                    
                                    
                                       fl-aħħar 72 siegħa qabel it-tluq tal-bajd għat-tifqis mill-istabbiliment tal-oriġini, fil-każ tal-kontrolli dokumentarji, il-kontrolli tal-identità, l-ispezzjoni klinika tal-qatgħa tal-oriġini u l-evalwazzjoni tal-istat ta’ saħħa attwali tagħha kif ivvalutat mill-informazzjoni aġġornata pprovduta mill-operatur;
                                    
                                 
                                       (ii)
                                    
                                    
                                       fi żmien l-aħħar 31 jum qabel it-tluq tal-bajd għat-tifqis mill-istabbiliment tal-oriġini, fil-każ taż-żjarat ta’ spezzjoni tas-saħħa ta’ kull xahar tal-qatgħa tal-oriġini;
                                    
                                 
                     
                           (g)
                        
                        
                           fl-aħħar 48 siegħa qabel it-tluq mill-istabbiliment tal-oriġini, fir-rigward tal-bajd għat-tifqis ta’ għasafar miżmuma:
                        
                     
                           (h)
                        
                        
                           fl-aħħar 48 siegħa qabel it-tluq mill-istabbiliment tal-oriġini, fir-rigward tan-naħal tal-għasel u tan-naħal bagħli u fl-aħħar 24 siegħa qabel it-tluq mill-istabbiliment tal-oriġini, fir-rigward tal-irġejjen tan-naħal tal-għasel li jridu jiġu ċċertifikati skont id-deroga;
                        
                     
                           (i)
                        
                        
                           fl-aħħar 48 siegħa qabel it-tluq mill-istabbiliment tal-oriġini, fir-rigward tal-primati;
                        
                     
                           (j)
                        
                        
                           fl-aħħar 48 siegħa qabel it-tluq mill-istabbiliment tal-oriġini, fir-rigward ta’ klieb, qtates, inmsa u karnivori oħrajn;
                        
                     
                           (k)
                        
                        
                           fi żmien l-aħħar 48 siegħa qabel it-tluq mill-istabbiliment tal-oriġini, fir-rigward tal-annimali terrestri minn stabbiliment konfinat għal stabbiliment konfinat fi Stat Membru ieħor.
                        
                     
            
               3.   Iċ-ċertifikat tas-saħħa tal-annimali għandu jkun validu għal 10 ijiem mid-data tal-ħruġ tiegħu, mingħajr preġudizzju għad-derogi stabbiliti taħt l-Artikolu 92.
            
         
         
            Artikolu 92
            Deroga mid-durata tal-validità taċ-ċertifikat tas-saħħa tal-annimali
            
               1.   B’deroga mill-Artikolu 91(3), fil-każ tat-trasport tal-annimali bil-passaġġi fuq l-ilma jew bil-baħar, il-perjodu ta’ 10 ijiem għall-validità taċ-ċertifikat tas-saħħa tal-annimali jista’ jiġi estiż bid-durata tal-vjaġġ bil-passaġġi fuq l-ilma jew bil-baħar.
            
            
               2.   B’deroga wkoll mill-Artikolu 91(3), iċ-ċertifikat għall-annimali ekwini msemmi fl-Artikolu 76(2)(a) għandu jkun validu għal 30 jum dment li:
               
                           (a)
                        
                        
                           l-annimal ekwin li għandu jiġi mċaqlaq ikun akkumpanjat mid-dokument ta’ identifikazzjoni uniku għat-tul tal-ħajja tiegħu kif previst fl-Artikolu 114(1)(c) tar-Regolament (UE) 2016/429, li jinkludi marka ta’ validazzjoni maħruġa mill-awtorità kompetenti jew mill-korp li lilu ġiet iddelegata din l-attività, għal perjodu ta’ mhux aktar minn 4 snin, biex jiġi ddokumentat li l-annimal huwa normalment residenti fi stabbiliment rikonoxxut mill-awtorità kompetenti bħala stabbiliment b’riskju ta’ saħħa baxx minħabba li jsirulu żjarat tas-saħħa tal-annimali frekwenti, kontrolli tal-identità u ttestjar tas-saħħa addizzjonali u minħabba li ma jsirx tgħammir naturali fl-istabbiliment, għajr f’bini separat u ddedikat għal dak l-iskop;
                           jew
                        
                     
                           (b)
                        
                        
                           l-annimal ekwin irreġistrat li għandu jiġi mċaqlaq ikun akkumpanjat mid-dokument ta’ identifikazzjoni uniku għat-tul tal-ħajja tiegħu kif previst fl-Artikolu 114(1)(c) tar-Regolament (UE) 2016/429, li jinkludi liċenzja maħruġa għal perjodu ta’ mhux aktar minn 4 snin għall-parteċipazzjoni f’kompetizzjonijiet ekwestri mill-federazzjoni nazzjonali tal-Fédération Equestre Internationale jew għall-parteċipazzjoni f’tiġrijiet mill-awtorità kompetenti tat-tiġrijiet, u li jiddokumenta mill-inqas żewġ żjarat fis-sena minn veterinarju, inklużi dawk li huma meħtieġa sabiex isiru t-tilqim regolari kontra l-influwenza ekwina u l-eżamijiet meħtieġa għall-movimenti lejn Stati Membri oħrajn jew lejn pajjiżi terzi.
                        
                     
            
               3.   Matul il-perjodu ta’ validità, iċ-ċertifikat imsemmi fil-paragrafu 2 għandu jkun biżżejjed għal
               
                           (a)
                        
                        
                           aktar minn dħul wieħed fi Stati Membri oħrajn;
                        
                     
                           (b)
                        
                        
                           ir-ritorn lejn l-istabbiliment tat-tluq indikat fih.
                        
                     
         
         
            Taqsima 5
         
         
            
               Regoli dettaljati dwar in-notifika tal-movimenti ta’ annimali terrestri miżmuma u bajd għat-tifqis lejn Stati Membri oħrajn
            
         
         
            Artikolu 93
            Notifika bil-quddiem mill-operaturi dwar il-moviment ta’ naħal bagħli minn stabbilimenti tal-produzzjoni ambjentalment iżolati approvati bejn l-Istati Membri
            Fil-każ ta’ naħal bagħli minn stabbilimenti tal-produzzjoni ambjentalment iżolati approvati li jiġu mċaqilqa lejn Stat Membru ieħor, l-operatur tal-istabbiliment tal-oriġini għandu jinnotifika lill-awtorità kompetenti tal-Istat Membru tal-oriġini bil-quddiem dwar it-tluq ta’ dak in-naħal bagħli.
         
         
            Artikolu 94
            Notifika bil-quddiem mill-operaturi taċ-ċirkli u l-wirjiet tal-annimali itineranti meta jkollhom il-ħsieb li jċaqilqu annimali terrestri bejn l-Istati Membri
            Fil-każ taċ-ċirkli u l-wirjiet tal-annimali itineranti li jiġu mċaqilqa lejn Stat Membru ieħor, l-operatur taċ-ċirkli u l-wirjiet tal-annimali itineranti għandu jinnotifika lill-awtorità kompetenti tal-Istat Membru tal-oriġini mill-inqas 10 ijiem qabel it-tluq ta’ dawk iċ-ċirkli u l-wirjiet tal-annimali itineranti.
         
         
            Artikolu 95
            Notifika bil-quddiem mill-operaturi dwar il-moviment ta’ bajd għat-tifqis ta’ għasafar miżmuma bejn l-Istati Membri
            Fil-każ ta’ bajd għat-tifqis tal-għasafar miżmuma li jiġu mċaqilqa lejn Stat Membru ieħor, l-operatur tal-istabbiliment tal-oriġini għandu jinnotifika lill-awtorità kompetenti tal-Istat Membru tal-oriġini bil-quddiem dwar il-moviment intenzjonat ta’ dawk il-prodotti ġerminali.
         
         
            Artikolu 96
            Obbligu ta’ informazzjoni tal-operaturi dwar in-notifika tal-movimenti ta’ annimali terrestri miżmuma lejn Stati Membri oħrajn
            L-operaturi li jinnotifikaw lill-awtorità kompetenti fl-Istat Membru tal-oriġini tagħhom kif previst fl-Artikolu 152 tar-Regolament (UE) 2016/429 għandhom jipprovdu lill-awtorità kompetenti bl-informazzjoni dwar kull konsenja ta’ annimali terrestri miżmuma li għandhom jiġu mċaqilqa lejn Stat Membru ieħor kif previst:
            
                        (a)
                     
                     
                        fil-punti 1(a) sa (d) fil-Parti 1 tal-Anness VIII dwar l-annimali terrestri miżmuma, għajr naħal bagħli minn stabbilimenti tal-produzzjoni ambjentalment iżolati approvati li għandu jiġi mċaqlaq lejn Stat Membru ieħor;
                     
                  
                        (b)
                     
                     
                        fil-parti 2 tal-Anness VIII dwar naħal bagħli minn stabbilimenti tal-produzzjoni ambjentalment iżolati approvati.
                     
                  
         
            Artikolu 97
            Obbligu ta’ informazzjoni tal-awtorità kompetenti dwar in-notifika tal-movimenti ta’ annimali terrestri miżmuma lejn Stati Membri oħrajn
            L-awtorità kompetenti tal-Istat Membru tal-oriġini li tinnotifika lill-awtorità kompetenti tal-Istat Membru tad-destinazzjoni f’konformità mal-Artikolu 153(1) tar-Regolament (UE) 2016/429 għandha tipprovdi l-informazzjoni dwar kull konsenja ta’ annimali terrestri miżmuma li għandhom jiġu mċaqilqa lejn Stat Membru ieħor kif previst:
            
                        (a)
                     
                     
                        fil-punti 1(a) sa (d) fil-Parti 1 tal-Anness VIII dwar l-annimali terrestri miżmuma, għajr naħal bagħli minn stabbilimenti tal-produzzjoni ambjentalment iżolati approvati li għandu jiġi mċaqlaq lejn Stat Membru ieħor;
                     
                  
                        (b)
                     
                     
                        fil-parti 2 tal-Anness VIII dwar naħal bagħli minn stabbilimenti tal-produzzjoni ambjentalment iżolati approvati.
                     
                  
         
            Artikolu 98
            Notifika dwar il-movimenti ta’ bajd għat-tifqis lejn Stati Membri oħrajn
            L-operaturi li jinnotifikaw lill-awtorità kompetenti fl-Istat Membru tal-oriġini tagħhom f’konformità mal-Artikolu 163 tar-Regolament (UE) 2016/429 u mal-Artikolu 95 ta’ dan ir-Regolament, għandhom jipprovdu lill-awtorità kompetenti bl-informazzjoni prevista fil-punti 2(a) sa (e) fil-Parti 1 tal-Anness VIII dwar kull konsenja ta’ bajd għat-tifqis li għandu jiġi mċaqlaq lejn Stat Membru ieħor.
         
         
            Artikolu 99
            Proċeduri ta’ emerġenza
            Fil-każ ta’ qtugħ tal-enerġija u disturbi oħrajn tal-IMSOC, l-awtorità kompetenti tal-post tal-oriġini tal-annimali terrestri miżmuma jew tal-bajd għat-tifqis li għandhom jiġu mċaqilqa lejn Stat Membru ieħor għandha tikkonforma mal-arranġamenti ta’ kontinġenza stabbiliti skont l-Artikolu 134(d) tar-Regolament (UE) 2017/625.
         
         
            Artikolu 100
            Deżinjazzjoni tar-reġjuni għall-ġestjoni tan-notifiki tal-movimenti
            Huma u jiddeżinjaw ir-reġjuni għall-ġestjoni tan-notifiki tal-movimenti previsti fl-Artikoli 97 u 98, l-Istati Membri għandhom jiżguraw li:
            
                        (a)
                     
                     
                        il-partijiet kollha tat-territorju tagħhom ikunu koperti minn mill-inqas reġjun wieħed;
                     
                  
                        (b)
                     
                     
                        kull reġjun iddeżinjat jaqa’ taħt ir-responsabbiltà ta’ awtorità kompetenti ddeżinjata għaċ-ċertifikazzjoni tas-saħħa tal-annimali f’dak ir-reġjun;
                     
                  
                        (c)
                     
                     
                        l-awtorità kompetenti responsabbli għar-reġjun iddeżinjat ikollha aċċess għall-IMSOC;
                     
                  
                        (d)
                     
                     
                        il-persunal tal-awtorità kompetenti responsabbli għar-reġjun iddeżinjat ikollu l-abbiltà u l-għarfien xierqa, u jkun ingħata taħriġ speċifiku, jew ikollu esperjenzi prattiċi ekwivalenti fl-użu tal-IMSOC għall-produzzjoni, l-immaniġġjar u t-trażmissjoni tal-informazzjoni prevista fl-Artikoli 97 u 98.
                     
                  
         PARTI III
         
            IL-MOVIMENTI TA’ ANNIMALI TERRESTRI SELVAĠĠI
         
         
            Artikolu 101
            Rekwiżiti għall-moviment ta’ annimali terrestri selvaġġi lejn Stati Membri oħrajn
            
               1.   L-operaturi għandhom iċaqilqu biss l-annimali terrestri selvaġġi mill-ħabitat tal-oriġini tagħhom billi jgħabbuhom direttament fuq mezz tat-trasport sabiex jittieħdu lejn ħabitat jew stabbiliment fi Stat Membru ieħor mingħajr mal-annimali jidħlu fi kwalunkwe stabbiliment fl-Istat Membru tal-oriġini.
            
            
               2.   L-operaturi u t-trasportaturi għandhom jiżguraw li l-mezzi tat-trasport użati għat-trasportazzjoni ta’ annimali terrestri selvaġġi, għajr naħal tal-għasel u naħal bagħli:
               
                           (a)
                        
                        
                           jinbnew b’tali mod li
                           
                                       (i)
                                    
                                    
                                       l-annimali ma jkunux jistgħu jaħarbu jew jaqgħu;
                                    
                                 
                                       (ii)
                                    
                                    
                                       tkun tista’ ssir spezzjoni viżiva tal-annimali fuq il-mezzi tat-trasport;
                                    
                                 
                                       (iii)
                                    
                                    
                                       jiġi evitat jew minimizzat il-ħruġ tal-eskrementi, tal-imfierex jew tal-għalf tal-annimali;
                                    
                                 
                                       (iv)
                                    
                                    
                                       fil-każ tal-għasafar, jiġi evitat jew minimizzat il-ħruġ tar-rix;
                                    
                                 
                                       (v)
                                    
                                    
                                       fejn meħtieġ, l-annimali jkunu jistgħu jitrażżnu jew jiġu ttrasportati mraqqda;
                                    
                                 
                     
                           (b)
                        
                        
                           jitnaddfu u jiġu ddiżinfettati minnufih wara kull trasport ta’ annimali, jew kwalunkwe oġġett li jirrappreżenta riskju għas-saħħa tal-annimali u, jekk ikun meħtieġ, jiġu ddiżinfettati mill-ġdid u, fi kwalunkwe każ, jitnixxfu jew jitħallew jinxfu qabel kwalunkwe tagħbija ġdida ta’ annimali.
                        
                     
            
               3.   L-operaturi u t-trasportaturi għandhom jiżguraw li l-kontenituri li fihom jiġu ttrasportati l-annimali terrestri selvaġġi, għajr naħal tal-għasel u naħal bagħli:
               
                           (a)
                        
                        
                           ikunu konformi mal-kundizzjonijiet fil-punt 2(a);
                        
                     
                           (b)
                        
                        
                           ikun fihom biss annimali selvaġġi tal-istess speċi li jkunu ġejjin mill-istess ħabitat;
                        
                     
                           (c)
                        
                        
                           jiġu mmarkati bl-ispeċi u n-numru ta’ annimali;
                        
                     
                           (d)
                        
                        
                           ikunu jew kontenituri mhux użati u mhux riutilizzabbli ddisinjati għal skop speċifiku li jinqerdu wara l-ewwel użu jew inkella jitnaddfu u jiġu ddiżinfettati wara li jintużaw u jitnixxfu jew jitħallew jinxfu qabel kwalunkwe użu sussegwenti.
                        
                     
            
               4.   L-operaturi għandhom biss iċaqalqu l-annimali selvaġġi terrestri mill-ħabitat tagħhom ta’ oriġini lejn ħabitat jew stabbiliment fi Stat Membru ieħor meta jiġu ssodisfati r-rekwiżiti addizzjonali li ġejjin:
               
                           (a)
                        
                        
                           il-maġġoranza tal-annimali tal-konsenja jkunu ilhom residenti fil-ħabitat tal-oriġini għal mill-inqas 30 jum qabel it-tluq, jew mit-twelid, jekk ikunu iżgħar minn 30 jum, u matul dan il-perjodu ma kinux f’kuntatt ma’ annimali miżmuma bi stat ta’ saħħa aktar baxx jew soġġetti għal restrizzjonijiet ta’ moviment għal raġunijiet ta’ saħħa tal-annimali jew inkella ma’ annimali miżmuma li jkunu ġejjin minn stabbiliment li ma kienx jissodisfa r-rekwiżiti stabbiliti fil-punt (b);
                        
                     
                           (b)
                        
                        
                           kwalunkwe annimal li jidħol fl-Unjoni minn pajjiż terz jew territorju matul l-aħħar 30 jum qabel it-tluq tal-annimali msemmija fil-paragrafu (1) u introdott fi stabbiliment li jinsab fil-ħabitat fejn ikunu residenti dawk l-annimali, jinżamm separat sabiex b’hekk jiġi evitat kull kuntatt dirett u indirett mal-annimali l-oħrajn kollha f’dak l-istabbiliment u fil-ħabitat;
                        
                     
                           (c)
                        
                        
                           dawk l-annimali jkunu ġejjin minn ħabitat fejn ma jkunux ġew irrapportati l-mard u l-infezzjonijiet li ġejjin matul il-perjodi ta’ żmien stipulati:
                           
                                       (i)
                                    
                                    
                                       infezzjoni bil-virus tar-rabja matul l-aħħar 30 jum qabel it-tluq;
                                    
                                 
                                       (ii)
                                    
                                    
                                       infezzjoni bi Brucella abortus, B. melitensis u B. suis f’annimali terrestri selvaġġi tal-ispeċijiet elenkati għal dik il-marda matul l-aħħar 42 jum qabel it-tluq;
                                    
                                 
                                       (iii)
                                    
                                    
                                       infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali terrestri selvaġġi tal-ispeċijiet elenkati għal dik il-marda matul l-aħħar 42 jum qabel it-tluq;
                                    
                                 
                                       (iv)
                                    
                                    
                                       infezzjoni bil-virus tal-marda emorraġika epiżootika f’raġġ ta’ 150 km f’annimali terrestri selvaġġi tal-ispeċijiet elenkati għal dik il-marda matul l-aħħar sentejn qabel it-tluq;
                                    
                                 
                                       (v)
                                    
                                    
                                       antraċe f’ungulati matul l-aħħar 15-il jum qabel it-tluq;
                                    
                                 
                                       (vi)
                                    
                                    
                                       surra (Trypanosoma evansi) matul l-aħħar 30 jum qabel it-tluq;
                                    
                                 
                     
                           (d)
                        
                        
                           meta dawk l-annimali jkunu jappartjenu għall-familji ta’ Antilocapridae, Bovidae, Camelidae, Cervidae, Giraffidae, Moschidae jew Tragulidae, il-ħabitat tal-oriġini għandu jkun f’konformità ma’, mill-inqas, wieħed mir-rekwiżiti għal infezzjoni bil-virus tal-ilsien blu (is-serotipi 1-24) stabbiliti fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689;
                        
                     
                           (e)
                        
                        
                           dawk l-annimali mhumiex magħrufa li kienu f’kuntatt ma’ annimali terrestri selvaġġi li ma ssodisfawx ir-rekwiżiti stabbiliti fil-punt (c) matul l-aħħar 30 jum qabel it-tluq.
                        
                     
            
               5.   B’deroga mill-paragrafu 4(d), l-awtorità kompetenti tal-Istat Membru tal-oriġini tista’ tawtorizza l-moviment ta’ annimali terrestri selvaġġi li ma jissodisfawx mill-inqas wieħed mir-rekwiżiti stipulati fil-punti 1 sa 3 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689 lejn Stat Membru ieħor jew żona tiegħu:
               
                           (a)
                        
                        
                           bi stat ta’ ħelsien mill-mard jew bi programm ta’ eradikazzjoni approvat għall-infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li tali movimenti huma awtorizzati fil-kundizzjonijiet imsemmija fl-Artikolu 43(2) tar-Regolament Delegat (UE) 2020/689;
                           jew
                        
                     
                           (b)
                        
                        
                           mingħajr stat ta’ ħelsien mill-mard u programm ta’ eradikazzjoni approvat rigward infezzjoni bil-virus tal-ilsien blu (is-serotipi 1-24), jekk l-Istat Membru tad-destinazzjoni jkun informa lill-Kummissjoni u lill-Istati Membri l-oħrajn li huma awtorizzati tali movimenti. Jekk l-Istat Membru tad-destinazzjoni jistabbilixxi l-kundizzjonijiet għall-awtorizzazzjoni ta’ tali moviment, dawk il-kundizzjonijiet għandhom ikunu kwalunkwe waħda mill-kundizzjonijiet imsemmija fil-punti 5 sa 8 tat-Taqsima 1 tal-Kapitolu 2 tal-Parti II tal-Anness V tar-Regolament Delegat (UE) 2020/689.
                        
                     
         
         
            Artikolu 102
            Dettalji dwar il-kontenut ta’ ċertifikat tas-saħħa tal-annimali għal annimali terrestri selvaġġi
            Iċ-ċertifikat tas-saħħa tal-annimali għal annimali terrestri selvaġġi, li jinħareġ mill-awtorità kompetenti tal-Istat Membru tal-oriġini f’konformità mal-Artikolu 155(1)(c) tar-Regolament (UE) 2016/429, għandu jkun fih l-informazzjoni ġenerali prevista fil-punt 3 tal-Anness VIII u attestazzjoni ta’ konformità mar-rekwiżiti previsti fl-Artikolu 101(4) u dawk fl-Artikolu 101(5) ta’ dan ir-Regolament, fejn applikabbli.
         
         
            Artikolu 103
            Regoli dwar ir-responsabbiltà tal-awtorità kompetenti għaċ-ċertifikazzjoni tas-saħħa tal-annimali għall-movimenti ta’ annimali terrestri selvaġġi lejn Stati Membri oħrajn
            
               1.   Qabel jiffirma ċ-ċertifikat tas-saħħa tal-annimali previst fl-Artikolu 102 għall-moviment ta’ annimali terrestri selvaġġi, il-veterinarju uffiċjali għandu jwettaq it-tipi ta’ kontrolli tal-identità u eżamijiet li ġejjin:
               
                           (a)
                        
                        
                           eżami tal-informazzjoni disponibbli li turi li r-rekwiżiti previsti fl-Artikolu 101(4) huma ssodisfati;
                        
                     
                           (b)
                        
                        
                           kontroll tal-identità;
                        
                     
                           (c)
                        
                        
                           eżami kliniku jew,meta dan ma jkunx possibbli, spezzjoni klinika tal-annimali tal-konsenja għall-iskop ta’ sejbien ta’ sinjali kliniċi jew suspett ta’ mard elenkat jew emerġenti rilevanti għall-ispeċi.
                        
                     
            
               2.   Il-veterinarju uffiċjali għandu jwettaq il-kontroll dokumentarju, il-kontroll tal-identità u l-kontrolli fiżiċi u l-eżamijiet kif previst fil-paragrafu 1 u joħroġ iċ-ċertifikat tas-saħħa tal-annimali fl-aħħar 24 siegħa qabel it-tluq tal-konsenja mill-ħabitat.
            
            
               3.   Iċ-ċertifikat tas-saħħa tal-annimali għandu jkun validu għal 10 ijiem mid-data tal-ħruġ tiegħu.
            
            
               4.   B’deroga mill-paragrafu 3, fil-każ tat-trasport bil-passaġġi fuq l-ilma jew bil-baħar ta’ annimali terrestri selvaġġi, il-perjodu ta’ 10 ijiem għall-validità taċ-ċertifikat tas-saħħa tal-annimali jista’ jiġi estiż bid-durata tal-vjaġġ bil-passaġġi fuq l-ilma jew bil-baħar.
            
         
         
            Artikolu 104
            Rekwiżiti għan-notifika bil-quddiem mill-operaturi tal-movimenti ta’ annimali terrestri selvaġġi lejn Stati Membri oħrajn
            L-operaturi minbarra trasportaturi li jċaqilqu annimali terrestri selvaġġi lejn Stat Membru ieħor għandhom jinnotifikaw lill-awtorità kompetenti tal-Istat Membru tal-oriġini mill-inqas 24 siegħa qabel it-tluq tal-konsenja.
         
         
            Artikolu 105
            Obbligu tal-operaturi dwar in-notifika tal-movimenti ta’ annimali terrestri selvaġġi lejn Stati Membri oħrajn
            Għall-finijiet tan-notifika msemmija fl-Artikolu 155(1)(d) tar-Regolament (UE) 2016/429, l-operaturi minbarra trasportaturi li jċaqilqu annimali terrestri selvaġġi lejn Stat Membru ieħor għandhom jipprovdu lill-awtorità kompetenti fl-Istat Membru tal-oriġini bl-informazzjoni prevista fl-Artikolu 145(1) tar-Regolament (UE) 2016/429 u fil-punti 3(a) sa (d) fil-Parti 1 tal-Anness VIII dwar kull konsenja ta’ dawk l-annimali li għandhom jiġu mċaqilqa lejn Stat Membru ieħor.
         
         
            Artikolu 106
            Ir-responsabbiltà tal-awtorità kompetenti fir-rigward tan-notifika tal-movimenti ta’ annimali terrestri selvaġġi lejn Stati Membri oħrajn
            L-awtorità kompetenti tal-Istat Membru tal-oriġini li tinnotifika lill-awtorità kompetenti tal-Istat Membru tad-destinazzjoni f’konformità mal-Artikolu 155(1)(d) tar-Regolament (UE) 2016/429, għandha tipprovdi l-informazzjoni prevista fil-punti 3(a) sa (d) fil-Parti 1 tal-Anness VIII dwar kull konsenja ta’ annimali terrestri selvaġġi li għandhom jiġu mċaqilqa lejn Stat Membru ieħor.
         
         
            Artikolu 107
            Proċeduri ta’ emerġenza
            Fil-każ li jinqata’ d-dawl u disturbi oħrajn tal-IMSOC, l-awtorità kompetenti tal-post tal-oriġini ta’ annimali terrestri selvaġġi għandha tikkonforma mal-arranġamenti ta’ kontinġenza stabbiliti skont l-Artikolu 134(d) tar-Regolament (UE) 2017/625.
         
         PARTI IV
         
            DISPOŻIZZJONIJIET FINALI
         
         
            Artikolu 108
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-21 ta’ April 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta’ Diċembru 2019.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 84, 31.3.2016, p. 1.
         
            (2)  Ir-Regolament Delegat tal-Kummissjoni (UE) 2018/1629 tal-25 ta’ Lulju 2018 li jemenda l-lista ta’ mard stabbilita fl-Anness II tar-Regolament (UE) 2016/429 tal-Parlament Ewropew u tal-Kunsill dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“il-Liġi dwar is-Saħħa tal-Annimali”) (ĠU L 272, 31.10.2018, p. 11).
         
            (3)  Ir-Regolament ta’ Implimentazzjoni tal-Kummissjoni (UE) 2018/1882 tat-3 ta’ Diċembru 2018 dwar l-applikazzjoni ta’ ċerti regoli għall-prevenzjoni u l-kontroll tal-mard għal kategoriji ta’ mard elenkat u li jistabbilixxi lista ta’ speċijiet u gruppi ta’ speċijiet li jippreżentaw riskju konsiderevoli għat-tixrid ta’ dak il-mard elenkat (ĠU L 308, 4.12.2018, p. 21).
         
            (4)  Ir-Regolament Delegat tal-Kummissjoni (UE) 2020/689 tas-17 ta’ Diċembru 2019 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward ta’ regoli għas-sorveljanza, il-programmi ta’ eradikazzjoni u l-istat ta’ ħelsien mill-mard għal ċertu mard elenkat u emerġenti (Ara paġna 211 ta’ dan il-Ġurnal Uffiċjali).
         
            (5)  Id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffetwaw il-kummerċ ta’ annimali bovini u suwini ġewwa l-Komunità (ĠU L 121, 29.7.1964, p. 1977).
         
            (6)  Id-Direttiva tal-Kunsill 91/68/KEE tat-28 ta’ Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (ĠU L 46, 19.2.1991, p. 19).
         
            (7)  Id-Direttiva tal-Kunsill 2009/156/KE tat-30 ta’ Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta’ ekwidi (ĠU L 192, 23.7.2010, p. 1).
         
            (8)  Id-Direttiva tal-Kunsill 2009/158/KE tat-30 ta’ Novembru 2009 dwar il-kondizzjonijiet tas-saħħa ta’ bhejjem li jirregolaw il-kummerċ intra-Komunitarju, u l-importazzjoni ta’ tajr u bajd għat-tfaqqis minn pajjiżi terzi (ĠU L 343, 22.12.2009, p. 74).
         
            (9)  Id-Direttiva tal-Kunsill 92/65/KEE tat-13 ta’ Lulju 1992 li tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (ĠU L 268, 14.9.1992, p. 54).
         
            (10)  Ir-Regolament tal-Kummissjoni (KE) Nru 1739/2005 tal-21 ta’ Ottubru 2005 li jistipula r-rekwiżiti dwar is-saħħa tal-annimali għall-moviment tal-annimali taċ-ċirklu bejn l-Istati Membri (ĠU L 279, 22.10.2005, p. 47).
         
            (11)  Ir-Regolament Delegat tal-Kummissjoni (UE) 2019/2035 tat-28 ta’ Ġunju 2019 li jissupplimenta r-Regolament (UE) 2016/429 tal-Parlament Ewropew u tal-Kunsill rigward ir-regoli għall-istabbilimenti li jżommu l-annimali terrestri u l-imfaqas, u t-traċċabbiltà ta’ ċerti annimali terrestri miżmuma u tal-bajd għat-tifqis (ĠU L 314, 5.12.2019, p. 115).
         
            (12)  Id-Direttiva 2001/82/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità rigward il-prodotti mediċinali veterinarji (ĠU L 311, 28.11.2001, p. 1).
         
            (13)  Id-Deċiżjoni tal-Kummissjoni 2003/24/KE tat-30 ta’ Diċembru 2002 li tirrigwarda l-iżvilupp ta’ sistema veterinarja integrata u komputerizzata (ĠU L 8, 14.1.2003, p. 44).
         
            (14)  Id-Deċiżjoni tal-Kummissjoni 2004/292/KE tat-30 ta’ Marzu 2004 dwar l-introduzzjoni tas-sistema Traces u li temenda d-Deċiżjoni 92/486/KEE (ĠU L 94, 31.3.2004, p. 63).
         
            (15)  Ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (ĠU L 95, 7.4.2017, p. 1).
         
            (16)  http://www.edqm.eu (l-aktar edizzjoni riċenti)
         
            (17)  Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi skont dik id-Direttiva (ĠU L 54, 26.2.2011, p. 1).
      
      
         
            ANNESS I
            
               METODI DIJANJOSTIĊI
            
            
               Parti 1
            
            
               Infezzjoni bi Brucella abortus, B. melitensis u B. suis
               
            
            
                     
                        1.
                     
                     
                        Testijiet seroloġiċi għal annimali bovini, ovini, kaprini u kamelidi:
                        
                                    (a)
                                 
                                 
                                    testijiet b’antiġene ta’ Brucella bbaferjat;
                                 
                              
                                    (b)
                                 
                                 
                                    test ta’ fissazzjoni tal-komplement (CFT);
                                 
                              
                                    (c)
                                 
                                 
                                    assaġġ ta’ immunoassorbiment enzimatiku indirett (I-ELISA);
                                 
                              
                                    (d)
                                 
                                 
                                    assaġġ tal-polarizzazzjoni tal-fluworexxenza (FPA);
                                 
                              
                                    (e)
                                 
                                 
                                    assaġġ ta’ immunoassorbiment enzimatiku kompetittiv (C-ELISA).
                                 
                              
                  
                     
                        2.
                     
                     
                        Testijiet seroloġiċi għal annimali porċini:
                        
                                    (a)
                                 
                                 
                                    testijiet b’antiġene ta’ Brucella bbaferjat;
                                 
                              
                                    (b)
                                 
                                 
                                    test ta’ fissazzjoni tal-komplement (CFT);
                                 
                              
                                    (c)
                                 
                                 
                                    assaġġ ta’ immunoassorbiment enzimatiku indirett (I-ELISA);
                                 
                              
                                    (d)
                                 
                                 
                                    assaġġ tal-polarizzazzjoni tal-fluworexxenza (FPA);
                                 
                              
                                    (e)
                                 
                                 
                                    assaġġ ta’ immunoassorbiment enzimatiku kompetittiv (C-ELISA).
                                 
                              
                  
                     
                        3.
                     
                     
                        Test tal-ġilda bil-bruċellina (BST) għal annimali ovini, kaprini u porċini
                     
                  
               Parti 2
            
            
               Infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis)
            
            
                     
                        1.
                     
                     
                        Testijiet tal-ġilda bit-tuberkulina:
                        
                                    (a)
                                 
                                 
                                    it-test tat-tuberkulina intradermali uniku (SITT);
                                 
                              
                                    (b)
                                 
                                 
                                    it-test tat-tuberkulina intradermali komparattiv (CITT).
                                 
                              
                  
                     
                        2.
                     
                     
                        Test disponibbli għall-kampjuni tad-demm:
                        
                                    (a)
                                 
                                 
                                    assaġġ tal-gamma interferon.
                                 
                              
                  
               Parti 3
            
            
               Surra (Trypanosoma evansi)
            
            Testijiet seroloġiċi:
            
                        (a)
                     
                     
                        assaġġ ta’ immunoassorbiment enzimatiku (ELISA) għal tripanosomjażi;
                     
                  
                        (b)
                     
                     
                        test ta’ agglutinazzjoni tal-kards għal tripanosomjażi (CATT) f’dilwizzjoni tas-serum ta’ 1:4.
                     
                  
               Parti 4
            
            
               Lewkożi enzootika bovina
            
            Testijiet seroloġiċi:
            
                        (a)
                     
                     
                        testijiet għall-kampjuni tad-demm:
                        
                                    (i)
                                 
                                 
                                    test tal-immunodiffużjoni fil-ġell tal-agar (AGID);
                                 
                              
                                    (ii)
                                 
                                 
                                    assaġġ ta’ immunoassorbiment enzimatiku li jimblokka (B-ELISA);
                                 
                              
                                    (iii)
                                 
                                 
                                    assaġġ ta’ immunoassorbiment enzimatiku indirett (I-ELISA).
                                 
                              
                  
                        (b)
                     
                     
                        test għall-kampjuni tal-ħalib:
                        
                                    (i)
                                 
                                 
                                    assaġġ ta’ immunoassorbiment enzimatiku indirett (I-ELISA).
                                 
                              
                  
               Parti 5
            
            
               Rinotrakeite bovina infettiva/vulvovaġinite pustulari infettiva
            
            
                         
                     
                     
                        Metodi:
                     
                  
                        Annimali bovini mhux imlaqqmin
                     
                     
                        BoHV-1 I-ELISA (1)
                        
                     
                  
                        gB B-ELISA (2)
                        
                     
                  
                        Annimali bovini mlaqqma b’vaċċin bil-gE mħassar
                     
                     
                        gE B-ELISA (3)
                        
                     
                  
               Parti 6
            
            
               Dijarea virali bovina
            
            
                     
                        1.
                     
                     
                        Metodi diretti:
                        
                                    (a)
                                 
                                 
                                    traskriptażi inversa u reazzjoni katina bil-polimerażi f’ħin reali (RT-PCR f’ħin reali);
                                 
                              
                                    (b)
                                 
                                 
                                    assaġġ ta’ immunoassorbiment enzimatiku (ELISA) għas-sejbien ta’ antiġene ta’ virus tad-dijarea virali bovina (BVDV).
                                 
                              
                  
                     
                        2.
                     
                     
                        Testijiet seroloġiċi:
                        
                                    (a)
                                 
                                 
                                    assaġġ ta’ immunoassorbiment enzimatiku indirett (I-ELISA);
                                 
                              
                                    (b)
                                 
                                 
                                    assaġġ ta’ immunoassorbiment enzimatiku li jimblokka (B-ELISA).
                                 
                              
                  
               Parti 7
            
            
               Infezzjoni bil-virus tal-marda ta’ Aujeszky
            
            
                         
                     
                     
                        Metodi:
                     
                  
                        Annimali porċini
                     
                     
                        Il-virus tal-marda ta’ Aujeszky (ADV) ELISA (4)
                        
                     
                  
                        Annimali porċini li jkollhom inqas minn 4 xhur imwielda minn ommijiet li jkunu tlaqqmu b’vaċċin bil-gE mħassar”
                     
                     
                        gE ELISA (5)
                        
                     
                  
               Parti 8
            
            
               Durina
            
            Test ta’ fissazzjoni tal-komplement għad-durina, f’dilwizzjoni tas-serum ta’ 1:5.
            
               Parti 9
            
            
               Anemija infettiva ekwina
            
            Testijiet seroloġiċi:
            
                        (a)
                     
                     
                        test tal-immunodiffużjoni fil-ġell tal-agar (AGID);
                     
                  
                        (b)
                     
                     
                        assaġġ ta’ immunoassorbiment enzimatiku (ELISA) għal anemija infettiva ekwina.
                     
                  
               Parti 10
            
            
               Enċefalomijelite ekwina tal-Venezwela
            
            
                     
                        1.
                     
                     
                        Testijiet seroloġiċi:
                        
                                    (a)
                                 
                                 
                                    test ta’ iżolament virali għal enċefalomijelite ekwina tal-Venezwela;
                                 
                              
                                    (b)
                                 
                                 
                                    test tal-inibizzjoni tal-emoagglutinazzjoni għal enċefalomijelite ekwina tal-Venezwela;
                                 
                              
                  
                     
                        2.
                     
                     
                        Metodu dirett:
                        traskrizzjoni inversa u reazzjoni katina bil-polimerażi (RT-PCR) għas-sejbien ta’ ġenoma tal-virus ta’ enċefalomijelite ekwina tal-Venezwela.
                     
                  
               (1)  assaġġ ta’ immunoassorbiment enzimatiku (ELISA) għas-sejbien ta’ antikorpi kontra l-virus sħiħ tal-BoHV-1.
            
               (2)  ELISA għas-sejbien ta’ antikorpi kontra l-proteina gB tal-BoHV-1. Meta ssir referenza għal testijiet sabiex jinstabu antikorpi kontra l-BoHV-1 sħiħ, jista’ jintuża wkoll dan il-metodu.
            
               (3)  ELISA għas-sejbien ta’ antikorpi kontra l-proteina gE tal-BoHV-1.
            
               (4)  ELISA għas-sejbien ta’ antikorpi kontra l-ADV sħiħ, il-proteina ta’ ADV-gB jew il-proteina ta’ ADV-gD. Għall-kontroll tal-lottijiet ta’ kits ta’ ADV-gB u kits ta’ ADV-gD jew kits ta’ ADV sħiħ, is-serum ta’ referenza tal-Komunità ADV 1, jew is-substandards, iridu jirriżultaw pożittivi f’dilwizzjoni ta’ 1:2.
            
               (5)  ELISA għas-sejbien ta’ antikorpi kontra l-proteina ADV-gE. Għall-kontroll tal-lottijiet, is-serum ta’ referenza tal-Komunità ADV 1, jew is-substandards, iridu jirriżultaw pożittivi f’dilwizzjoni ta’ 1:8.
         
      
      
         
            ANNESS II
            
               REKWIŻITI MINIMI QABEL IL-MOVIMENT FIR-RIGWARD TA’ INFEZZJONI BIL-KUMPLESS TAL-MYCOBACTERIUM TUBERCULOSIS (M. BOVIS, M. CAPRAE U M. TUBERCULOSIS) F’ANNIMALI KAPRINI, KAMELIDI U ĊERVIDI
            
            
               Parti 1
            
            
               Rekwiżiti minimi għal programm qabel il-moviment fir-rigward ta’ infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali kaprini
            
            
                     
                        1.
                     
                     
                        Il-programm ta’ sorveljanza qabel il-moviment għas-sejbien ta’ infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) fi stabbiliment għall-iskop ta’ moviment lejn Stat Membru ieħor ta’ annimali kaprini miżmuma kif imsemmi fl-Artikolu 15(3) irid jinkludi mill-inqas l-elementi li ġejjin:
                        
                                    (a)
                                 
                                 
                                    spezzjoni post-mortem tal-annimali kaprini skarnati kollha mill-istabbiliment;
                                 
                              
                                    (b)
                                 
                                 
                                    eżami post-mortem tal-bhejjem mejta tal-annimali kaprini kollha li għandhom aktar minn 9 xhur, sakemm ma jkunx impossibbli għal raġunijiet loġistiċi jew mhux neċessarju għal raġunijiet xjentifiċi;
                                 
                              
                                    (c)
                                 
                                 
                                    żjara tas-saħħa tal-annimali annwali mwettqa minn veterinarju;
                                 
                              
                                    (d)
                                 
                                 
                                    ittestjar annwali tal-annimali kaprini kollha miżmuma fl-istabbiliment għal skopijiet ta’ tgħammir, b’riżultati negattivi.
                                 
                              
                  
                     
                        2.
                     
                     
                        B’deroga mill-paragrafu 1, l-ittestjar annwali previst fil-punt 1(d) ma hemmx bżonn li jkun meħtieġ jekk l-awtorità kompetenti, abbażi ta’ valutazzjoni tar-riskji, tqis ir-riskju ta’ infezzjoni bħala negliġibbli fl-Istat Membru jew f’żona tiegħu, u jekk jiġu ssodisfati l-kundizzjonijiet li ġejjin:
                        
                                    (a)
                                 
                                 
                                    il-programm ta’ sorveljanza qabel il-moviment imsemmi fil-paragrafu 1 ikun twettaq fl-istabbiliment għal mill-inqas 24 xahar u, matul dan il-perjodu, ma tkunx ġiet irrapportata infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali kaprini miżmuma fl-istabbiliment;
                                 
                              
                                    (b)
                                 
                                 
                                    l-istabbiliment ikun jinsab fi Stat Membru jew f’żona tiegħu ħielsa minn infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) fil-popolazzjoni tal-annimali bovini tagħhom.
                                 
                              
                  
                     
                        3.
                     
                     
                        Jekk tkun ġiet irrapportata infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali kaprini miżmuma fl-istabbiliment, dawn l-annimali jistgħu jiġu mċaqilqa lejn Stat Membru ieħor biss meta l-annimali kaprini kollha miżmuma fl-istabbiliment li jkollhom aktar minn 6 ġimgħat ikunu ġew ittestjati, b’riżultati negattivi. Dawn it-testijiet iridu jitwettqu fuq kampjuni miġbura mhux aktar kmieni minn 42 jum wara t-tneħħija tal-aħħar każ ikkonfermat u tal-aħħar annimal li ttestja pożittiv bl-użu ta’ metodu dijanjostiku.
                     
                  
               Parti 2
            
            
               Rekwiżiti minimi għal programm qabel il-moviment fir-rigward ta’ infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali kamelidi
            
            
                     
                        1.
                     
                     
                        Il-programm ta’ sorveljanza qabel il-moviment għas-sejbien ta’ infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) fi stabbiliment għall-iskop ta’ moviment lejn Stat Membru ieħor ta’ annimali kamelidi miżmuma kif imsemmi fl-Artikolu 23(1)(e) irid jinkludi mill-inqas l-elementi li ġejjin:
                        
                                    (a)
                                 
                                 
                                    spezzjoni post-mortem tal-annimali kamelidi skarnati kollha mill-istabbiliment;
                                 
                              
                                    (b)
                                 
                                 
                                    eżami post-mortem tal-bhejjem mejta tal-annimali kamelidi li għandhom aktar minn 9 xhur, sakemm ma jkunx impossibbli għal raġunijiet loġistiċi jew mhux neċessarju għal raġunijiet xjentifiċi;
                                 
                              
                                    (c)
                                 
                                 
                                    żjara tas-saħħa tal-annimali annwali mwettqa minn veterinarju;
                                 
                              
                                    (d)
                                 
                                 
                                    ittestjar annwali tal-annimali kamelidi kollha miżmuma fl-istabbiliment għal skopijiet ta’ tgħammir, b’riżultati negattivi.
                                 
                              
                  
                     
                        2.
                     
                     
                        B’deroga mill-paragrafu 1, l-ittestjar annwali previst fil-punt 1(d) ma hemmx bżonn li jkun meħtieġ jekk l-awtorità kompetenti, abbażi ta’ valutazzjoni tar-riskji, tqis ir-riskju ta’ infezzjoni bħala negliġibbli fl-Istat Membru jew f’żona tiegħu, u jekk jiġu ssodisfati l-kundizzjonijiet li ġejjin:
                        
                                    (a)
                                 
                                 
                                    il-programm ta’ sorveljanza qabel il-moviment imsemmi fil-paragrafu 1 ikun twettaq fl-istabbiliment għal mill-inqas 24 xahar u, matul dan il-perjodu, ma tkunx ġiet irrapportata infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali kamelidi miżmuma fl-istabbiliment;
                                 
                              
                                    (b)
                                 
                                 
                                    l-istabbiliment ikun jinsab fi Stat Membru jew f’żona tiegħu ħielsa minn infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) fil-popolazzjoni tal-annimali bovini tagħhom;
                                 
                              
                  
                     
                        3.
                     
                     
                        Jekk tkun ġiet irrapportata infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali kamelidi miżmuma fl-istabbiliment, dawn l-annimali jistgħu jiġu mċaqilqa għal Stat Membru ieħor biss meta l-annimali kamelidi kollha miżmuma fl-istabbiliment li jkollhom aktar minn 6 ġimgħat ikunu ġew ittestjati, b’riżultati negattivi. Dawn it-testijiet iridu jitwettqu fuq kampjuni tad-demm miġbura mhux aktar kmieni minn 42 jum wara t-tneħħija tal-aħħar każ ikkonfermat u tal-aħħar annimal li ttestja pożittiv bl-użu ta’ metodu dijanjostiku.
                     
                  
               Parti 3
            
            
               Rekwiżiti minimi għal programm qabel il-moviment fir-rigward ta’ infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali ċervidi
            
            
                     
                        1.
                     
                     
                        Il-programm ta’ sorveljanza qabel il-moviment għas-sejbien ta’ infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) fi stabbiliment għall-iskop ta’ moviment lejn Stat Membru ieħor ta’ annimali ċervidi miżmuma kif imsemmi fl-Artikolu 26(1)(e) irid jinkludi mill-inqas l-elementi li ġejjin:
                        
                                    (a)
                                 
                                 
                                    spezzjoni post-mortem tal-annimali ċervidi skarnati kollha mill-istabbiliment;
                                 
                              
                                    (b)
                                 
                                 
                                    eżami post-mortem tal-bhejjem mejta tal-annimali ċervidi li għandhom aktar minn 9 xhur, sakemm ma jkunx impossibbli għal raġunijiet loġistiċi jew mhux neċessarju għal raġunijiet xjentifiċi;
                                 
                              
                                    (c)
                                 
                                 
                                    żjara tas-saħħa tal-annimali annwali mwettqa minn veterinarju;
                                 
                              
                                    (d)
                                 
                                 
                                    ittestjar annwali tal-annimali ċervidi miżmuma fl-istabbiliment għal skopijiet ta’ tgħammir, b’riżultati negattivi.
                                 
                              
                  
                     
                        2.
                     
                     
                        B’deroga mill-paragrafu 1, l-ittestjar annwali previst fil-punt 1(d) ma hemmx bżonn li jkun meħtieġ jekk l-awtorità kompetenti, abbażi ta’ valutazzjoni tar-riskji, tqis ir-riskju ta’ infezzjoni bħala negliġibbli fl-Istat Membru jew f’żona tiegħu, u jekk jiġu ssodisfati l-kundizzjonijiet li ġejjin:
                        
                                    (a)
                                 
                                 
                                    il-programm ta’ sorveljanza qabel il-moviment imsemmi fil-paragrafu 1 ikun twettaq fl-istabbiliment għal mill-inqas 24 xahar u, matul dan il-perjodu, ma tkunx ġiet irrapportata infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali ċervidi miżmuma fl-istabbiliment;
                                 
                              
                                    (b)
                                 
                                 
                                    l-istabbiliment ikun jinsab fi Stat Membru jew f’żona tiegħu ħielsa minn infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) fil-popolazzjoni tal-annimali bovini tagħhom;
                                 
                              
                  
                     
                        3.
                     
                     
                        Jekk tkun ġiet irrapportata infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis) f’annimali ċervidi miżmuma fl-istabbiliment, dawn l-annimali jistgħu jiġu mċaqilqa għal Stat Membru ieħor biss meta l-annimali ċervidi kollha miżmuma fl-istabbiliment li jkollhom aktar minn 6 ġimgħat ikunu ġew ittestjati f’żewġ okkażjonijiet, b’intervall minimu ta’ 6 xhur, għal infezzjoni bil-kumpless tal-Mycobacterium tuberculosis (M. bovis, M. caprae u M. tuberculosis), b’riżultati negattivi. L-ewwel test irid isir fuq annimali ċervidi jew kampjuni miġbura minn annimali ċervidi mhux aktar kmieni minn 6 xhur wara t-tneħħija tal-aħħar każ ikkonfermat u tal-aħħar annimal li ttestja pożittiv bl-użu ta’ metodu dijanjostiku.
                     
                  
      
      
         
            ANNESS III
            
               REKWIŻITI MINIMI QABEL IL-MOVIMENT FIR-RIGWARD TA’ INFEZZJONI BI BRUCELLA ABORTUS, B. MELITENSIS U B SUIS F’ANNIMALI PORĊINI
            
            
                     
                        1.
                     
                     
                        Il-programm ta’ sorveljanza qabel il-moviment għas-sejbien ta’ infezzjoni bi Brucella abortus, B. melitensis u B suis fi stabbiliment għall-iskop ta’ moviment lejn Stat Membru ieħor ta’ annimali porċini miżmuma, kif imsemmi fl-Artikolu 19(1)(f)(ii), irid jinkludi mill-inqas l-elementi li ġejjin:
                        
                                    (a)
                                 
                                 
                                    żjara tas-saħħa tal-annimali annwali mwettqa minn veterinarju;
                                 
                              
                                    (b)
                                 
                                 
                                    jekk l-annimali porċini jinżammu fl-istabbiliment għat-tgħammir, stħarriġ immunoloġiku annwali mwettaq fil-popolazzjoni ta’ annimali porċini f’dak l-istabbiliment, bl-użu ta’ wieħed mill-metodi dijanjostiċi elenkati fil-Parti 1(2) tal-Anness I, mill-inqas b’kapaċità li jintwera b’livell ta’ kunfidenza ta’ 95 % in-nuqqas ta’ infezzjoni bi Brucella abortus, B. melitensis u B. suis bi prevalenza fil-mira ta’ 10 %.
                                 
                              
                  
                     
                        2.
                     
                     
                        B’deroga mill-punt 1, iż-żjara tas-saħħa tal-annimali msemmija fil-punt 1(a) u l-istħarriġ previst fil-punt 1(b) ma hemmx bżonn li jkunu meħtieġa jekk l-awtorità kompetenti, abbażi ta’ valutazzjoni tar-riskji, tqis ir-riskju ta’ infezzjoni bi Brucella abortus, B. melitensis u B. suis bħala negliġibbli fl-Istat Membru jew f’żona tiegħu, u jekk jiġu ssodisfati l-kundizzjonijiet li ġejjin:
                        
                                    (a)
                                 
                                 
                                    ma tkunx ġiet irrapportata infezzjoni bi Brucella abortus, B. melitensis u B. suis fil-popolazzjoni ta’ annimali porċini miżmuma għall-aħħar ħames snin;
                                 
                              
                                    (b)
                                 
                                 
                                    ma tkunx ġiet irrapportata infezzjoni bi Brucella abortus, B. melitensis u B. suis fil-popolazzjoni ta’ annimali selvaġġi tal-ispeċijiet elenkati għall-aħħar 5 snin u, matul dak il-perjodu ta’ żmien, ġew inklużi ċ-ċingjali fil-popolazzjoni tal-annimali fil-mira għas-sorveljanza prevista fl-Artikolu 4 tar-Regolament Delegat (UE) 2020/689;
                                 
                              
                                    (c)
                                 
                                 
                                    l-Istat Membru jew iż-żona tiegħu jkunu ħielsa minn infezzjoni bi Brucella abortus, B. melitensis u B. suis fil-popolazzjonijiet ta’ annimali bovini, ovini u kaprini tagħhom.
                                 
                              
                  
                     
                        3.
                     
                     
                        Jekk tkun ġiet irrapportata infezzjoni bi Brucella abortus, B. melitensis u B. suis f’annimali porċini miżmuma fl-istabbiliment, dawn l-annimali jistgħu jiġu mċaqilqa għal Stat Membru ieħor biss meta l-annimali porċini kollha miżmuma fl-istabbiliment ikunu ġew soġġetti għal test f’żewġ okkażjonijiet, b’riżultati negattivi. L-ewwel test irid jitwettaq fuq kampjuni miġbura mhux aktar kmieni minn 3 xhur wara t-tneħħija tal-annimali infettati u tal-annimali li ttestjaw pożittiv bl-użu ta’ wieħed mill-metodi dijanjostiċi previsti fil-Parti 1(2) tal-Anness I. It-tieni test irid jitwettaq fuq kampjuni miġbura mhux aktar kmieni minn 6 xhur u mhux aktar tard minn 12-il xahar wara l-ewwel test.
                     
                  
      
      
         
            ANNESS IV
            
               ITTESTJAR TA’ PAPRI U WIŻŻ GĦAL INFLUWENZA TAT-TJUR B’PATOĠENIĊITÀ GĦOLJA
            
            Matul il-ġimgħa qabel il-ħin tat-tagħbija għad-dispaċċ, il-papri u l-wiżż għandhom ikunu ttestjaw negattiv f’eżami viroloġiku għal influwenza tat-tjur b’patoġeniċità għolja, jew permezz ta’ iżolament virali jew inkella permezz ta’ ttestjar molekulari f’livell li jagħti 95 % kunfidenza li tinstab infezzjoni bi prevalenza ta’ 5 %.
         
      
      
         
            ANNESS V
            
               REKWIŻITI GĦALL-ITTESTJAR TA’ KONSENJI TA’ INQAS MINN 20 TAJRA MINBARRA RATITI JEW INQAS MINN 20 BAJDA GĦAT-TIFQIS TA’ POLLAM MINBARRA RATITI
            
            
                     
                        1.
                     
                     
                        Konsenji ta’ inqas minn 20 tajra minbarra ratiti jew inqas minn 20 bajda għat-tifqis ta’ pollam minbarra ratiti għandhom ikunu ttestjaw negattiv f’konformità mal-punt 2 għall-aġenti tal-mard li ġejjin għall-ispeċijiet elenkati rilevanti:
                        
                                    (a)
                                 
                                 
                                    infezzjoni bis-Salmonella Pullorum, bl-S. Gallinarum u bl-S. arizonae
                                    
                                 
                              
                                    (b)
                                 
                                 
                                    mikoplażmożi tat-tjur (Mycoplasma gallisepticum u M. meleagridis)
                                 
                              
                  
                     
                        2.
                     
                     
                        Ittestjar:
                        
                                    (a)
                                 
                                 
                                    għall-pollam għat-tnissil, il-pollam produttiv u l-pollam maħsuba għall-iskarnar, l-annimali għandhom ikunu ttestjaw negattiv f’testijiet seroloġiċi u/jew batterjoloġiċi għall-mard taħt il-punt 1 fi żmien 21 jum qabel il-ħin tat-tagħbija għad-dispaċċ;
                                 
                              
                                    (b)
                                 
                                 
                                    għall-bajd għat-tifqis u l-flieles ta’ ġurnata, il-qatgħa tal-oriġini għandha tkun ittestjat negattiv f’testijiet seroloġiċi u/jew batterjoloġiċi għall-mard taħt il-punt 1 fi żmien 21 jum qabel il-ħin tat-tagħbija għad-dispaċċ f’livell li jagħti 95 % kunfidenza li tinstab infezzjoni bi prevalenza ta’ 5 %;
                                 
                              
                                    (c)
                                 
                                 
                                    jekk l-annimali jkunu tlaqqmu kontra infezzjoni bi kwalunkwe serotip ta’ Salmonella jew Mikoplażma, irid jintuża biss ittestjar batterjoloġiku. Il-metodu ta’ konferma jrid ikun kapaċi jagħmel differenza bejn razez vaċċinali ħajjin u razez selvatiċi.
                                 
                              
                  
      
      
         
            ANNESS VI
            
               KRITERJI GĦAL VAĊĊINI KONTRA INFEZZJONI BIL-VIRUS TAL-MARDA TA’ NEWCASTLE
            
            Il-vaċċini ħajjin attenwati kontra infezzjoni bil-virus tal-marda ta’ Newcastle jridu jiġu ppreparati minn razza ta’ virus tal-marda ta’ Newcastle li għaliha ż-żerriegħa ewlenija tkun ġiet ittestjata u jkun intwera li għandha indiċi tal-patoġeniċità intraċerebrali (ICPI) ta’:
            
                        (a)
                     
                     
                        inqas minn 0,4 jekk jiġu amministrati mhux inqas minn 107 EID50 (50 % Doża Infettiva mill-Embrijun) lil kull tajra fit-test tal-ICPI; jew
                     
                  
                        (b)
                     
                     
                        inqas minn 0,5 jekk jiġu amministrati mhux inqas minn 108 EID50 lil kull tajra fit-test tal-ICPI.
                     
                  
      
      
         
            ANNESS VII
            
               IL-VALIDITÀ TAT-TILQIM KONTRA R-RABJA U L-MIŻURI TA’ MITIGAZZJONI TAR-RISKJI GĦAL MARD IEĦOR MINBARRA R-RABJA
            
            
               Parti 1
            
            
               Il-validità tat-tilqimiet kontra r-rabja għal klieb, qtates, inmsa u karnivori oħrajn
            
            Ir-rekwiżiti ta’ validità għat-tilqim kontra infezzjoni bil-virus tar-rabja msemmija fl-Artikoli 53(b)(i), 55(b)(i) u 58(1)(c)huma dawk stabbiliti fl-Anness III tar-Regolament (UE) Nru 576/2013 tal-Parlament Ewropew u tal-Kunsill (1).
            Meta ma tiġi awtorizzata ebda tilqima kontra r-rabja fi Stat Membru għal karnivori oħrajn minbarra klieb, qtates u inmsa, it-tilqim kontra r-rabja mwettaq f’konformità mal-Artikolu 10(1) tad-Direttiva 2001/82/KE irid jitqies bħala validu.
            
               Parti 2
            
            
               Miżuri ta’ mitigazzjoni tar-riskji għal mard ieħor minbarra r-rabja
            
            
                     
                        1.
                     
                     
                        Il-miżuri ta’ mitigazzjoni tar-riskji għal infestazzjoni b’Echinococcus multilocularis imsemmija fl-Artikoli 53(b)(ii) u 55(b)(ii) huma dawk stipulati fir-Regolament Delegat tal-Kummissjoni (UE) 2018/772 (2) flimkien mar-Regolament ta’ Implimentazzjoni tal-Kummissjoni (UE) 2018/878 (3).
                     
                  
                     
                        2.
                     
                     
                        B’deroga mill-paragrafu 1, it-trattament imsemmi fl-Artikolu 58(1)(d) tal-kanidi, minbarra l-klieb, kontra infestazzjoni b’Echinococcus multilocularis irid jitwettaq u jiġi ddokumentat mhux aktar kmieni minn 48 siegħa qabel id-dħul fi Stat Membru jew żona tiegħu elenkata fl-Anness tar-Regolament ta’ Implimentazzjoni (UE) 2018/878.
                     
                  
                     
                        3.
                     
                     
                        Il-miżuri ta’ mitigazzjoni tar-riskji għal mard ieħor minbarra infezzjoni bil-virus tar-rabja u infestazzjoni b’Echinococcus multilocularis msemmija fl-Artikoli 53(b)(ii) u 55(b)(ii) huma l-miżuri preventivi tas-saħħa applikabbli għall-ispeċijiet rilevanti ta’ karnivori adottati f’konformità mal-Artikolu 19(1) tar-Regolament (UE) Nru 576/2013.
                     
                  
               (1)  Ir-Regolament (UE) Nru 576/2013 tal-Parlament Ewropew u tal-Kunsill tat-12 ta’ Ġunju 2013 dwar il-movimenti mhux kummerċjali tal-annimali domestiċi u li jħassar ir-Regolament (KE) Nru 998/2003 (ĠU L 178, 28.6.2013, p. 1).
            
               (2)  Ir-Regolament Delegat tal-Kummissjoni (UE) 2018/772 tal-21 ta’ Novembru 2017 li jissupplimenta r-Regolament (UE) Nru 576/2013 tal-Parlament Ewropew u tal-Kunsill dwar miżuri sanitarji preventivi għall-kontroll tal-infezzjoni Echinococcus multilocularis fil-klieb, u li jħassar ir-Regolament ta’ Delega (UE) Nru 1152/2011 (ĠU L 130, 28.5.2018, p. 1).
            
               (3)  Ir-Regolament ta’ Implimentazzjoni tal-Kummissjoni (UE) 2018/878 tat-18 ta’ Ġunju 2018 li jadotta l-lista tal-Istati Membri, jew partijiet tat-territorju tal-Istati Membri, li jikkonformaw mar-regoli għall-kategorizzazzjoni stabbilita fl-Artikolu 2(2) u (3) tar-Regolament Delegat (UE) 2018/772 dwar l-applikazzjoni ta’ miżuri sanitarji preventivi għall-kontroll tal-infezzjoni Echinococcus multilocularis fil-klieb (ĠU L 155, 19.6.2018, p. 1).
         
      
      
         
            ANNESS VIII
            
               INFORMAZZJONI LI GĦANDU JKUN HEMM FIĊ-ĊERTIFIKATI U N-NOTIFIKI TAS-SAĦĦA TAL-ANNIMALI
            
            
               Parti 1
            
            
               Informazzjoni li għandu jkun hemm fiċ-ċertifikat tas-saħħa tal-annimali għal annimali terrestri u bajd għat-tifqis imċaqilqa lejn Stat Membru ieħor
            
            
                     
                        1.
                     
                     
                        Iċ-ċertifikat tas-saħħa tal-annimali għall-annimali terrestri miżmuma msemmija fl-Artikolu 143(1) tar-Regolament (UE) 2016/429 u fl-Artikolu 71(1) ta’ dan ir-Regolament imċaqilqa lejn Stat Membru ieħor irid ikun fih mill-inqas l-informazzjoni li ġejja:
                        
                                    (a)
                                 
                                 
                                    l-isem u l-indirizz tal-konsenjatur u tal-konsenjatarju;
                                 
                              
                                    (b)
                                 
                                 
                                    l-isem u l-indirizz tal-istabbiliment tad-dispaċċ, u
                                    
                                                (i)
                                             
                                             
                                                meta l-istabbiliment tad-dispaċċ ikun stabbiliment approvat, in-numru ta’ approvazzjoni uniku ta’ dak l-istabbiliment; jew
                                             
                                          
                                                (ii)
                                             
                                             
                                                meta l-istabbiliment tad-dispaċċ ikun stabbiliment irreġistrat, in-numru ta’ reġistrazzjoni uniku ta’ dak l-istabbiliment;
                                             
                                          
                              
                                    (c)
                                 
                                 
                                    l-isem u l-indirizz tal-istabbiliment tad-destinazzjoni, u
                                    
                                                (i)
                                             
                                             
                                                meta l-istabbiliment tad-destinazzjoni jkun stabbiliment approvat, in-numru ta’ approvazzjoni uniku ta’ dak l-istabbiliment; jew
                                             
                                          
                                                (ii)
                                             
                                             
                                                meta l-istabbiliment tad-destinazzjoni jkun stabbiliment irreġistrat, in-numru ta’ reġistrazzjoni uniku ta’ dak l-istabbiliment;
                                             
                                          
                              
                                    (d)
                                 
                                 
                                    l-ispeċijiet u l-kategorija tal-annimali u l-identifikazzjoni, fejn meħtieġa;
                                 
                              
                                    (e)
                                 
                                 
                                    informazzjoni dwar is-sitwazzjoni tas-saħħa tal-annimali u garanziji addizzjonali fir-rigward ta’:
                                    
                                                (i)
                                             
                                             
                                                l-Istat Membru jew iż-żona tal-oriġini;
                                             
                                          
                                                (ii)
                                             
                                             
                                                l-istabbiliment u l-qatgħa tal-oriġini tal-annimali, inklużi r-riżultati tat-testijiet, fejn applikabbli;
                                             
                                          
                                                (iii)
                                             
                                             
                                                l-annimali li għandhom jintbagħtu, inklużi r-riżultati tat-testijiet jew it-tilqimiet, fejn applikabbli;
                                             
                                          
                              
                                    (f)
                                 
                                 
                                    id-data u l-post tal-ħruġ u l-perjodu ta’ validità taċ-ċertifikat tas-saħħa tal-annimali, l-isem, il-kapaċità u l-firma tal-veterinarju uffiċjali, kif ukoll it-timbru tal-awtorità kompetenti tal-post tal-oriġini tal-konsenja.
                                 
                              
                  
                     
                        2.
                     
                     
                        Iċ-ċertifikat tas-saħħa tal-annimali għall-bajd għat-tifqis imsemmija fl-Artikolu 161(1) tar-Regolament (UE) 2016/429 u fl-Artikolu 72 ta’ dan ir-Regolament imċaqilqa lejn Stat Membru ieħor irid ikun fih mill-inqas l-informazzjoni li ġejja:
                        
                                    (a)
                                 
                                 
                                    l-isem u l-indirizz tal-konsenjatur u tal-konsenjatarju;
                                 
                              
                                    (b)
                                 
                                 
                                    l-isem u l-indirizz tal-istabbiliment tad-dispaċċ, u
                                    
                                                (i)
                                             
                                             
                                                meta l-istabbiliment tad-dispaċċ ikun stabbiliment approvat, in-numru ta’ approvazzjoni uniku ta’ dak l-istabbiliment; jew
                                             
                                          
                                                (ii)
                                             
                                             
                                                meta l-istabbiliment tad-dispaċċ ikun stabbiliment irreġistrat, in-numru ta’ reġistrazzjoni uniku ta’ dak l-istabbiliment;
                                             
                                          
                              
                                    (c)
                                 
                                 
                                    l-isem u l-indirizz tal-istabbiliment tad-destinazzjoni; u
                                    
                                                (i)
                                             
                                             
                                                meta l-istabbiliment tad-destinazzjoni jkun stabbiliment approvat, in-numru ta’ approvazzjoni uniku ta’ dak l-istabbiliment; jew
                                             
                                          
                                                (ii)
                                             
                                             
                                                meta l-istabbiliment tad-destinazzjoni jkun stabbiliment irreġistrat, in-numru ta’ reġistrazzjoni uniku ta’ dak l-istabbiliment;
                                             
                                          
                              
                                    (d)
                                 
                                 
                                    il-kategorija ta’ bajd għat-tifqis;
                                 
                              
                                    (e)
                                 
                                 
                                    informazzjoni li tippermetti l-identifikazzjoni tal-bajd għat-tifqis;
                                    
                                                (i)
                                             
                                             
                                                l-ispeċi u l-identifikazzjoni, fejn meħtieġa, tal-annimali minn fejn joriġinaw;
                                             
                                          
                                                (ii)
                                             
                                             
                                                il-marki applikati fuq il-bajd għat-tifqis, fejn ikunu meħtieġa;
                                             
                                          
                                                (iii)
                                             
                                             
                                                il-post u d-data tal-ġbir tagħhom;
                                             
                                          
                              
                                    (f)
                                 
                                 
                                    informazzjoni dwar is-sitwazzjoni tas-saħħa tal-annimali u garanziji addizzjonali fir-rigward ta’:
                                    
                                                (i)
                                             
                                             
                                                l-Istat Membru jew iż-żona tal-oriġini tiegħu;
                                             
                                          
                                                (ii)
                                             
                                             
                                                l-istabbiliment u l-qatgħa tal-oriġini, inklużi r-riżultati tat-testijiet, fejn applikabbli;
                                             
                                          
                                                (iii)
                                             
                                             
                                                l-annimali li minnhom inġabar il-bajd għat-tifqis, inklużi r-riżultati tat-testijiet, fejn applikabbli;
                                             
                                          
                                                (iv)
                                             
                                             
                                                il-bajd għat-tifqis li għandu jintbagħat;
                                             
                                          
                              
                                    (g)
                                 
                                 
                                    id-data u l-post tal-ħruġ u l-perjodu ta’ validità taċ-ċertifikat tas-saħħa tal-annimali u l-isem, il-kapaċità u l-firma tal-veterinarju uffiċjali, kif ukoll it-timbru tal-awtorità kompetenti tal-post tal-oriġini tal-konsenja.
                                 
                              
                  
                     
                        3.
                     
                     
                        Iċ-ċertifikat tas-saħħa tal-annimali għall-annimali terrestri selvaġġi msemmija fl-Artikolu 155(1)(c) tar-Regolament (UE) 2016/429 imċaqilqa lejn Stat Membru ieħor irid ikun fih mill-inqas l-informazzjoni li ġejja:
                        
                                    (a)
                                 
                                 
                                    l-isem u l-indirizz tal-konsenjatur u tal-konsenjatarju;
                                 
                              
                                    (b)
                                 
                                 
                                    il-post fejn l-annimali jkunu nqabdu u tgħabbew sabiex jintbagħtu;
                                 
                              
                                    (c)
                                 
                                 
                                    il-post tad-destinazzjoni; u
                                    
                                                (i)
                                             
                                             
                                                fejn il-post tad-destinazzjoni jkun il-ħabitat, il-post fejn l-annimali huma maħsuba li jinħattu; jew
                                             
                                          
                                                (ii)
                                             
                                             
                                                meta l-istabbiliment tad-destinazzjoni jkun stabbiliment irreġistrat, in-numru ta’ reġistrazzjoni uniku ta’ dak l-istabbiliment;
                                             
                                          
                              
                                    (d)
                                 
                                 
                                    l-ispeċi u l-kategorija tal-annimali;
                                 
                              
                                    (e)
                                 
                                 
                                    id-data u l-post tal-ħruġ u l-perjodu ta’ validità taċ-ċertifikat tas-saħħa tal-annimali, l-isem, il-kapaċità u l-firma tal-veterinarju uffiċjali, kif ukoll it-timbru tal-awtorità kompetenti tal-post tal-oriġini tal-konsenja.
                                 
                              
                  
               Parti 2
            
            
               Informazzjoni fin-notifika tal-movimenti għal ċerti annimali terrestri li għalihom mhuwiex meħtieġ ċertifikat tas-saħħa tal-annimali
            
            In-notifika għall-moviment tan-naħal bagħli minn stabbilimenti tal-produzzjoni ambjentalment iżolati approvati lejn Stat Membru ieħor irid ikun fiha mill-inqas l-informazzjoni li ġejja:
            
                        (a)
                     
                     
                        l-isem u l-indirizz tal-konsenjatur u tal-konsenjatarju;
                     
                  
                        (b)
                     
                     
                        l-isem, l-indirizz u n-numru ta’ approvazzjoni uniku tal-istabbiliment tad-dispaċċ;
                     
                  
                        (c)
                     
                     
                        l-isem u l-indirizz tal-istabbiliment tad-destinazzjoni, u
                        
                                    (i)
                                 
                                 
                                    meta l-istabbiliment tad-destinazzjoni jkun stabbiliment approvat, in-numru ta’ approvazzjoni uniku ta’ dak l-istabbiliment; jew
                                 
                              
                                    (ii)
                                 
                                 
                                    meta l-istabbiliment tad-destinazzjoni jkun stabbiliment irreġistrat, in-numru ta’ reġistrazzjoni uniku ta’ dak l-istabbiliment;
                                 
                              
                  
                        (d)
                     
                     
                        l-ispeċi, il-kategorija u l-kwantità u d-daqs tal-kolonji;
                     
                  
                        (e)
                     
                     
                        id-data tad-dispaċċ.